School Guide: Jezu Aunty ge hinithunvun | Mihaaru\nސްކޫލް ގައިޑް: ޖެޒޫ އާންޓީގެ ހިނިތުންވުން\nޖެޒޫ އާންޓީ ކްލާހުގައި ކުދިންނާ އެކު: އޭނާ މި ދާއިރާގައި އުޅޭތާ 19 އަހަރު ވެއްޖެ. --ފޮޓޯ/މިހާރު\nއެކި މިޒާޖުގެ ކުދިންތަކެއް އެއްފަހަރާ ގެންގުޅުމަކީ ފަސޭހަ ކަމެއް ނޫނެވެ؛ އެކި ކުދިންގެ ހުންނާނީ އެކި ހިޔާލެވެ. ކުރާ ހިތްވާނީ އެކި ކަންކަމެވެ. ބަސް ގަބޫލުކުރާނީ ވެސް އެކި މިންވަރަށެވެ. މި ހުރިހާ ކުދިންނާ އެކު މަރިޔަމް ޖެޒްލީން (ޖެޒޫ އާންޓީ) 19 އަހަރު ހޭދަކުރީ ކިހިނެއް ހެއްޔެވެ؟ ގައިމުވެސް ފަސޭހަ ކަމެއް ނޫނެވެ.\nހިނިތުންވެ އޭނާ ދިން ޖަވާބު ވަރަށް ކުރެވެ.\n"ކުދިން ދެކެ ވަރަށް ލޯބިވޭ."\nފޫހިކަމެއް، ވަރުބަލިވުމެއް ނެތި ކުދިންނާ އެކު އެހާ ގިނަ ދުވަހު އުޅެވުނީ އެހެންވެ ކަމަށް އޭނާ ބުންޏެވެ. ގަލޮޅު މަދަރުސާގައި އޭނާ ކިޔަވައިދޭ ކޮންމެ ކުއްޖަކީ ވެސް ޖެޒޫ އާންޓީ އަށް އަމިއްލަ ދަރިއެކެވެ. އޭނާގެ ކްލާސްތެރެއިން ވެސް ފެނުނީ އެ މަންޒަރެވެ؛\nޖެޒޫ ކްލާހުގައި ކުދިންނާ އެކު. --ފޮޓޯ/މިހާރު\nކުދިން ގެންގުޅެނީ ވަރަށް ލޯބިންނެވެ. ކުދިން އެއްފަހަރާ އެ ދައްކާ ހުރިހާ ވާހަކައެއްގެ އަޑު އަހަ އެވެ. ޝަކުވާތަކަށް ހައްލު ހޯދައިދެ އެވެ. އަކުރު ލިއުމާއި ކުލަ ޖެއްސުމުގައި ބައިވެރިވެ އެވެ. ކުދިންނާ އެކު ލަވަ ކިޔައި ކަސްރަތުކޮށް ހަދަ އެވެ. ކަންކަމާ ބޮޑާ ހާކައި ރޯ ކުދިންނަށް، ރަނގަޅު ގޮތް ބުނެދެ އެވެ. އެއްވަގުތަކު ކުދިން އެކި ކަންކަން ކުރާއިރު އެންމެ ކުއްޖަކަށް ވެސް އަޅާނުލައި ދޫކޮށެއް ނުލަ އެވެ.\nމިއީ، ޖެޒޫގެ ދިރިއުޅުމެވެ. ދުވާލުގެ ހުރިހާ ވަގުތެއް ކަހަލަ ގޮތަކަށް ހުސްކުރަނީ އެ ކުދިންނަށެވެ. ޕްރީ ސްކޫލްގެ ޓީޗަރަަކަށް އުޅެފައި މިހާރު އޭނާ ކިޔަވައިދެނީ އެލްކޭޖީ އާއި ޔޫކޭޖީ އަށެވެ.\nޕްރީ ސްކޫލް ޓީޗަރަކަށް ވުމަކީ އޭނާގެ ހުވަފެނެކެވެ. ސްކޫލް ނިންމައި، އެހެން ދެ ވަޒީފާއެއް އަދާކުރި ނަމަވެސް އޭނާ ހުރީ ފުރުސަތަކަށް ބަލަބަލަ އެވެ.\n"އެހެން ހުއްޓައި ރައްޓެއްސެއްގެ ފަރާތުން ފުރުސަތު ލިބުނީ. ސްކޫލަށް ވަދެވުނީމަ އަދި މާ ބޮޑަށް ޝައުގުވެރިވީ. ކުދިންނާ އެކު އުޅޭ ކޮންމެ ދުވަހަކީ ވެސް ވަރަށް ހިތްހަމަޖެހުން ލިބޭ ދުވަހެއް،" ޖެޒޫ ބުންޏެވެ.\nޖެޒޫ އާންޓީ ކިޔަވައިދޭ އިރު ކުދިން އަޑުއަހަނީ.\nކުދިންނަށް ކިޔަވައިދިނުމަކީ ބުރަ މަސައްކަތެކެވެ. އެކަން އިހްސާސްކުރެވޭނީ މި ދާއިރާގައި އުޅޭ މީހުންނަށެވެ. މަސައްކަތުގެ ބުރަ ކަމަށް ނުބަލައި އެންމެ މުހިއްމީ ކުދިން ދެކެ ލޯބިވުން ކަމަށް ޖެޒޫ ބުންޏެވެ.\nކޮންމެ ދުވަހަކު ފަތިހު ހޭލައި، ހެނދުނުގެ ސެޝަނަށް ތައްޔާރުވާން ޖެހެ އެވެ. ކުދިންނާ އެކު ކޮންމެ ދުވަހަކު ސްކޫލްގައި ހޭދަކުރާ ތިން ގަޑި އިރަކީ އެ ކުދިންނަށް ކަންތައްތަކެއް ދަސްކޮށްދޭ ފައިދާ ހުރި ވަގުތުކޮޅަކަށް ހެދެނީ ވަރަށް ބޮޑަށް ތައްޔާރުވެގެންނެވެ. ދިރިއުޅުމުގައި ދިމާވާ އެހެން އުނދަގޫތައް ސިކުނޑި ތެރޭގައި ގިނަކޮށް، ކުދިންނާ ބައްދަލުކުރުމަކީ ޖެޒޫ އާންޓީ ކުރާ ކަމެއް ނޫނެވެ. އެކަހަލަ އެއްވެސް ކަމެއްގެ އަސަރު ކުދިންނަށް ކުރާކަށް ޖެޒޫ ބޭނުމެއް ނުވެ އެވެ.\nކްލާސް ރޫމުން އޭނާ ކުދިންނާ ބައްދަލުކުރަނީ ހިނިތުންވުމާ އެކުގަ އެވެ.\nބޭބީ ނާސަރީ އާއި ނާސަރީގައި އާންޓީމެން މާ ބޮޑު މަސައްކަތެއް ކުދިންނާ ހަވާލެއް ނުކުރެ އެވެ. މަސައްކަތްތައް ހަވާލުކުރަނީ އެ ދެ އަހަރު ނިންމައި އެލްކޭޖީ އަށް ބަދަލުވުމުންނެވެ.\nއެ ދުވަހެއްގެ ސެޝަން ނިމުމުން އަނެއް ދުވަހަށް ތައްޔާރުވުމަކީ ވެސް ކުޑަ ކަމެއް ނޫނެވެ. އެހެން އާންޓީންނާ އެކު އެ ފިލާވަޅުތައް ތައްޔާރުކުރުމުގައި މުޅި ދުވަސް ވެސް ސްކޫލްގައި ހޭދަކުރަން ޖެހިދާނެ އެވެ. ބައެއް ދުވަސްތަކުގައި ގެއަށް ވަދެވޭ އިރު ހުންނަނީ ރޭގަނޑުވެފަ އެވެ.\nޖެޒޫ ބުނިގޮތުގައި ކުދިން ދެކެ ލޯބި ނުވާ ނަމަ އެ މަސައްކަތެއް ނުކުރެވޭނެ އެވެ.\nމި ދާއިރާގައި އުޅެވޭނީ ވަރަށް ކެތްތެރި، ވަރަށް ހިތްވަރުގަދަވެގެންނޭ އާންޓީ އަށް ބުނެވޭނީ. ކުދިން ދެކެ ވަރަށް ލޯބިވާން ޖެހޭނެ.\nކުދިން ކުރާ ސުވާލުތަކަށް ޖަވާބު ދޭން ޖެހެ އެވެ. އެއްވެސް ކުއްޖަކާ މެދު ތަފާތު ކުރުމެއް ގެންގުޅެގެން ނުވާނެ އެވެ. ދެން އޮތީ ބެލެނިވެރިންގެ ޝަކުވާތަކެވެ. އަޑުއަހައި ކެތްތެރިވާން ޖެހެ އެވެ.\nކްލާސް ރޫމްގައި އާންޓީ ކުދިންނާ އެކު ލަވަ ކިޔަނީ. --ފޮޓޯ/މިހާރު\nކިޔަވައިދިނުން ޖެޒޫ އަށް އުނދަގޫ ނުވަނީ، ވަކި ރޫލްސްތަކަކަށް އަދި ގަޑިތަކަކަށް ކަންކަން ޝެޑިއުލްކޮށްގެން ކުރާތީ އެވެ. އެ ކަންކަމަށް ކުދިން ހާނުވައި، ހުރިހާ ކުދިން ބައިވެރިކޮށްގެން ކުރާތީ އެވެ.\nކިތަންމެ ބުރަ މަސައްކަތަކަސް ލިބޭ މުސާރަކޮޅު ކުޑަ އެވެ. ކުދިން ޝައުގުވެރިކުރެވޭ ގޮތަށް ކްލާސްރޫމް ރީތިކުރަން ވެސް ގިނަ ފަހަރަށް ބޮޑު ހޭދައެއް ހިނގަނީ ކުދިންގެ އަތުންނެވެ. ކުދިންނަށް ކިޔަަވައިދޭން ބޭނުންކުރާ މެޓީރިއަލްސް ތައްޔާރުކުރަން ކޮންމެ ދުވަހަކު ވެސް 100-300ރ. ދެމެދުގެ އަދަދެއް ހޭދަވާނެ އެވެ.\n"ގިނަ ފަހަރަށް އާންޓީމެން އަތުން ހަރަދުކޮށްގެން މި މަސައްކަތް ކުރަން ޖެހެނީ،" ޖެޒޫ ބުންޏެވެ.\nއެކަމަކު ވެސް އޭނާ އަށް ފަރުވާލެއް ނެތެވެ. އޭނާގެ ކްލާހަށް ވަންނަ ހިތުން ކުދިން އުޅުމަކީ އޭނާ އަށް ލިބޭ ވަރަށް ބޮޑު އުފަލެކެވެ. އަދި ބެލެނިވެރިން އެނާއާ މެދު ހިތްހަމަނުޖެހޭ ބަހެއް މިހާތަނަށް ބުނެފައި ނުވުމަކީ ވެސް މި ދާއިރާ އިން ކުރިއަށް ދާން ލިބޭ ހިތްވަރެވެ.\nކުދިންނާ އެކު ކްލާސް ތެރޭގައި ހޭދަކުރާ ގޮތާއި އެ ކުދިން ދެކެ ވާ ލޯބި ކިޔައިދެމުން ގޮސް ގްރެޖުއޭޝަންގެ ވާހަކަ ފެށުމާ އެކު ޖެޒޫ ފެށީ ރޯށެވެ. އެލްޖޭކީ އާއި ޔޫކޭޖީގެ ދެ އަހަރު ނިންމައި ކުދިން އެމީހުންނާ ވަކިވާނެ އެވެ. ކޮންމެ އަހަރެއްގެ ވެސް އެ ދުވަހަކީ، ޖޭޒޫ ބުނިގޮތުގައި، ވަރަށް ހިތްދަތި ދުވަހެކެވެ.\n"އެ ދުވަހު ވަރަށް ދެރަވޭ. ބޭނުމެއް ނުވޭ އެ ކުދިން ވަކިވެގެންދާ ކަށް،" އޭނާ ބުންޏެވެ.\nދެ ކުދިންގެ މަންމަ، ޖެޒޫގެ ހުރިހާ ވަގުތެއް ސްކޫލަށް ހުސްކުރެވެނީ އާއިލާގެ އެހީއާ ވެސް އެކުގަ އެވެ. އަދި ސްކޫލުގެ މެނޭޖްމެންޓުން ދޭ އެއްބާރުލުމާ ވެސް އެކުގަ އެވެ.\nވިލިނގިއްޔަށް ކުރި ދަތުރެއްގައި ޖެޒޫ އާންޓީ ކުދިންނާ އެކު.\nޖެޒޫގެ ފަރާތުން ބެލެނިވެރިންނަށް ހަނދާންކޮށްދިނުމެއް\n- ވަކި ގަޑިއެއްގައި ކުދިން ނިދާ ގޮތަށް ހަމަޖެއްސުން.\n- ޕާކުތަކާއި މީހުން އުޅޭ ތަންތަނަށް ކުދިން ނެރެ ސޯޝަލައިޒް ކުރުން.\n- އަލަށް ސްކޫލަށް ފޮނުވަން ފަށާއިރު، ސްކޫލަކަށް ގެންގޮސް ކުދިން އުޅޭ ގޮތް ދައްކައި ކިޔައިދިނުން.\n- ގޭގައި ވެސް އެކި ކުދިންނާ އެކު ޝެއާކުރަން ދަސްކޮށްދިނުން.\n- ބޫޓާއި ދަބަސް ފަދަ އަމިއްލަ ތަކެތި ފާހަގަކުރަން ދަސްކޮށްދިނުން. /ބޫޓަށް އަރަން ދަސްކޮށްދިނުން.\nޓީޗަރުންގެ ދުވަހު އެހެން ޓީޗަރުންނާ އެކު އާންޓީ ފޮޓޯއެއް ނަގަނީ.\nޖެޒޫ އަބަދުވެސް ވިސްނަނީ މިގޮތަށެވެ؛ ކުދިން އާންޓީ ދެކެ ލޯބިވާނީ އެ ކުދިން ދެކެ އާންޓީ ވެސް ލޯބިވެގެންނެވެ. ކިޔަވައިދިނުމުގެ 19 އަހަރުގައި އަމަލުކުރީ އެގޮތަށެވެ. މި ދާއިރާ ދޫކޮށް، ކުދިންނާ ދުރަށް ދިއުމުގެ ވިސްނުމެއް އޭނާގެ ނެތެވެ.\nސްކޫލް ޓީޗަރުން ގަލޮޅު މަދަރުސާ\n5 ކޮމެންޓް, 38 ރިއެކްޝަންސް\nޖެޒޫއަކީ ހަމަ ވަރަށް ހިތްވަރުގަދަ ކުޅަދާނަ އަދި ހަމައެހާމެ ކުދިންދެކެ ލޯބިވާ އޯގާތެރި ޓީޗަރެއްކަން އެއްވެސް ޝައްކެތް ނެތި ޤަބޫލުކުރޤަބޫލުކުރަމެވެ.ތިޔަ ގޮތުގައި ކުރއަށްދާށެވެ.ޖެޒޫ ޢާންޓީ އެކީގައި މަސައްކަތް ކޮށްލަން ލިބުނީތިީ ވަރަށް އުފާވެ❤\nމަރިޔަމް ޖެޒްލީން (ޖެޒޫ އާންޓީ) މެދެން ކޮން އާންޓީއެއްތަ. ތީ ޓީޗަރުން\nމީގެ 17 އަހަރު ކުރީގަ މަގޭ ދަރިފުޅުގެ އާންޓީ މީ.. ވަރަށް ލޯބި އިންސާނެއް. ހާދަރަނގަޅޭ އަސްލުވެސް ޖެޒޫ . ދަރިފުޅުގެ ވެސް ފޭވަރިޓް މީ. ވަރަށް ހަނދާންވޭ. ޖެޒޫ ވަރަށް ސްލިމް އިރު ދަރިފުޅު ރޯތީ އުރާލައިގެން ހުންނައިރު އޭނަ ހޫނާނީ ހަމަ ލެނބިފަ. އެކަމަކުވެސް ފުރަތަމަ ދުވަސްކޮޅު ބަލާދާއިރު އަބަދު ހުންނާނީ އުރައިގެން .. ވަރަށް ސަލާމް ޖެޒޫއާ އާއިލާ އަށް.. ކުރިއެރުމާ ހެއު ދަރުމައަށް އެދެން..\nކޮއްކޮ ކުޑައިރު ޖެޒޫ އާންޓީއެއްގެ ވާހަކަ އަބަދު ދައްކާނެ. މީތާ އެ އާންޓީ އަކީ.\nއެހާ ކުޑަ މުސާރަ އެއް މިހާ ބުރަ މަސައްކތަް ކުރާ ބަޔަކަށް ލިބި އަދި އެއިން ސްކޫލް ގެ ކަންތަކަށް ޚަރަދު ކުރުން ފެއާރ އެއް ނޫން.ބަޖެޓެއް ހަދާ އޭގެ ދަށުން ކްލާސްރޫމް ރީތި ކުރުމާ ކްދީން މޯޓިވޭޓް ކުރަން ދެވޭ ކުޑަކުޑަ ހަދިޔާ( ބެޖް/ސްޓިިކާރ)ފަދަ ތަކެތި ހޯދެން ޖެހޭނެ. ޢަދި ޚަރަދު ދާ ގޮްތުގެ ތަފްސީލް ޓީޗަރުން ސްކޫލް އަށް ދެއކީމަ އެވީ.ޕްރައިމަރީ ލެވެލްގަ ކުދީންގެ އިންޓްރަސްޓް ހޯދާ ކުދީން ސްކޫލް ލައިފށް ހިތް ޖެއްސުމަށް ގިނަގުނަ ކަންތައްތަކެއް ކުރަން ޖެހޭ.


މިޔަންމާާއަށް ފަޤީރުވެދާނެކަމުގެ ބިރު މިޔަންމާާއަށް ފަޤީރުވެދާނެކަމުގެ ބިރު\nމިޔަންމާއަށް ފަޤީރުވެދާނެކަމުގެ ބިރު\nކޯވިޑްގެ ބަލިމަޑުކަމުން ޤައުމުގެ އިޤްޠިޞާދު ޙީނަރުވެފައިއޮތްވާ ފެބްރުއަރީމަހު ހިނގާދިޔަ އަސްކަރީ ހަމަނުޖެހުންތަކުގެ ސަބަބުން 2022 ވަނަ އަހަރު އަންނަންވާއިރު މިޔަންމާ އާބާދީގެ ދެބައިކުޅައެއްބައި މީހުން ފަޤީރުވެދާނެކަމުގެ ބިރުހީވެފައިވާ ކަމަށް ޔޫއެންޑީޕީ ބުނެފިއެވެ.\nޔޫއެންޑީޕީ އިން ޢާންމު ކުރި ރިޕޯޓެއްގައި ބުނެފައިވާގޮތުން އެޤައުމުގެ ސިޔާސީ ހަމަނުޖެހުންތަކުގެ ސަބަބުން އާންމުންގެ ޢާމްދަނީ ދަށްވެ އިޤްތިޞާދީ ގޮތުން މުޖުތަމަޢު ދަށަށްދާނެއެވެ. އެންމެ ގޯސް ޙާލަތުގައި 2022 އަންނައިރު އެޤައުމުގެ 26 މިލިއަނެއްހާ މީހުން ފަޤީރުކަންމަތީ ދިރިއުޅޭނެ ކަމުގައިވެސް އެ ރިޕޯޓްގައި ބުނެފައިވެއެވެ. މިއީ ގާތްގަޑަކަށް މިޔަންމާގެ އާބާދީގެ 48.2 އިންސައްތައެވެ. އެ ޤައުމުގައި ރަސްމީކޮށް ފަޤީރުންކަމުގައި ބަލަނީ ދުވާލަކަށް 1 ޑޮލަރު ނުލިބޭ މީހުންނެވެ.\nމިޔަންމާގެ ސިޔާސީ ހަމަނުޖެހުންތަކުގެ ސަބަބުން ކުދި ވިޔަފާރިތަކަށް ވަރަށް ބޮޑަށް އަސަރުކުރާނެއެވެ. މީގެ ސަބަބުން މީހުންގެ ވަޒީފާތައް ގެއްލި ކާން ބޯނެ އެއްޗެއް ނުލިބި އަދި އިޖްތިމާޢީ ރައްކާތެރިކަންވެސް ގެއްލިގެން ހިނގައިދާނެކަމަށް ޔޫއެންޑީޕީ އިން ބުނެއެވެ. މިދިޔަ އަހަރު ފެށުނުއިރުވެސް އެ ޤައުމުގެ ގާތްގަޑަކަށް 83 އިންސައްތަ އާއިލާއަށް ލިބޭ ޢާމްދަނީ ދަށަށް ގޮސްފައިވާކަމަށް ރިޕޯޓްކޮށްފައިވެއެވެ.\nކޯވިޑްގެ ބަލިމަޑުކަން ފެތުރުނު ފުރަތަމަކޮޅު މިޔަންމާއިންވަނީ 142800 މީހުންނަށް އެ ޤައުމުން ކޯވިޑް ޖެހިފައިވާ ކަމަށް ރިޕޯޓް ކޮށްފައެވެ. އަދި 3209 މީހުން ވަނީ މިބަލީގައި މަރުވެފައެވެ. އދ ގެ ކާބޯތަކެއްޗާއި ބެހޭ އޭޖެންސީއިން ބުނި ގޮތުގައި ކާބޯތަކެއްޗާއި ތެލުގެ އަގު މިދިޔަ މަހު ވަނީ އިތުރުވެފައެވެ. މިކަމުގެ ސަބަބުން ފަޤީރު އާއިލާތައް ވަނީ ބަނޑުފުރާމުއްތި ކުރެވޭނެ ގޮތެއްނެތިފައެވެ.


Lanka ge beyruge ehee vilareskuran Nasheed ayyankohffi | ThePress\nލަންކާގެ ބޭރުގެ އެހީ ވިލަރެސް ކުރަން ނަޝީދު އައްޔަން ކޮށްފި\nރައީސް މުހައްމަދު ނަޝީދާއި ލަންކާގެ ބޮޑުވަޒީރު ރަނިލް ވިކްރަމަސިންހަ\nސްރީލަންކާއަށް ދިމާވެފައިވާ އިގްތިސޯދީ ދަތިކަކުން އަރައިގަތުމަށް ބޭރުގެ އެހީ ހޯދުމާ ގުޅޭ ކަންކަން ވިލަރެސް ކުރަން ރައްޔިތުން މަޖިލީހުގެ ރައީސް މުހައްމަދު ނަޝީދު މިއަދު ހަމަޖައްސަވައިފި ކަމަށް ސްރީލަންކާގެ ބޮޑުވަޒީރު ރަނިލް ވިކްރަމަސިންހަ ވިދާޅުވެއްޖެއެވެ.\nލަންކާގެ ބައެއް މީޑިއާތަކުން ރިޕޯޓް ކުރާ ގޮތުގައި ސްރީލަންކާގެ ބޮޑުވަޒީރު ރަނިލް ވިކްރަމަސިންހަ، ރާއްޖޭގެ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާ މިއަދު ކުރެއްވި މަޝްވަރާގައި ލަންކާއަށް ދިމާވެފައި ވާ އިގުތިސޯދީ ހާލަތުން އަރައިގަތުމުގައި އެހީތެރިވެ ދެއްވަން ނަޝީދު ހުށަހެޅުއްވިއެވެ.\nއެ މަޝްވަރާތަކުގައި ނަޝީދު އެހެން ވިދާޅުވުމުން، ލަންކާގެ ބޮޑުވަޒީރު ވަނީ ނަޝީދުގެ ހުށަހެޅުއްވުން ގަބޫލުކުރައްވައި، އެހީގެ ކަންކަން ވިލަރެސް ކުރުމަށް ނަޝީދު އައްޔަން ކުރައްވާފައެވެ.\nލަންކާއަށް އެހީ ހޯއްދަވައި ދެއްވަން ނަޝީދު ތައްޔާރަށް ހުންނެވީތީ ލަންކާގެ ބޮޑުވަޒީރު ވަނީ ޝުކުރު އަދާކުރައްވާފައެވެ.\nސްރީލަންކާގެ އިގްތިސޯދަށް އައިސްފައިވާ ހީނަރުކަމުގެ ތެރެގައި އެ ގައުމުގެ ބޮޑުވަޒީރު ރާޖަޕަކްސާ އިސްތިއުފާ ދެއްވުމުން، ބޮޑުވަޒީރު ކަމާ ހަވާލުވެވަޑައިގަތުމަށް ފަހު ދެކްކެވި ވާހަކައިގައި ރަނިލް ވިކްރަމަސިންހަ ވަނީ، ގައުމުގެ އިގުތިސޯދު ނެގެހެއްޓެވުމުގެ ޗެލެންޖު ނަންގަވައިގެން ހުންނެވި ކަމަށާއި އެކަން ކުރައްވާނެ ކަމަށް ވިދާޅުވެފައެވެ. އަދި ރައީސް ގޮތަބާޔާ ރާޖަޕަކްސަގެ އިސްތިއުފާއަށް ގޮވާލާ، އެ ގައުމުގައި ކުރިއަށް ގެންދާ މުޒާހަރާތަކަށް ސަރުކާރުން ހުރަސް ނާޅާނެ ކަމަށްވެސް އޭނާ ވަނީ ވިދާޅުވެފައެވެ. ރައްޔިތުންގެ ތަކުލީފުތައް އަޑުއިއްވުމުގެ ފުރުސަތު ދޭންޖެހޭ ކަމަށް ވިދާޅުވެ، ރަނިލް ވަނީ ގާނޫނު ހަދާ މަޖިލީހުގައި އޭނާއަށް އޮތް އަޣުލަބިއްޔަތު ސާފުކޮށް ދެއްވާނެ ކަމަށް ވެސް ވިދާޅުވެފައެވެ.\nސްރީލަންކާއަށް މިއަދު ކުރިމަތިލާންޖެހިފައިވާ ކާރިސާއިން އަރައިގަތުމަށްޓަކައި ގައުމީ ފެންވަރުގެ ސިޔާސީ ކައުންސިލެއް އެކުލަވާލަންޖެހޭ ކަމަށް ރަނީލް ވަނީ ފާހަގަ ކުރައްވާފައެވެ. އަދި ވަކި ރާސްތާތަކަށް ބަހާލައިގެން ކުރު މުއްދަތާއި ދިގު މުއްދަތަކުގެ ޕްލޭންތަކެއް ތަންފީޒު ކުރަން ޖެހޭ ކަމަށްވެސް އޭނާ ވިދާޅުވިއެވެ.\nހަބަރު މުހައްމަދު ނަޝީދު ސްރީލަންކާ\nމާލީ ކަންކަން މިނިސްޓަރު އަތްމައްޗަށް ދޫކޮށްނުލެވޭނެ: ނަޝީދު\nރައީސް ސޯލިހު ދެވަނަ ދައުރަކަށް ވާދަކުރުން ރަނގަޅެއް ނޫން: ނަޝީދު\nމިހާރު އޮތް ގޮތަށް ހެއްކާ ބެހޭ ބިލް ފާސްކުރަން ނަޝީދު ތާއީދު!


India aa dhekolhu harakaathuge gehlun bodu: Aslam\nއިންޑިއާއާ ދެކޮޅު ހަރަކާތުގެ ގެއްލުން ބޮޑު: އަސްލަމް\nރައްޔިތުންގެ މަޖިލީހުގެ ހިތަދޫ އުތުރު ދާއިރާގެ މެންބަރު އަދި 241 ކޮމެޓީގެ މުގައްރިރު މުހައްމަދު އަސްލަމް --\nރާއްޖޭގެ މިނިވަންކަމާއި އިސްތިގުލާލަށް ބުރޫއަރާފައިވާ ކަމަށް ބުނެ "އިންޑިއާ އައުޓް" ގެ ނަމުގައި ފުޅާކޮށް ބޮޑުކޮށްފައިވާ ކެންޕެއިންގެ ސަބަބުން ދިވެހީންނަށް ގެއްލުން ބޮޑު ކަމަށް ރައްޔިތުންގެ މަޖިލީހުގެ ހިތަދޫ އުތުރު ދާއިރާގެ މެންބަރު އަދި 241 ކޮމެޓީގެ މުގައްރިރު މުހައްމަދު އަސްލަމް ރޭ ވިދާޅުވެއްޖެ އެވެ.\nދައުލަތުގެ މީޑިއާގައި ވާހަކަ ދައްކަވަމުން އަސްލަމް ވަނީ ރާއްޖެ އާއި އިންޑިއާ ދެމެދު އެކުލަވާލާފައިވާ އެއްބަސްވުންތަކާއި ގުޅޭގޮތުން ވަރަށް ތަފްސީލުކޮށް ވާހަކަ ދައްކަވާފައެވެ. އަދި އެ އެއްބަސްވުންތަކުގައި ދިވެހީންނަށް ގެއްލުމެއް ނެތް ކަމުގެ ޔަގީންކަން ދެއްވާފައެވެ.\nއަސްލަމް ވިދާޅުވީ ފުޅާކޮށްފައި އޮތް "އިންޑިއާ އައުޓް" ކެންޕެއިން ސިފަ ކުރެވެނީ ސިޔާސީ މަގުސަދެއް ހާސިލުކުރަން ކުރިއަށް ގެންދާ ހަރަކާތެއްގެ ގޮތުގައެވެ. އަދި އެއީ ސިޔާސީ ބަޔަކު އަޑީގައި ތިބެގެން ކުރުވާ ކަމެއް ކަމަށެވެ. އަސްލަމް ވިދާޅުވި ގޮތުގައި އެ ހަރަކާތުގެ ހުރިހާވެސް ގެއްލުމެއް އޮތީ ދިވެހީންނަށެވެ. ރާއްޖެ-އިންޑިއާ ގުޅުމުން ދެ ގައުމަށްވެސް ބޮޑެތި ފައިދާތަކެއް ހުރިއިރު އެ ގުޅުމުން ދިވެހީންނަށް އޮތް ފައިދާ ވަރަށް ބޮޑު ކަމަށެވެ.\nއަދި އިންޑިއާ ފަދަ ބޮޑު ގައުމާއި ދިވެހީންނަށް އެހީތެރިވެދޭ ބައިވެރިއެއްގެ ގޮތުގައި އޮތް ގައުމަކާއި ދެކޮޅަށް އެފަދަ ހަރަކާތްތަކެެއް ކުރިއަށް ގެންދިއުމަކީ ވަރަށް ބޮޑަށް ކަންބޮޑުވެވަޑައިގަންނަވާ ކަމެއް ކަމަށް ތަކުރާރުކޮށް ވިދާޅުވިއެވެ.\n"އަޅުގަނޑަށް ފާހަގަވަނީ މިއީ ސިޔާސީ މަގުސަދެއްގައި ސިޔާސީ ވެރިންތަކެއް ކުރުވާ ކަމެއްހެން. އޭގެ [އިންޑިއާ އައުޓް ހަރަކާތް] ނުރައްކަލަކީ ނަފްރަތު ބޮޑުވެގެން އަދި އެ ފިތުނަ ބޮޑުވެންގެންގޮސް ބޮޑު ސިންގާ ގައުމަކާ ދިވެހިންގެ ތެރެއިން އެތައް ބަޔަކު ޖެހިފައިތިބޭނަމަ އޭގެ ސަބަބުން ދިމާވާ ބިރުވެރިކަން އަޅުގަނޑަށް ވަރަށް ކަންބޮޑުވޭ،" މަޖިލީހުގައި ތިއްބެވި އެންމެ ތަޖުރިބާކާރު މެންބަރުންގެ ތެރޭގައި ހިމެނިވަޑައިގަންނަވާ އަސްލަމް ވިދާޅުވިއެވެ.\nއުތުރުތިލަފަޅުގައި ކޯސްޓްގާޑް ޑޮކްޔާޑެއް ހެދުމަށް ވެވުނު އެއްބަސްވުމާއި ހަނިމާދޫގައި އިންޑިއާ އަސްކަރިއްޔާގެ ޑޯނިއާ މަތިންދާ ބޯޓު ބާއްވައިގެން އޮޕަރޭޓް ކުރުމަށް ވެވުނު އެއްބަސްވުމާއި ރާއްޖޭގެ ހައިޑްރޯގްރާފީ ދިރާސާ ކުރަން އިންޑިއާއަށް ހަވާލުކުުރުމަށް ވެވުނު އެއްބަސްވުމުގައި ގައުމީ ސަލާމަތަށް ނުރައްކަލެއް ނެތް ކަމަށް އަސްލަމް ވިދާޅުވިއެވެ.\nއަދި އެ އެއްބަސްވުންތަކުގައި ގޯސްތަކެއް ހުރި ކަމަށް ދައްކަން އިދިކޮޅުން ކުރާ މަސައްކަތަކީ އަސާސެއް ނެތް މަސައްކަތްތަކެއް ކަަމަށް ވިދާޅުވިއެވެ. އަސްލަމް ވިދާޅުވީ ބައެއް އެއްބަސްވުންތަކަކީ ރައީސް ޔާމީންގެ ސަރުކާރުގައި އެކުލަވާލާފައިވާ އެއްބަސްވުންތަކެއް ކަމަށާ އެ އެއްބަސްވުންތަކުގައި ހުރި ދިވެހީންގެ ކަންބޮޑުވުންތަކަށް ހައްލު ހޯދީ މި ސަރުކާރުން ކަމަށެވެ. މިސާލެއްގެ ގޮތުން އަސްލަމް ފާހަގަކުރެވީ އުތުރުތިލަފަޅުގެ އެއްބަސްވުމެވެ.\nއަސްލަމް ވިދާޅުވީ ޑިފެންސް ކޯޕަރޭޝަން އެކްޝަން ޕްލޭންގައި ކުރީން އޮތީ ހުރިހާ ވަސީލަތެއް ހިމެނޭހެން އަސްކަރީ މަރުކަޒެއް ގާއިމުުކުރުމަށެވެ. ނަމަވެސް އެ ނިންމުން މިހާރު އޮތީ އުތުތިލަފަޅުގެ ކުޑަ ސަރަހައްދެއް ބޭނުންކޮށް ޑޮކްޔާޑަކާއި މަދު ވަސީލަތެއް ގާއިމް ކުރާ ގޮތަށް ކަމަށެވެ.\nއަދި ވިދާޅުވީ ރާއްޖެ-އިންޑިއާ އެއްބަސްވުންތައް މަޖިލީހުން ވަރަށް ރަނގަޅަށް ބަލާ ދިރާސާކޮށްފައިވާ ކަމަށާ އެ އެއްބަސްވުންތަކުގައި ދިވެހީންގެ ކޮންޓްރޯލް ނެތް އެއްވެސް ކަމެއް ނެތް ކަމަށެވެ. އަދި ރާއްޖޭގެ މިނިވަންކަމާއި ސިދާޔަތަށް ބުރޫއަރާނެ ކަމެއްވެސް ނެތް ކަމުގެ ޔަގީންކަން ދިވެހި ރައްޔިތުންނަށް ދެއްވާ ކަމަށެވެ.\nއިންޑިއާ އެމްއެންޑީއެފް މާރިޔާ އަހުމަދު ދީދީ + ދިވެހި އިންޑިއާގެ ގުޅުން މުހައްމަދު އަސްލަމް


SunOnline: Sassuolo balikoh 10 aharah fahu ac milan in serieage thashi ufulaalaifi\nސަސޫލޯ ބަލިކޮށް 10 އަހަރަށްފަހު އޭސީ މިލާނުން ސެރީއޭގެ ތަށި އުފުލާލައިފި\nއަހްމަދު އިޒްމީމް 23 May 2022, 02:38\nއެސީ މިލާނުން ސެރީ އޭގެ ތަށި އުފުލާލަނީ---\nސަސޫލޯ ބަލިކޮށް އިޓާލިއަން ލީގު، ސެރީ އޭގެ ތަށި 10 އަހަރަށް ފަހު އޭސީ މިލާނުން އުފުލާލައިފިއެވެ.\nމިރޭ ސަސޫލޯގެ ދަނޑުގައި ކުޅުނު އެ މެޗު 3-0 ގެ ނަތީޖާއަކުން ކާމިޔާބުކުރީ އޭސީ މިލާނުންނެވެ. އެ މެޗު އެ ޓީމުން ކާމިޔާބު ކުރުމާއެކު އެ ޓީމު ލީގު ކާމިޔާބު ކޮށްފައިވަނީ މި ސީޒަނުގައި އެ ޓީމަށް ލިބުނު 86 ޕޮއިންޓާއެކުގައެވެ. އަދި އޭސީ މިލާނުގެ ދަށުން 84 ޕޮއިންޓާއެކު ތާވަލުގެ ދެ ވަނައިގައި އޮތީ އިންޓަ މިލާނެވެ.\nމިރޭގެ މެޗު ފަށައިގެން އޭސީ މިލާނުން ބޯޅަ ހިފަހައްޓައިގެން ސަސޫލޯގެ ގޯލަށް ނުރައްކާ ކުރަމުންދިޔައެވެ. އެގޮތުން މެޗުގެ 17 ވަނަ މިނެޓުގައި އެ ޓީމުގެ އޮލީވިއާ ޖިރޫޑް ވަނީ ގޯލެއް ޖަހައި އޭސީ މިލާނަށް ލީޑު ނަގައިދީފައެވެ.\nކެސީ ގޯލުޖެހުމަށްފަހު އުފާ ފާޅުކުރަނީ---\nމީގެ އިތުރުން މެޗުގެ 32 ވަނަ މިނެޓުގައި ޖިރޫޑް އޭނާގެ ދެވަނަ ގޯލުޖަހައި އޭސީ މިލާނަށް މެޗުގެ ލީޑު ފުޅާކޮށްދިނެވެ. އެ ގޯލަކީ އެ ޓީމުގެ ރަފެއެލް ލިއާއޯގެ އެހީތެރިކަމާއެކު އޭނާ ކާމިޔާބު ކޮށްދިން ގޯލެކެވެ.\nއޭގެ ހަތަރު މިނެޓު ފަހުން އަނެއްކާ ލިއާއޯ ތަނަވަސް ކޮށްދިން ބޯޅައެއްގެ ބޭނުންހިފައި ފްރޭންކް ކެސީ އޭނާ އޭސީ މިލާނަށްދޭ ވަދާއީ ހަދިޔާއެއްގެ ގޮތުން ގޯލެއް ޖަހައިދިނެވެ. އެންމެ ފަހު މެޗުގެ ގޮތުގައި އޭސީ މިލާނުގެ ޖާޒީގައި އޭނާ ކުޅުނު މެޗަކީ މިރޭގެ މެޗެވެ. މިރޭގެ މެޗަށް ފަހު ސްޕެއިންގެ ބާސެލޯނާއަށް ބަަދަލުވުމަށް ހުރިހާ ކަމެއް ނިމިފައިވާކަމަށް މީޑިއާ ރިޕޯޓުތައް ވަނީ ބުނެފައެވެ.\nމިރޭ ސެރީއޭގައި ވަނީ އިތުރު މެޗުތަކެއް ވަނީ ކުޅެފައެވެ. އެގޮތުން އިންޓަމިލާނުން ވަނީ ސަމްޕަޑޯރިއާ 3-0 ގެ ނަތިޖާއަކުން ބަލިކޮށްފައެެވެ. މީގެ އިތުރުން ތާވަލުގައި ތިން ވަނައިގައި އޮތް ނަޕޯލީއިން ވަނީ ސްޕޭޒިއާ 3-0 ގެ ނަތީޖާއަކުން ބަލިކޮށްފައެވެ.\nރޯމާ ހުއްޓުވައި އިންޓައިން އެއް ވަނައަށް


Raab medhu irumatheegai, furathama gudhus ah\nރާބް މެދުއިރުމަތީގައި، ފުރަތަމަ ގުދުސްއަށް\nއިނގިރޭސި ފޮރިން ސެކްރެޓަރީ ޑޮމިނިކް ރާބް: މެދުއިރުމަތީގައި ސުލްހައަށް ފިޔަވަޅު އަޅުއްވަނީ\nއިނގިރޭސިވިލާތުގެ ފޮރިން ސެކްރެޓަރީ ޑޮމިނިކް ރާބް މެދުއިރުމައްޗަށް ވަޑައިގެންފި އެވެ. ރާބްގެ ދަތުރުފުޅުގެ ބޭނުމަކީ ޔަހޫދީ އިޒްރޭލާއި ފަލަސްތީނާ ދެމެދު ވާހަކަތައް ދައްކައި ދެ ގައުމު ސުލްހަ ކުރުމެވެ. އެކަމަކު އެއީ ނޫސްތަކުގައި ސުރުހީ ލިޔެލަން އޭނާ ވިދާޅުވާ ބަސްފުޅެކެވެ. އިނގިރޭސިން އަބަދުވެސް އޮންނަނީ އެއްއަތަށް ބުރަވެ އިޒްރޭލާ އެއްކޮޅަށް ޖެހިގެނެވެ.\nއިނގިރޭސި ފޮރިން ސެކްރެޓަރީ ގުދުސްއަށާއި ރާމަﷲ އަށް ވަޑައިގެން އޮފިޝަލުންނާ މަޝްވަރާ ކުރައްވާނެ އެވެ. ރާބް ވިދާޅުވީ މިސްރު މެދުވެރިވެ ސުލްހައަށް ކުރި މަސައްކަތްތަކުން ހަލަލާތައް މެދުކަނޑާލެވިފައި ވާއިރު ސުލްހަ ދެމެހެއްޓޭނެ ގޮތްތަކާ ބެހޭ ގޮތުން އޮފިޝަލުންނާ މަޝްވަރާ ކުރައްވާނެ ކަމަށެވެ.\n"އަޅުގަނޑު އިޒްރޭލުގެ ވެރިންނާ އަދި ފަލަސްތީންގެ ވެރިންނާ ވެސް ބައްދަލު ކުރާނަން،" ރާބް ވިދާޅުވި އެވެ. "އަޅުގަނޑު އުންމީދު ކުރަނީ ތަކުރާރު ވަމުންދާ ހަމަލާތައް ދާއިމަށް ހުއްޓާލެވޭނެ ނިޒާމެއް އަޅުގަނޑުމެންނަށް ގާއިމު ކުރެވުން" އޭނާ ވިދާޅުވި އެވެ.\nރާބް ވިދާޅުވީ އިޒްރޭލަށް މިނިވަން ދައުލަތެއް މުހިންމުވާ ފަދައިން ފަލަސްތީނަށް ވެސް މިނިވަން ދައުލަތެއް މުހިންމު ކަމަށެވެ. އެކަމަކު ފަލަސްތީނަށް މިނިވަން ދައުލަތެއް ނުލިބިގެން އުޅެނީ އިނގިރޭސިންނާ އެމެރިކާގެ މަކަރުވެރި ދެކޮޅު ހެދުންތަކާ ހެދި ކަމަކަށް ވިދާޅެއް ނުވެ އެވެ.\nއިޒްރޭލަކީ އިނގިރޭސިންނާ ޖަރުމަން އަދި އެމެރިކާ ގުޅިގެން މެދުއިރުމައްޗަށް ލާފައި ގައުމެކެވެ.\nޑޮމިނިކް ރާބް އާއި އެމެރިކާގެ އެންތަނީ ބްލިންކެން ކިތަންމެ ވަރަކަށް މެދުއިރުމައްޗަށް ވަޑައިގެންނެވި ނަމަވެސް ފަލަސްތީނަށް މިނިވަންކަން ދެއްވަން ކެރިވަޑައި ނުގަންނަވާނެ އެވެ. ދުނިޔެއަށް ކިތަންމެ ރީތި ކުލަތަކެއް ދެއްކި ނަމަވެސް ޔަހޫދީން ނުރުހޭ ކަމެއް އެމެރިކާއާ އިނގިރޭސިވިލާތް އަދި ޖަރުމަނަށް ވެސް ކުރާކަށް ނުކެރޭނެ އެވެ.\nއެމެރިކާ އިޒްރޭލް އިނގިރޭސިވިލާތް + މެދު އިރުމަތި ގުދުސް


Inthihaabu Fas Kurumaai Medhu Party Thakaai Eku Mashvaraa Kuranee – Iru\nފޮޓޯ: މިހާރު ނޫސް\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި އިންތިހާބު ފަސްކުރުމާ ގުޅޭގޮތުން ނޫސްވެރިއަކު ކުރި ސުވާލަކަށް ޖަވާބު ދެއްވަމުން މިނިސްޓަރު އަލީ ވަހީދު ވިދާޅުވީ، ރޭ ބޭއްވި ވަޒީރުންގެ މަޖިލީހުގެ ޖަލްސާގައި އެކަމާ ގުޅިގެން މަޝްވަރާ ކުރެއްވި ކަމަށާއި އެކަމުގައި ސަރުކާރުން ގޮތެއް ނިންމަވާނީ އެންމެންގެ ހިޔާލާއެކު ކަމަށެވެ.\nކޮރޯނާ ވައިރަސް އާއި ގުޅިގެން ސިޔާސީ ޕާޓީތަކުން ވަނީ އެ ޕާޓީތަކުގެ ކެމްޕެއިން ހަރަކާތްތައް މަޑުޖައްސާލުމަށް ނިންމާފައެވެ. އެގޮތުން އެމްޑީޕީން އެ ޕާޓީގެ ކެމްޕޭނު ހަރަކާތްތައް ވަގުތީ ގޮތުން މެދުކަނޑާލުމަށް ފަހު، ސޯޝަލް މިޑިއާގައި ކުރިޔަށް ގެންދިޔުމަށް ނިންމާފައިވާއިރު، ޕީޕީއެމް އާއި ޖުމްހޫރީ ޕާޓީން ވެސް ވަނީ އެ ދެ ޕާޓީން ކުރިޔަށް އޮތް ތާނގައި ބޭއްވުމަށް ހަމަޖެހިފައިވާ ބައެއް ޖަލްސާތަކާއި އިވެންޓުތައް ފަސްކޮށްފައެވެ.


Emme nufooz gadha Islaamee leaderunge thereinn Urudhunge Abdulla Rasgefaanu\nއުރުދުންގެ ރަސްގެފާނު އަބްދުﷲ އިބްން އަލް ހުސޭން (މ)، ކާފާފުޅު ކުރީގެ ރަސްގެފާނު އަބްދުﷲ ގެ ހަނދާނުގައި ބޭއްވި ހަފްލާއެއްގައި -- ފޮޓޯ: ޖޯޑަން ޓައިމްސް\n18 މެއި 20190ކޮމެންޓް\nއެންމެ ނުފޫޒު ގަދަ އިސްލާމީ ލީޑަރުންގެ ތެރެއިން: އުރުދުންގެ ރަސްގެފާނު އަބްދުﷲ އިބްން އަލް ހުސޭން\nއުރުދުންގެ ރަސްގެފާނު އަބްދުﷲ އިބްން އަލް ހުސޭން އުފަންވީ 30 ޖެނުއަރީ 1962 ގަ އެވެ.\nމި ރަސްގެފާނަކީ ކީރިތި ރަސޫލާ މުހައްމަދު (ސއވ) އާއި ލޭގެ ގޮތުން ގުޅުން އޮންނަ ބޭފުޅެކެވެ. އަދި މި ރަސްގެފާނު ނިސްބަތް ވަނީ ހާޝިމީ ދަރިކޮޅަށެވެ. މި ދަރިކޮޅަކީ މިއަދު ދުނިޔޭގައި ރަސްކަން ކުރަމުން އަންނަ ދެވަނައަށް އެންމެ ގިނަ ދުވަސްވީ ދަރިކޮޅުވެސްމެއެވެ. އަބްދުﷲ ރަސްގެފާނަކީ ހާއްސަ ޝަރަފެއް އިސްލާމީ ދަރިކޮޅުގައި ލިބިފައިވާ ބޭފުޅެކެވެ.\nއާއިލާ އަދި ކުރީގެ ދިރިޅުން:\nއަބްދުﷲ ރަސްގެފާނުގެ މަންމާ ފުޅަކީ އިނގިރޭސި ވިލާތުގެ ބޭފުޅެކެވެ. ބައްޕާ ފުޅަކީ އުރުދުންގެ ކުރީގެ ރަސްގެފާނު ހުސޭނެވެ. އަބްދުﷲ ރަސްގެފާނަނަށް ނަން ދީފައިވަނީ އެމަނިކުފާނުގެ މުނިކާފާފުޅު، ރަސްގެފާނު އަބްދުﷲ ގެ ނަމުންނެވެ. އަބްދުﷲ ރަސްގެފާނުގެ މުނިކާފާފުޅު އަބްދުﷲ އަކީ މިއަދު މި ދެކޭ ޒަމާނީ އުރުދުންގެ ބާނީ އެވެ.\nއަބްދުﷲ ރަސްގެފާނު ނިސްބަތްވާ ހާޝިމީ ދަރިކޮޅުން 700 އަހަރު ވަންދެން މައްކާ ބެލެހެއްޓިއެވެ. ނަމަވެސް ފަހުން ސައުދުގެ ދަރިކޮޅުން މައްކާ ހިފައި ފަތަހަ ކުރީއެވެ. އަދި ސައުދީ އަރަބިއްޔާ އުފެއްދީއެވެ.\nއިސްލާމީ ދުނިޔޭގައި އޮތް އެންމެ ޒަމާންވީ ރަސް ދަރިކޮޅަށްވީއިރު، އަބްދުﷲ ރަސްގެފާނުގެ އާއިލާއަކީ ކީރިތިރަސޫލާގެ ދަރިކަލުން ފާތިމަތުގެފާނާއި އަލީގެފާނަށް ލިބިވަޑައިގަތް ދަރިކަލުންގެ އާއިލާއެވެ.\nއަބްދުﷲ ރަސްގެފާނުގެ އެއްބަނޑު އެއްބަފާ ހަތަރު ފިރިހެން ބޭފުޅުންނާއި ހަ އަންހެން ބޭފުޅުން ތިއްބަވައެވެ. އަބްދުﷲ ރަސްގެފާނު ކިޔަވާ ވިދާޅުވީ އުރުދުން، އިނގިރޭސި ވިލާތް އަދި އެމެރިކާއިންނެވެ.\nއަބްދުﷲ ރަސްގެފާނު ކައިވެނި ބައްލަވައިގެން އުޅުއްވަނީ ރާނިއާ އަލް ޔަސިން އާއެވެ. އެކަމަނާއަކީ ކުރިން އެޕަލް ކުންފުނީގެ މާކެޓިން ޓީމުގައި މަސައްކަތް ކުރެއްވި ބޭފުޅެކެވެ.\nއަބްދުﷲ ރަސްގެފާނަކީ އިގިރޭސިވިލާތުގެ އަސްކަރިއްޔާގެ އިތުރުން އުރުދުންގެ އަސްކަރިއްޔާ އަށްވެސް ގިނަ ހިދުމަތްތަކެއް ކޮށްދެއްވާފައިވާ ބޭފުޅެކެވެ. މިގޮތުން އިނގިރޭސި ވިލާތުގެ ޓްރޫޕް ކޮމާނޑަރުކަން 1980 ވަނަ އަހަރު ކުރެއްވިއެވެ. އަދި އެދުވަސްވަރު އިގިރޭސި ވިލާތުގެ އޮކްސްފޯޑް ޔުނިވާސިޓީން މެދުއިރުމަތީގެ ހަމަޖެހުމާ ގުޅޭގޮތުން ކިޔަވައި ވިދާޅުވިއެވެ.\nއެނބުރި ގައުމަށް ވަޑައިގެން އުރުދުންގެ ރޯޔަލް އާމީ އާ ގުޅިވަޑައިގެން ހެލިކޮޕްޓަރު ދުއްވުމާއި، ޖައްވުގެ ތެރެއަށް ވައި ކުޑަ އަޅައިގެން ފުންމާލުން ފަދަ ކަންކަން ދަސްކުރެއްވިއެވެ. އުރުދުންގެ ރޯޔަލް އާމީގެ ކެޕްޓަންކަމާ ކޮމާންޑަރުކަން އެމަނިކުފާނު ކުރެއްވިއެވެ.\nމިހާރު އަބްދުﷲ ރަސްގެފާނަކީ އުރުދުންގެ ރޯޔަލް އާމީގެ އެންމެ އިސްވެރިއާއެވެ. އަދި އިސްލާމީ ދުނިޔޭގައި އޮތް އެންމެ ބޮޑު ލަޝްކަރު ވެސް އޮތީ އުރުދުންގައެވެ.\nއަބްދުﷲ ރަސްގެފާނު ވެރިކަމާ ހަވާލުވެ ވަޑައިގަތީ 1999 ވަނަ އަހަރުއެވެ. އޭރުން ފެށިގެން އަބްދުﷲ ރަސްގެފާނު ގެންދެވީ އުރުދުންގެ ވެރިކަމުގެ ނިޒާމަށާއި ގާނޫނީ އޮނިގަނޑަށް ބޮޑެތި ބަދަލުތަކެއް ގެންނަވަމުންނެވެ.\nމިގޮތުން މުޅި ގާނޫނު އަސާސީގެ ތިންބައި ކުޅަ އެއްބައި ބަދަލުކުރައްވައި، ވެރިކަމުގެ ބާރުން ކުރާ ހަރަދުތަކާއި، ނިންމާ ނިންމުންތައް ދެފުށް ފެންނަ ނިޒާމެއްގެ ތެރެއިން އާންމުންނަށް ފެންނާނެ ގޮތަށް ބަދަލުކުރެއްވިއެވެ.\nއުރުދުންގެ ގާނޫނީ އޮނިގަނޑު ވާރުތަވެފައިވަނީ އުސްމާނީ ހިލާފަތުންނެވެ. ހަނަފީ މަޒުހަބުގެ ޝަރިއާ އަކީ ގާނޫނުގެ މަސްދަރެވެ. އެހެން ނަމަވެސް، އުރުދުންއަކީ އެހެން ދީންތަކުގެ ރައްޔިތުންނަށްވެސް އެމީހުންގެ ގާނޫނު ތަންފީޒު ކުރުމަށް ފުރުސަތު ދޭ ގައުމެކެވެ. މިގޮތުން އުރުދުންގައި ދރިއުޅޭ ކްރިސްޓިއަނުންނަށް ހާއްސަކޮށް ކޯޓުތަކާއި، މަޖިލިސް ގޮނޑިތައް ހުރެއެވެ. އަދި އެހެން މަޒުހަބުތަކާއި ދީންތަކުގެ މީހުންނަށް އޮންނަނީ އެމީހުން ގަބޫލުކުރާ ގާނޫނުތަކެވެ.\nދީންތަކުގެ އެއްބައިވަންތަ ކަމުގެ ލީޑަރު:\nއަބްދުﷲ ރަސްގެފާނު ނަން މަޝްހޫރު ވެފައިވަނީ ދީނީ އެއްބައިވަންތަކަމުގެ ލީޑަރުގެ ގޮތުގައެވެ. ސަބަބަކީ 2007 ވަނަ އަހަރުން ފެށިގެން ދުނިޔޭގައި ދީންތަކާއި، މަޒުހަބުތަކާއި ސަގާފަތް ތަކުގެ މެދުގައި ޖެހޭ ހަމަނުޖެހުންތައް ކުޑަކުރުމަށް އެމަނިކުފާނު ގެންދަވަނީ ނުހަނު ބުރަ މިންނެތް މަސައްކަތްތަކެއް ކުރައްވަމުންނެވެ.\nއިސްލާމީ ތާރީހީ ތަރިކައާއި، ކްރިސްޓިއަނުންގެ ތާރީހީ އެތައް ތަރިކައެއް ހިމާޔަތް ކުރުމަށް އުރުދުން އިން މަސައްކަތްވެސް ކުރެއެވެ. މިގޮތުން ފާހަގަ ކޮށްލެވޭ ކަންތައްތަކުގެ ތެރޭގައި އުރުދުންގައި ހުންނަ އީސާގެފާނު ހިނައިގަތުމަށް ބޭނުންކުރެއްވި ކޯރެއް އުދުންއިން ވަނީ ޔުނެސްކޯގެ ދާއިމީ ތަރިކައިގެ ލިސްޓަށް ލާފައެވެ. އަދި ފަލަސްތީނުގައި ހުންނަ މަސްޖިދުލް އަގްސާ ހިމާޔާތްކޮށް ބެލެހެއްޓުމަށް އުރުދުން އިން ގެންދަނީ ބުރަ މަސައްކަތްތަކެއް ކުރަމުންނެވެ. އެ މިސްކިތުގެ ވަގުފް ފަންޑަކީ އުރުދުން އިން ބަލަހައްޓާ ފަންޑެކެވެ. އަދި އެންމެ ފަހުންވެސް އަބްދުﷲ ރަސްގެފާނުގެ އިސް ނެންގެވުމުގެ މަތިން އެ ފަންޑަށް 1.4 މިލިއަން ޑޮލަރު ހަދިޔާ ކުރެއްވިއެވެ.\nމުސްލިނު ދުނިޔެއަށް ފޯރުކޮށްދޭ އެހީތެރިކަން:\nއުރުދުންގައި ރެފިއުޖީންގެ ގޮތުގައި4މިލިއަން އަށްވުރެ ގިނަ މީހުން އެބަތިއްބެވެ. ރެފިއުޖީންގެ ތެރޭގައި ގިނައީ އިސްލާމީ ދުނިޔޭގައި ހިނގާ ހަމަނުޖެހުންތަކުން ސަލާމަތްވާން ހިޖުރަކޮށްފައި ތިބި މީހުންނެވެ. އެގޮތުން ސައުދީން ޔަމަނުގައި ހިންގާ ގަތުލް އާންމުން ސަލާމަތް ވާން ހިޖުރަކޮށްފައި ތިބި މީހުންނާއި، ސީރިއާ ހަނގުރާމައިން ސަލާމަތްވާން ހިޖުރަކޮށްފައި ތިބި މީހުންނާއި، ފަސަލްތީނުގައި އިޒްރޭލުން ހިންގާ އުދުވާންތަކުން ސަލަމަތް ވާން ހިޖުރަކޮށްފައި ތިބި މީހުން ހިމެނެއެވެ.\nމިހާ ގިނަ އަދަދެއްގެ ރެފިއުޖީންނާއެކު ވެސް، އުރުދުންގެ އިގްތިސާދަކީ މެދު އިރުމަތީގައި އެންމެ ހަމަޖެހޭ އެއް އިގްތިސާދެވެ. އެ ގައުމުގެ އިގްތިސާދީ މާހިރަކީވެސް އެގައުމުގެ ރަސްގެފާނު އަބްދުﷲ އެވެ.\nމީހުން ރޯދަމަސް ފޭޑި


Vaccine dheyn dhekolhu hedhi belenuverinnah dhuvaa kurany – Iru\nވެކްސިން ދޭން ދެކޮޅު ހެދި ބެލެނިވެރިންނަށް ދައުވާ ކުރަނީ\nދަރިންނަށް ވެކްސިން ދޭން ދެކޮޅު ހަދި ބެލެނިވެރިންނަށް އަންނަ މަހުގެ 22 ވަނަ ދުވަހުން ފެށިގެން ދައުވާ ކުރައްވާނެ ކަމަށް ޕްރޮސެކިއުޓަރު ޖެނެރަލް ހުސައިން ޝަމީމް ވިދާޅުވެއްޖެ އެވެ.\nޝަމީމް މިހެން ވިދާޅުވީ އޭނާގެ ދަރިފުޅަށް ފުރަތަމަ ޑޯޒްގެ ވެކްސިން ދެއްވުމަށްފަހު ކުރެއްވި ޓްވީޓެއްގައެވެ. އޭނާ ވިދާޅުވީ ދަރިންނަށް ވެކްސިން ދޭން ދެކޮޅު ހެދި ބެލެނިވެރިންނަށް 22 ދުވަސް ފަހުން ދައުވާ ކުރަން ފަށާނެ ކަމަށެވެ.\nކުޑަކުދިންގެ ހައްގުތައް ރައްކާތެރިކުރުމުގެ ގާނޫނަށް އަމަލުކުރަން ފެބްރުއަރީ 20 ގައި ފަށާތީއެވެ. މި ގާނޫނުގައި ބުނެފައިވަނީ ކޮންމެ ކުއްޖަކަށް މައިމީހާގެ ބަނޑުގައި ގަރުބަގަތީއްސުރެ ވިހެއުމަށްފަހު ބޭނުންވާ ސިއްހީ ފަރުވާއާއި، ހިދުމަތްތައް ލިބިދިނުމުގައި އަދި އެފަދަ ހިދުމަތްތަކަށް ވާސިލްވެވޭނެ މަގު ފަހިކޮށްދިނުމަކީ އެ ކުއްޖާގެ މައިންބަފައިންނާއި ދައުލަތުގެ ޒިންމާއެއް ކަމަށެވެ. އަދި އެ ގާނޫނުގައި ބެނެފައިވަނީ ސިއްހީ ފަރުވާއާއި ހިދުމަތްތައް ލިބިދިނުމުގައި، ބަލިތަކުން ސަލާމަތްވުމަށް ދޭންޖެހޭ ވެކްސިން ދިނުމަކީ މައިންބަފައިގެންގެ ޒިންމާއެއް ކަމަށެވެ. އަދި އެ ވެކްސިން ޖެހުމަށް އިއުތިރާޒުކުރުމުގެ ހައްގު މައިންބަފައިންނަށް ލިބިގެން ނުވާ ކަމަށް ވަނީ ބަޔާންކޮށްފައެވެ.\nވެކްސިން ޖަހަން އިންކާރު ކުރާ މީހުންގެ ދަރިންނަށް ވެސް ވެކްސިން ދޭނެ ކަމަށް ހެލްތު މިނިސްޓަރު އަބްދުﷲ އަމީންވެސް ވަނީ ވިދާޅުވެފައެވެ.\nމިނިސްޓަރު މިހެން ވިދާޅުވީ ރާއްޖެެއިން އަލުން ހިމަބިހި ފެނިފައިވާތީ އެކަމާ ކަންބޮޑުވުން ފާޅުކޮށްފައެވެ. ހިމަބިހި ޖެހެނީ ޅަފަތުގައި ދޭންޖެހޭ މީސަލްސް ވެކްސިން ނުދިނުމުގެ ސަަބަބުންނެވެ.\nޝަމީމް މިގޮތަށް ވިދާޅުވެފައި ވާއިރު، ބައެއް ފަރާތްތަކުން ވަނީ ވެކްސިން ދޭން ދެކޮޅުު ހަދާ ފަރާތްތަކަށް އާސަންދަގެ ހިދުމަށް ނުދިނުމަށްވެސް ގޮވާލާފައެވެ.


service charge dheyn majubooru kuraa islaaheh husha halhaifi\nސާވިސް ޗާޖުދޭން މަޖުބޫރުވާނެ އިސްލާހެއް ވަޒީފާއާ ބެހޭ ގާނޫނަށް އިއްޔެ ހުށައަޅައިފި އެވެ. އިއްޔެ މަޖިލީހުގައި ފުރަތަމަ ކިޔުން އިއްވި އެ އިސްލާހުގައި ސާވިސްޗާޖް އާ ގުޅޭ މާއްދާއެއް ވަނީ ހިމަނާފައެވެ.\nއަދި މައުލޫމާތު ހިއްސާ ކުރުމަށް އެދި ލޭބަ ރިލޭޝަން އޮތޯރިޓީއިން އަންގާ އެންގުމަކާއި ހިލާފުވެއްޖެ ނަމަ 5،000 ރުފިޔާއަށްވުރެ ބޮޑު ނޫން އަދަދަކުން ޖޫރިމަނާ ކުރެވޭނެ ކަމަށް ބިލުގައި ވަނީ ބުނެފައެވެ


Cancer, balikoh enburi annaanan: Sanjay Dutt\nސަންޖޭ ދަތަށް ކެންސަރު ޖެހިފައިވާކަން އެނގުނު ފަހުން ފުރަތަމަ ފަހަރަށް އެކަމާ ގުޅޭ ގޮތުން ވާހަކަ ދައްކައިފި އެވެ. ސަންޖޭ މިކަމާ ގުޅޭ ގޮތުން ވާހަކަ ދައްކާފައި ވަނީ އޭނާގެ އެކުވެރިޔާ އަދި މަޝްހޫރު ހެއާ ސްޓައިލިސްޓެއް ކަމަށްވާ އާލިމް ހާކިމް، ސޯޝަލް މީޑިއާގައި ޕޯސްޓްކުރި ވީޑިއޯއެއްގަ އެވެ. ސަންޖޭ މި ވީޑިއޯ ޝޫޓް ކޮށްފައި ވަނީ ހާކިމްގެ ސެލޫނަށް ބޯކޮށަން ގޮސް އިނދެ އެވެ.\nމި ވީޑިއޯގައި 61 އަހަރުގެ އެކްޓަރު ވަނީ ކެންސަރަށް ފަރުވާ ކުރުމުގެ ތެރޭގައި އޭނާގެ ހަށިގަނޑުގައި ލާފައި ހުރި ބޮޑެތި ލަކުނުތައް ވެސް ދައްކާލާފަ އެވެ. އަދި ކެންސަރު ބަލިކޮށް ވަރަށް އަވަހަށް ކެންސަރުން މުޅިން ސަލާމަތް ވާނެ ކަމަށް އޭނާ ތަކުރާރުކޮށް ބުންޏެވެ.\nބޯ ކޮށިޔަސް ސަންޖޭ މިހާރު ހުންނަނީ ވަރަށް ތުނބުޅި ދިގުކޮށްފަ އެވެ. އެއީ އޭނާ މިހާރު ކުޅެން ފަށަން އުޅޭ ކަންނާޑާ ބްލޮކްބަސްޓާ ފިލްމު "ކޭޖީއެފް: ޗެޕްޓާ 1" ގެ ސީކުއަލްގައި އޭނާ ކުޅޭ ކެރެކްޓާ ހުންނަނީ ދިގު ތުނބުޅިއެއް ލާފައި ކަމަށް ވާތީ އެވެ. މި ފިލްމުގައި ސަންޖޭ ކުޅެނީ ނުބައި ބައެވެ.\nއޭނާ ބުނި ގޮތުގައި ނޮވެމްބަރު 1 ގައި އެ ފިލްމުގެ ޝޫޓިން ފަށަން ދަނީ ތައްޔާރު ވަމުންނެވެ. އެހެންވެ ފިލްމަށް ޚާއްސަ ސިފައަކަށް އޭނާގެ ސިފަ ބަދަލުކުރަން ޖެހެ އެވެ. އަދި "ޝަމްޝޭރާ" ގެ ޑަބިން މަސައްކަތް ވެސް އޮތް ކަމަށް އޭނާ ބުންޏެވެ.\n"އަހަރެންގެ ގައިން ވިރުނު މަސްތައް ވެސް މިހާރު އަލުން އަނބުރާ އަންނަން ފަށައިފި،" އޭނާ ބުންޏެވެ.\nދާދިފަހުން ސަންޖޭ ވަނީ އަންހެނުން މަންނީތާ އާއެކު ޑުބާއީއަށް ދަތުރެއް ކޮށްފަ އެވެ. އެއީ އެ ރަށުގައި ތިބި އޭނާގެ ކުޑަ ދެބެން ދެކިލުމަށެވެ.\nސަންޖޭގެ ކެންސަރު ހުރިކަން އެނގުނީ މިދިޔަ އޮގަސްޓް މަހުގެ 11 ވަނަ ދުވަހު އޭނާއަށް ނޭވާ ލާން ދަތި ވެގެން ހޮސްޕިޓަލުގައި އެޑްމިޓްކޮށް ހެދި ޓެސްޓް ތަކަކުންނެވެ. އޭރު ސަންޖޭ އާއި އާއިލާއިން އޭނާއަށް ވެގެން އުޅޭ ގޮތް މީޑިއާތަކަށް ކިޔައެއް ނުދެ އެވެ. ނަމަވެސް ޓްރޭޑް އެނަލިސްޓް ކޯމަލް ނަހާތާ ކުރި ޓުވީޓެއްގައި ސަންޖޭގެ ފުއްޕާމެއަށް ކެންސަރު ޖެހިގެން ފަރުވާ ހޯދަމުންދާ ކަމަށް ބުނުމުން އާއިލާއިން ބަޔާނެއް ނެރި އޭނާއަށް ކެންސަރު ޖެހިފައިވާކަން ހާމަ ކުރީ އެވެ.


ވިކިޕީޑިއާ:ތަޢާރަފު - ވިކިޕީޑިއާ\nވިކިޕީޑިއާ އަކީ ކޮން އެއްޗެއް؟\nވިކިޕީޑިއާ އަކީ ވިކިޕީޑިއާ ބޭނުން ކުރާ ފަރާތްތަކުން އެކުވެގެން ލިޔެ ތަރައްޤީ ކުރާ މިނިވަން އެކުމާފާނެކެވެ. ވިކީ އަކީ ގިނަ މީހުން އެކުވެގެން ކުރާ މަސައްކަތް ފަސޭހަކުރަން ހުންނަ ޚާއްސަ ވައްތަރެއްގެ ވެބްސައިޓް ތަކަށް ކިޔޭ ނަމެކެވެ. ޕީޑިއާ މި ނަން އައިސްފައިވަނީ އިނގިރޭސިބަހުން އެކުމާފާނު ތަކަށް ކިޔާ ނަން އެންސައިކްލަޕީޑިއާ (އިނގިރޭސި ބަހުން: Encyclopedia)ގެ ފަހަތުގައިވާ ޕީޑިއާ އިންނެވެ. ގިނަ މީހުން ދަނީ ހުއްޓުމެއްނެތި ވިކިޕީޑިއާ ތަރައްޤީކުރުމުގެ މަސައްކަތް ކުރަމުންނެވެ. ގަޑިއަކު އެތައް ބަދަލުތަކެއް ގެންނަމުންނެވެ. މި ހުރިހާ ބަދަލެއްވެސް ބަދަލުގެނެވުނު މަޒުމޫނެއްގެ ތާރީޚް ގައި ރައްކާކުރެވެއެވެ. އިތުރަށް މި މަޝްރޫޢާ ބެހޭ ގޮތުން ވިދާޅުވުމަށް ވިކިޕީޑިއާގެ ޚުލާސާ، މި ޞަފްޙާއަށް ވަޑައިގަންނަވާށެވެ.\nތިބޭފުޅާއަށް ބައިވެރިވެވޭނީ ކިހިނެއް؟\nއުނިއިތުރު ގެންނަވަން ޖެހިލުންނުވާށެވެ. - ކޮންމެ ބޭފުޅަކަށްވެސް ގާތްގަނޑަކަށް ހުރިހާ ޞަފްޙާއަކަށް އުނިއިތުރު ގެންނެވޭނެއެވެ. އުނިއިތުރު ގެންނަން ޖެހިލުންނުވުމަށް ވިކިޕީޑިއާގައި ހިތްވަރު ދެވެއެވެ. ރަނގަޅުކުރެވޭނެ ކޮންމެވެސް އެއްޗެއް ހޯދާށެވެ. އެއަށްފަހު އެ އެއްޗެއް ތިޔަބޭފުޅާއަށް ތަރައްޤިކޮށްދެވޭނެ ވަރަކަށް ތަރައްޤީކޮށްދެއްވާށެވެ. މިސާލަކަށް މަޒުމޫނަކުން ބަހުގެ ޤަވާޢިދުގެ ކުށެއްވާ ކަމަށް ފާހަގަކުރެވޭނަމަ އެ ކުށް ފިލުވައިދެއްވާށެވެ. ނުވަތަ މަޢުލޫމާތު އިތުރުކޮށްދެވިދާނެއެވެ. ނުވަތަ އެހެންވެސް ކުށެއް ފެނިވަޑައިގަންނަވައިފިނަމަ އެކުށް ވެސް ފިލުއްވައިދެއްވިދާނެއެވެ. އެއްވެސް މައްސަލައެއް ދިމާވެއްޖެނަމަ އެ ޞަފްޙާއެއްގެ ޚިޔާލު ޞަފްޙާގައި އެކަން ލިޔުއްވާށެވެ.\nވިކިޕީޑިއާ އަކީ އިންޓަރނެޓްގެ އެންމެ ރަނގަޅު މަޢުލޫމާތުގެ ޚަޒާނާއަށް ހެދުމަށް ތިޔަބޭފުޅުންގެ އެހީ ވަރަށް ބޮޑަށް ބޭނުންވެއެވެ. އެހެން ކަމުން ތިޔަބޭފުޅާއަށް އެހިތެރިވެދެއްވޭނެ ގޮތަކުން އެހީތެރިވެލައްވާ!\nހަދިޔާކުރައްވާ - ވިކިޕީޑިއާ ބޭނުންކުރުމަކީ ހިލޭ ކުރެވޭކަމެކެވެ. ނަމަވެސް ތިބޭފުޅުންގެ އެހީއަށް ބަރޯސާވެގެންނެވެ. ވިކިޕީޑިއާ އިތުރަށް ފުރިހަމަކޮށްދެއްވުމަށް އެހީތެރިވެލެއްވުމަށް ވިސްނަވައިލައްވާށެވެ. އެހީތެރިވެލެއްވުމަށްޓަކައި ކަނާތްފަރާތުގައި އިން ޚައިރާތުތައް ލިންކަށް ވަޑައިގަންނަވާށެވެ.\nClick ނަމޫނާ to test your changes, or ޞަފްޙާ ރައްކާކުރައްވާ when you're happy with the way it looks.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 20 ޑިސެމްބަރު 2012، 16:02 ގައެވެ.


The Witcher: Dhevana Season ge trailler dhahkaalaafi\n"ދަ ވިޗާ" ގެ ދެވަނަ ސީޒަން ޑިސެމްބަރު މަހު ނެޓްފްލިކްސްގައި ޕްރިމިއާ ކުރޭ\nނެޓްފްލިކްސްގެ އުފެއްދުމެއް ކަމަށްވާ "ދަ ވިޗާ" ގެ ދެވަނަ ސީޒަންގެ ޓްރެއިލާ ނެރެފި އެވެ.\nމި ޓްރެއިލާގައި ކުރީގައި މި ސީރީޒްގައި އުޅުނު މަޝްހޫރު ތަރިންގެ އިތުރުން އާ ބަޔަކު ވެސް ދައްކާލާފައި ވެއެވެ. އަދި ކުރިން ދައްކާ ލާފައިވާ ޓީޒާ ތަކާއި ހިލާފަށް މިފަހަރު ނެރުނު މި ޓްރެއިލާއިން ދެވަނަ ސީޒަނާބެހޭ ގިނަ މައުލޫމާތު ތަކެއް ވެސް ދައްކާލަ އެވެ.\nވިޗާގެ ދެވަނަ ސީޒަން ފެށެނީ ފުރަތަމަ ސީޒަން ނިމުނު ހިސާބުން ކަމަށް ނެޓްފްލިކްސްއިން ވަނީ ކަށަވަރުކޮށް ދީފަ އެވެ. އަދި ޓްރެއިލާއިން ބެލުންތެރިންގެ މަގްބޫލުކަން ހޯދާފައިވާ ކެރެކްޓާ ގެރަލްޓް، ސިރިލާ އަދި ޔެނިފާ ފެނިގެން ގޮސްފައިވެ އެވެ.\n"ދަ ވިޗާ" ސީޒަން ދޭއްގެ ޓްރެއިލާ\nމި ޓްރެއިލާ ދައްކާލާފައި ވަނީ ނެޓްފްލިކްސް އާއި ސީޑީ ޕްރޮޖެކްޓް ރެޑް ގުޅިގެން ކުރިއަށް ގެންދިޔަ "ވިޗާ-ކޮން" އިވެންޓްގެ ތެރެއިންނެވެ. އަދި ޓްރެއިލާގެ ކުރިން ވަނީ މިއަހަރުގެ ޑިސެމްބަރު މަހުގެ 17 ވަނަ ދުވަހު ވިޗާގެ ދެވަނަ ސީޒަން ނެޓްފްލިކްސްގައި ޕްރިމިއާ ކުރާނެ ކަމަށް އިއުލާން ކޮށްފަ އެވެ.\nމި އިވެންޓްގެ ތެރެއިން ވަނީ "ދަ ވިޗާ" ގެ ޕްރީކުއަލް ޝޯއެއް ވެސް އިއުލާން ކޮށްފަ އެވެ. "ދަ ވިޗާ: ނައިޓްމެއާ އޮފް ދަ ވުލްފް" ކިޔާ މި އެނިމޭޓެޑް ސީރީޒް އޮގަސްޓް 23 ވަނަ ދުވަހު ނެޓްފްލިކްސްގައި ޕްރިމިއާ ކުރާނެ އެވެ.


vnews - Umurun 94 aharu - Degree haasil kuran 74 aharu\nއުމުރުން މިހާރު 94 އަހަރު - ޑިގްރީ ހާސިލްކުރަން 74 އަހަރު\n12 މެއި 2015\nއުމުރުން 94 އަހަރުގެ އެންތަނީ ބްރޫޓޯ: އަންނަ އާދީއްތަ ދުވަހު ވެސްޓް ވާރޖީނިއާ ޔުނިވަރސިޓީން ގްރެޖުއޭޓް ވާއިރު، ކިޔެވުމަށް 74 އަހަރު ހޭދަވި\nއުމުރަކީ ހުރަހެއް ނޫނެވެ.\nއެންތަނީ ބްރޫޓޯއަކީ އެމެރިކާގެ މޯގަންޓައުންގެ ރައްޔިތެކެވެ. އޭނާ ވެސްޓް ވާޖިނިއާ ޔުނިވަރސިޓީއަށް އެންމެ ފުރަތަމަ ކިޔަވަން ވަނީ 1939 ވަނަ އަހަރުއެވެ. އޭނާ ޔުނިވަރސިޓިއަށް ވަނީ ޑީގްރީއަށް ކިޔެވުމަށެވެ.\nއެންތަނީ ޑިގްރީއަށް ކިޔަވަން ފެށީ އިންޖިނިއަރިންގއާއި، ފިޒިކަލް އެޑިއުކޭޝަނާއި، އިންޑަސްޓްރިއަލް އާރޓްސްގެ ރޮނގުންނެވެ. އެނާ ބޮޑަށް ޚާއްސަވާން ބޭނުންވީ އިންޖިނިއަރިންގެ ރޮނގުން ނަމަވެސް، އެކަމުގައި ގައިޑްކޮށްދޭނެ އިތުރު ފަރާތެއް ނެތުމުން، ޔުނިވަރސިޓީގެވެސް އެދުމަށް ބްރޫޓޯ ފަހުން ކިޔަވަން ފެށީ ފިޒިކަލް އެޑިއުކޭޝަނާއި، އިންޑަސްޓްރިއަލް އާރޓްސްގެ ރޮނގުންނެވެ.\nނަމަވެސް 1942 ވަނަ އަހަރު ޔުނިވަރސިޓީން ގްރެޖުއޭޓްވާން ގާތްވެފައި ވަނިކޮށް އޭނާއަށް ޖެހުނީ ޔުނިވަރސިޓީ ދޫކޮށް، ދެވަނަ ބޮޑު ހަނގުރާމައިގެ ޚިދުމަތަށް ސިފައިންގެ ތެރެއަށް ނުކުންނާށެވެ. ދެވަނަ ބޮޑު ހަނގުރާމަ ނިމެންދެން އެކަމުގައި އުޅެންޖެހުނެވެ. އެއީ ތިން އަހަރާއި ބައިގެ މުއްދަތެކެވެ.\nދެވަނަ ބޮޑުހަނގުރާމައިގެ ދުވަސްވަރު އެންތަނީ ބްރޫޓޯ މަސައްކަތް ކުރަންޖެހުނީ ވެނިސްއާއި ފްލޮރިޑާގައެވެ. ބޮޑަށް އޭނާ އުޅުނީ މަތިންދާ ބޯޓްތައް މަރާމާތު ކުރުމުގެ މަސައްކަތުގައެވެ. ޔުނިވަރސިޓީގެ ދަގަނޑުގެ މަސައްކަތްތަކުގެ ކްލާހުން އެނގުނު އެއްޗެއްގެ ބޭނުން ވަރަށް ބޮޑަށް ހިފުނުކަމަށް އޭނާ ބުނެފައި ވެއެވެ.\nދެވަނަ ބޮޑުހަނގުރާމަ ނިމުމުން ބްރޫޓޯ ދެން މަސައްކަތް ކުރީ އޭނާގެ ބައްޕައާއެކު ސިމެންތި ޕްލާންޓެއްގައެވެ.\nއެންތަނީ ބްރޫޓޯ އަލުން ވެސްޓް ވާޖިނިއާ ޔުނިވަރސިޓީއަށް ކިޔަވަން ވަނީ 1946 ވަނަ އަހަރުއެވެ. ނަމަވެސް އެފަހަރުވެސް ގްރެޖުއޭޓްވާން ގާތްވެފައި ވަނިކޮށް އޭނާއަށް ޖެހުނީ ޔުނިވަރސިޓީން ވަކިވާށެވެ. އެފަހަރު ވަކިވީ އެނާގެ އަންހެނުން ވަރަށް ބޮޑަށް ބަލިވެގެން، އަންހެނުންނާއެކު ވަގުތުތައް ހޭދަކުރާށެވެ.\nއެންތަނީ ބްރޫޓޯގެ މިހާރުގެ އުމުރަކީ 94 އަހަރެވެ. އޭނާ މިހާރު ތައްޔާރުވެފައި އެވަނީ ގްރެޖުއޭޝަން ރަސްމިއްޔާތަށެވެ. މި މެއިމަހުގެ 17 ވަނަ ދުވަހު ވެސްޓް ވާޖިނިއާ ޔުނިވަރސިޓީގައި އޮންނަ ރަސްމިއްޔާތުގައި އެންތަނީ ބްރޫޓޯއަށް ރެޖެންޓްސް ބެޗްލަރ އޮފް އާރޓްސް ޑީގްރީ ލިބޭނެއެވެ. އެދުވަހު 4500 ކުދިން ގްރެޖުއެޓް ވާއިރު އެންތަނީ ބްރޫޓޯ ވާނީ، ވެސްޓް ވާރޖިނިއާ ޔުނިވަރސިޓީގެ ތާރީޚްގައިވެސް އެތަނުން ގްރެޖުއޭޓްވާ އެންމެ އުމުރުން ދޮށީ މީހާ އަށެވެ.\nއެންތަނީ ބްރޫޓޯ ޑިގްރީއަށް ކިޔަވަން 74 އަހަރު ހޭދަވިއެވެ. "އަހަންނަށް އަބަދުވެސް މުހިންމުވީ ގްރެޖުއެޓްވުން" އޭނާ ބުނެފައި ވެއެވެ.


Insaaniyyathu kamuge hamathah neiy thaneiygai onnaanee jangaleege nizaamu: Huthuba\nއިންސާނިއްޔަތު ކަމުގެ ހަމަތައް ނެތްތަނެއްގައި އޮންނާނީ ޖަންގަލީގެ ނިޒާމު: ހުތުބާ\n26 ޖޫން 2020 - 16:49:02\nމުޖުތަމައަކުން އިންސާނިއްޔަތު ކަމުގެ އަގުތަކާއި ހަމަތައް ނެތިގެން ގޮސްފިނަމަ އެތަނެއްގައި އޮންނާނީ ޖަންގަލީގެ ނިޒާމު ކަމަށް ހުތުބާގައި ބުނެފި އެވެ.\nމިއަދުގެ ހުކުރު ހުތުބާގައި ބުނީ އިންސާނީ ސިފަތައް ގެއްލެނީ ޖަހާލަތުގެ ސިފަތައް ވެރިވުމުން ކަމަށާއި އެގޮތުން މުޖުތަމައެއްގައި އިންސާނިއްޔަތުގެ އަގުތަކާއި ހަމަތައް ނެތްނަމަ އެތަނެއްގައި ޖަންގަލީގެ އުސޫލުތައް ކަމަށެވެ. އޭރުން މޮޅު މީހާއަށް މޮޅުގޮތް ވެފައި ނިކަމެތި މީހާ ވާނީ އިތުރަށް ނިކަމެތި ކަމަށް ވެސް ހުތުބާގައި ބުނެ އެވެ.\nއެހެންކަމުން އިސްލާމްދީން އައީ ޖާހިލިއްޔަތުގެ ނަހަމަކަމުން މުޅި އިންސާނިއްޔަތު ސަލާމާތްކުރަންކަން ފާހަގަކުރަމުން ހުތުބާގައި އެފަދަ މުޑުދާރު ސިފަތައް ދޫކޮށްލުމަށް ކީރިތި ރަސޫލާ ވެސް ގޮވާލައްވާފައިވާ ކަމަށެވެ. އަދި އިންސާނުންނަކީ އިންސާނީ ވަންތަ ކަމުގައި އެއް މަގާމަކާއި އެއް ހައިސިއްޔަތެއް ލިބިގެންވާ އެެއް ދަރަޖައިގެ ބައެއް ކަމަށް ބުންޏެވެ.\nއަދި އިންސާނާ އުފެދުމުގެ އަސްލާއި އިންސާނީ ވަންތަ ކަމުގެ ސިފަތަކާއި، އިންސާނީ އިހްސާސްތަކަށް ބަލާއިރު އިންސާނިއްޔަތުގެ ތިލަފަތަކީ ހަމަހަމަ ތިލަފަތެކެއް ކަމަށް ވެސް ހުުތުބާގައި ފާހަގަކުރެ އެވެ.\nހުތުބާގައި އިތުރަށް ބުނީ އިންސާނަކަށް ވީތީ ދޭންޖެހޭ މަގާމާއި އިހްތިރާމާއި ރަހުމާއި ހަމްދަރުދީގެ އިތުރުން އަޅައިލުމާއި، އެހީތެރިކަން ދިނުމުގައި، ތަފާތު ކުރުމެއް އޮވެގެން ނުވާނެ ކަމަށާއި ނަސްލާއި، ގައުމާއި، އާއިލާ އަކީ އިންސާނިއްޔަތުގެ ތިލަފަތުގެ ކުރިމަތީގައި އެއްވެސް އަގެއް، ބުރަދަނެއް ހުރި އެއްވެސް އެއްޗެއް ނޫން ކަމަށެވެ.\nއޭގެ އިތުރުން ހުތުބާގައި ބުނީ އުންސޫރީ ތަފާތު ކުރުމުގެ ނުބައި ޖާހިލީ އާދަ އެންމެ ފުރަތަމަ ތައާރަފުކުރީ އިބްލީސް ކަމަށާއި އެއީ އާދަމް އަލައިހިއްސަލާމަށް ސަޖިދަ ޖެހުމަށް ﷲ އޭނާ އަށް އަމުކުރެއްވުމުން އިބިލީސް އެ އަމުރުފުޅަށް ނުކިޔަމަންތެރި ވުމުގެ ގެނައި ހުއްޖަތަކީ، އުފެދުމުގެ އަސްލަށް ބަލައި، އޭނާ އާދަމްގެފާނަށް ވުރެ މޮޅުވެގެންވާ ކަމުގެ މުޑުދާރު ހުއްޖަށް ކަމަށް ހުތުބާގައި ފާހަގަކުރެ އެވެ.\nއަންނަ އަހަރު އަންނާނެ ކަމަށް ބެލެވެނީ 725،000 ފަތުރުވެރިން\nމިނިސްޓަރު ނަސީމް ތަފާތު ދައްކަވާނެ: ނަޝީދު\nރަސްދޫ ފެނުގެ ނިޒާމް ގެ މަސައްކަތް ނިންމާލައިފި\nއުނގޫފާރު ހޮސްޕިޓަލު ބޮޑުކުރާނެ ބަޔަކު ހޯދަނީ


Bidheyseen Ge Quota Hoadhan Sahha Noon Liyunthah Hushahelhun Aanmu Kamakah Vehje - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 22 ގަޑިއިރު ކުރިން\nބިދޭސީންގެ ކޯޓާ ހޯދަން ސައްހަ ނޫން ލިޔުންތައް ހުށަހެޅުން އާއްމު ކަމަކަށް ވެއްޖެ\nބިދޭސީންތަކެއް އިމާރާތެއްގެ މަސައްކަތް ކުރަނީ\nދިވެހިރާއްޖޭގައި ވަޒީފާ އަދާކުރުމަށް ބިދޭސީ މަސައްކަތްތެރިން ގެނައުމުގެ ހުއްދަ ހޯދުމަށްޓަކައި ކޯޓާ އަދި އެމްޕްލޯއިމެންޓް އެޕްރޫވަލްއަށް އެދި ކުންފުނިތަކާއި އަމިއްލަ ފަރުދުން (ސޯލް ޕްރޮޕްރިއޭޓަރޝިޕް) ހުށައަޅާއިރު، ސައްޙަ ނޫން (ފޯޖް) ލިޔެކިޔުންތައް ހުށައަޅަމުން އަންނަ ކަމަށް އިކޮނަމިކް މިނިސްޓްރީން ވިދާޅުވެއްޖެއެވެ.\nއިކޮނަމިކް މިނިސްޓްރީން މިއަދު ވިދާޅުވީ މި ފަދަ ސައްޙަ ނޫން ލިޔެކިއުންތައް ހުށަނޭޅުމަށް މި ނިސްޓްރީއިން އިލްތިމާސް ކުރައްވާ ކަމަށެވެ.\nހަމަޖެހިފައިވާ އުސޫލުގެ ތެރެއިން ކޯޓާ އަދި އެމްޕްލޯއިމެންޓް އެޕްރޫވަލް ދޫކުރެވޭ ހުރިހާ މަސައްކަތްތަކަށްވެސް ކޯޓާ އަދި އެމްޕްލޯއިމެންޓް އެޕްރޫވަލް މިނިސްޓްރީއިން ދަނީ ދޫކުރަމުން ކަމަށް އިކޮނަމިކް މިނިސްޓްރީގެ އިއުލާނުގައި ވިދާޅުވެފައި ވެއެވެ.\nމިނިސްޓްރީއިން ދޫކުރެވޭ ހުއްދަތައް އަވަސް އަދި ފަސޭހަ ގޮތެއްގައި ލިބޭނެ އިންތިޒާމް ހަމަޖައްސައި ދިނުމަށް ވެސް މިނިސްޓްރީއިން ދަނީ މަސައްކަތްކުރަމުން ކަމަށް އިކޮނަމިކް މިނިސްޓްރީން ވިދާޅުވިއެވެ.\nއެހެންކަމުން ކޯޓާ އަދި އެމްޕްލޯއިމެންޓް އެޕްރޫވަލްއަށް އެދޭ ފަރާތަކުން، ސައްޙަ ނޫން ލިޔުމެއް ހުށައަޅުއްވައިފިނަމަ، އެ ފަރާތަކާ މެދު ޤާނޫނީ ގޮތުން އަޅަން ޖެހޭ ފިޔަވަޅުތައް އަޅާނެ ކަމަށް އިކޮނަމިކް މިނިސްޓްރީން ވިދާޅުވެއެވެ.\nބިދޭސީން ގެނައުމުގެ ހުރިހާ ކަމެއް ކުރުން ރައީސް ޞާލިހްގެ ސަރުކާރުން ވަނީ އިކޮނަމިކް މިނިސްޓްރީ އާއި ހަވާލުކޮށްފައެވެ.\nވައިގެ ޓްރެފިކް ކޮންޓްރޯލް އުނިކޮށް، އެފްޑީއައި އަލުން ގެޒެޓްކޮށްފި\nކޫއްޑޫ އެއާޕޯޓުގެ ތާރީހާ ހެދި ފައްޔާޒާއި ސައީދު ހިޔާލު ތަފާތުވެފައި!\nނިރުބަވެރިކަމަށް އެހީވާ ބިދޭސީން ރާއްޖޭގައި އެބަ ތިބި: އާޒިމް\nއޮގަސްޓް 4, 2019 09:37\nސައްޙަނޫން ގޮތުގައި މިޤައުމަށް އަރާ ހުރިހާބާވަތަކުން ވަގު ވިޔަފާރިއާއި، ވަގު މަސައްކަތްކުރާ ލައްކަޔަކަށްވުރެން ގިނަ ބަންގާޅީން ފުރަތަމަ ފޮނުވާލެއްވުމަށްފަހު ދެން ތިޔަކަމާއި އުޅުއްވުން ރަނގަޅުވާނެކަމަށް ފެނޭ.\nއޮގަސްޓް 4, 2019 09:40\nތީ އާކަމެއްނޫން ސައްހަނޫން ލިޔުންތައް ލީމަ މާއަވަސްކަންތައް ތައް ހަމަޖެހެލެއް..ތީނޭގިވާކަމެއްވެސް ނޫން\nއޮގަސްޓް 4, 2019 11:46\nބިދޭސީންގެ މައްސަލަ ހައްލުވާނީ ބިދޭސީން ގެންނަ ފަރާތްތައް ގާނޫނާ ހިލާފުވީމަ ހަރުކަށި އަދަބު ދެވިގެން\nއޮގަސްޓް 4, 2019 15:03\nކޮންސްޓްރެކްސަން މަސައްކަތްތަކަށާށާ ،އޮޑިދޯނިފަހަރާ ސައިހޮޓާރެސްޓޯރަންޓާ ފިހާރަތަކުގާ މަސްއްކަތް ކުރާނެ ދިވެހިން ހޯދާނަމަ ޖެހޭނީ ވަރަށް ބޮޑެތި މުސާރަދޭން . އެހެން ވެއްޖެނަމަ ހުރިހާ ފަރާތްތައް ބަގްރޫޓް ވެގެންދާނެ . މިހާރު ބިދޭސީންނަށް ދޭ މުސާރަތަކުން ވެސް ކިރިޔާ މިތަންތަން މި ހިފެހެއްޓެނީ .ދިވެހިން ހޯދުމުގެ ނަމުގާ ދިވެހިންނަށް ވަޒީފާ ދިނުމުގެ ނަމުގާ މަތީގާ ދެންނެވި މަސައްކަތް ތަކަށް ބޭނުންވާ މިންވަރަށް ބޭރު މީހުން ނުދިނުމުން އެ މަސައްކަތް ކުރާނަމަ މަޖްބޫރުވޭ ވަގުލިއުން ހަދައިގެންނަމަވެސް މީހުން ހޯދަން ނުވަތަ ކޯޓާ ނެތް ބިދޭސީންލައްވާ މަސައްކަތް ކުރުވަން. މަސައްކަތް ހުއްޓާލެވެން ނެތް އިރު މުއްދަތަށް ބިޑްގެ މަސައްކަތްވެސް ނިންމަން ޖެހޭ. ވީމާޖެހޭނީ މަގުމަތިން މީހުންނަގަން . ވަގަށް ބިދޭސީން އެތެރެ ކުރަން. ކޮންޓްރެކްޓަރު ވެސް ބޭނުމެއްނުވޭ އިތުރު ބަޔަކު ގެންގުޅެފާ މުސާރަދޭކަށެއް. ވީމާ ކޮންމެ ކަމަކަށްވެސް އެ މަސައްކަތުގެ އޯނަރު އެދޭ މިންވަރަކަށް ކޯޓާ ދޫކުރަން ފެށުމުން މިހާރު މަގުމަތީ މަސައްކަތް ހޯދަން އެއުޅޭ ބިދޭސީންނެއް ރާއްޖެނާންނާނެ. ބިދޭސީންތިބޭނީ ކޮންމެވެސް ވަޒީފާއެއްގާ ރަޖިސްޓަރީ ވެފަ. ދިވެހި ޒުވާނުން ލަދުގަނޭ ސޭލްސްމަން ،ވެއިޓަރު ކޮންސްޓްރެކްސަން މަސައްކަތު ބޯޓް ދޯނިފަހަރު ގާ މަސައްކަތު ވަޒީފާތަކު އުޅޭން. ވީމާ މިވަޒީފާތަކަށް އޯނަރު އެދޭ އަދަދަށް ކޯޓާ ދޫކޮށް ބިދޭސީންގެ މައްސަލަ ހައްލު ކުރަން ވިސްނަން ނުވޭތޯ ؟ ދިވެހިންނާމެދު ވިސްނައިގެނެއް ތިޔަކަމެއް ހައްލެއްނުވާނެ.\nއޮގަސްޓް 25, 2019 22:47\nވަރަށް ހަނި ވިސްނުމެއްގަ ލިޔެފަ އިން ކޮމެންޓެއް...މި...މިހާރު މި ދައްކަނީ އެމީހުން އަމިއްލަ ވިޔަފާރި ކުރާވާހަކަ..މާލޭގަ ގެސްޓް ހައުސް ހިންގާ ދިވެހިންނަށް ދުވަހު ކުއްޔަށް ކޮޓަރި ދޫކުރާ ވާހަކަ..


America gai2trillion dollar ge package akah ehbasvehje\nކޮވިޑް-19 ފެތުރޭ އާ އެޕިސެންޓަރަކަށް އެމެރިކާ ވެދާނެކަމުގެ އިންޒާރު ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯއިން ވަނީ ދީފަ އެވެ. -- ފޮޓޯ: އީޕީއޭ\nވޮޝިންގްޓަން (މާޗް 25) - އެތައް ދުވަހެއްގެ ހޫނު ބަހުސްތަކާއި މަޝްވަރާތަކަށްފަހު، ދެ ޓްރިލިއަން ޑޮލަރުގެ ތާރީހީ އިގުތިސޯދީ ސްޓިމިއުލަސް ޕެކޭޖަކަށް އެމެރިކާގެ ސަރުކާރާއެކު، އެގައުމުގެ ގާނޫނު ހަދާ މަޖިލީހުން އެއްބަސްވެއްޖެ އެވެ.\nދާދި ދެންމެއަކު ރައީސް ޑޮނަލްޑް ޓްރަމްޕްގެ ސަރުކާރުގެ އިސް އޮފިޝަލުންނާއި، ސެނެޓުގެ ދެ ޕާޓީގެ މެންބަރުންގެ މެދުގައި ވެވުނު އެއްބަސްވުމުގެ ދަށުން، ކޮވިޑް-19އާ ގުޅިގެން އެމެރިކާ މިވަގުތު ވެއްޓެމުންދާ އިގުތިސޯދީ ވަޅުގަނޑުން އަރައިގަތުމުގެ އިތުރުން، ސިއްހީ ފަރުވާދޭ މަރުކަޒުތަކަށް ވަރަށް ބޮޑު މާލީ އެހީތެރިކަމެއް ފޯރުކޮށްދެވޭނެ އެވެ.\nކުރިއަށްއޮތް ދުވަސްތަކުގައި އެ އެއްބަސްވުން ގާނޫނަކަށް ހެދުމުގެ މަސައްކަތް ކުރެވޭއިރު، އެ ޕެކޭޖުގެ ދަށުން ވިޔަފާރިތަކަށާއި ވަޒީފާ ގެއްލޭ މީހުނަށް މާލީ އެހީތެރިކަން ފޯރުކޮށްދިނުމަށް ވަނީ ހިމަނައިފަ އެވެ.\nއެ ޕެކޭޖާ ގުޅިގެން ސެނެޓުގައި އެންމެ ބޮޑު ދެބަސްވުމެއް ހިނގާފައިވަނީ ބޮޑެތި ކުންފުނިތަކަށާއި އެއާލައިންތަކަށް ދޭން ހިމެނި 500 ބިލިއަން ޑޮލަރުގެ އެހީއާ ގުޅޭގޮތުންނެވެ. އެ ފައިސާ ދޫކުރުމުގައި މަސައްކަތްތެރިންގެ ހައްގުތައް އިތުރަށް ރައްކާތެރިކުރުމުގެ އިތުރުން ހައްގުވެރި ކުންފުނިތަކަށް ލިބޭނެކަން ކަށަވަރުކުރަން އިދިކޮޅު ޑިމޮކްރެޓު ޕާޓީގެ ސެނެޓުގެ ލީޑަރުން ވަކާލާތު ކުރެއްވި އެވެ.\nކޮވިޑް-19 ފެތުރޭ އާ އެޕިސެންޓަރަކަށް އެމެރިކާ ވެދާނެކަމުގެ އިންޒާރު ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯއިން ދީފައިވާއިރު، އެގައުމުގައި މިހާރު 53،000 މީހުނަށް އެ ބަލި ޖެހިފައިވާއިރު، އޭގެ ތެރެއިން 700 އަށް ވުރެ ގިނަ މީހުން ވަނީ މަރުވެފަ އެވެ.


Massala hoonuvefai vanikoh America ge khaarijee vazeeru Saudi ah | Mihaaru\nއެމެެރިކާގެ ޚާރިޖީ ވަޒީރު މައިކް ޕޮމްޕެއޯ ސައުދީގެ ޚާރިޖީ ވަޒީރު އާދިލް އަލް ޖުބައިރުއާ ބައްދަލު ކުރައްވަނީ. --ފޮޓޯ:އޭއެފްޕީ\nމައްސަލަ ހޫނުވެފައި ވަނިކޮށް އެމެރިކާގެ ޚާރިޖީ ވަޒީރު ސައުދީ އަށް\n16 އޮކްޓޯބަރ 2018 - 14:135comments\nވޮޝިންޓަން (އޮކްޓޯބަރު 16) - ނޫސްވެރިޔާ ހަމާލް ޚާޝޮގްޖީ ގެއްލިފައިވާ މައްސަލާގައި ސައުދީ އަރަބިއާ އަށް އެތައް ތުހުމަތެއް ކޮށްފައިވާ ވަނިކޮށް އެމެރިކާގެ ޚާރިޖީ ވަޒީރު މައިކް ޕޮމްޕިއޯ ސައުދީ ރަސްގެފާން ސަލްމާންއާ ބައްދަލު ކުރައްވަން ނިންމަވައިފި އެވެ.\nސައުދީ އަށް ފަހު ޕޮމްޕިއޯ ދެން ވަޑައިގަންނަވާނީ ތުރުކީ އަށެވެ. ޚާޝޮގްޖީ އެންމެ ފަހުން ފެނިފައި ވަނީ ތުރުކީގެ އިސްތަންބޫލްގައި ހުންނަ ސައުދީ ކޮންސިއުލޭޓަށް ވަންނަނިކޮށް މި މަހު2ވަނަ ދުވަހު އެވެ. ތުރުކީން ތުހުމަތުކޮށްފައި ވަނީ ކޮންސިއުލޭޓް ތެރޭ ނޫސްވެރިޔާ މަރާލީ ކަމަށެވެ. ނަމަވެސް ސައުދީން އެކަން ދޮގު ކުރެ އެވެ.\nއެމެރިކާގެ ރައީސް ޑޮނަލްޑް ޓްރަމްޕް ވަނީ ސައުދީ ރަސްގެފާން ސަލްމާން އަށް ފޯނުން ގުޅުއްވައި ނޫސްވެރިޔާ ގެއްލުނު މައްސަލާގައި މަޝްވަރާ ކުރައްވައިފަ އެވެ. ޓްރަމްޕް ވިދާޅުވީ ނޫސްވެރިޔާއާ ބެހޭ އެއްވެސް މައުލޫމާތެއް ރަސްގެފާނަށް އެނގިވަޑައިނުގަންނަވާ ކަމަށެވެ. ނޫސްވެރިޔާ ގެއްލުނު މައްސަލަ ތަހުގީގުކުރަން ސައުދީ ރަސްގެފާން ވަނީ އަންގަވައިފަ އެވެ.\nތުރުކީ ފުލުހުން އިއްޔެ ވަނީ އިސްތަންބޫލް ކޮންސިއުލޭޓަށް ވަދެ ބަލައި ފާސްކޮށްފަ އެވެ.\nއިތުރު ލިޔުންތައް ސައޫދީ އަރަބިއްޔާ އެމެރިކާ ސަލްމާން ރަސްގެފާނު މައިކް ޕޮމްޕިއޯ\n"ނޫސްވެރިޔާގެ ގާތިލުންނަށް އަދަބު ދޭން ބާރު އަޅާނަން"\nއެމެރިކާގެ އެހީއާ ނުލައި ސަލްމާނަށް ރަސްކަން ނުކުރެވޭނެ


Anhen team Vietnam aai dhekolhah miadhu nukunnaane\nތަޖިކިސްތާނަށް ފުރުމަށް ގައުމީ އަންހެން ޓީމު އެއާޕޯޓުގައި -- ފޮޓޯ: އެފްއޭއެމް\nއޭއެފްސީ ވުމެންސް އޭޝިއަން ކަޕްގެ ކޮލިފިކޭޝަން މެޗުގައި ރާއްޖޭގެ އަންހެން ގައުމީ ފުޓްބޯޅަ ޓީމު ވިއެޓްނާމާއި ދެކޮޅަށް މިއަދު ނުކުންނާނެ އެވެ.\nމިއަންނަ އަހަރު ބޭއްވުމަށް ހަމަޖެހިފައިވާ އޭއެފްސީ ވުމެންސް އޭޝިއަން ކަޕްގެ ކޮލިފިކޭޝަންގައި ރާއްޖެ ކުޅޭ ގްރޫޕް ބީގައި ރާއްޖެ ފިޔަވާ ދެން އޮތީ ތަޖިކިސްތާނާއި ވިއެޓްނާމް އެވެ. މީގެ ކުރިން އަފްޣާނިސްތާނު މި ގްރޫޕުގައި އޮތް ނަމަވެސް، އެ ގައުމުގެ އެތެރޭގެ ހާލަތު ގޯސްވެ ތާލިބާނުން އަންހެން ޓީމު ކޮލިފިކޭޝަން މެޗުތައް ކުޅެން ހުއްދަ ނުދިނުމުން އަފްޣާނިސްތާނު ވަނީ ކޮލިފިކޭޝަން މެޗުތައް ނުކުޅެން ނިންމާފަ އެވެ.\nވިއެޓްނާމާއި ރާއްޖެ ބައްދަލު ކުރާ މެޗު އޮންނާނީ ރާއްޖެ ގަޑިން މިއަދު 6:00 ޖަހާއިރު ތަޖިކިސްތާނުގަ އެވެ. ޓީމުގައި ކޯޗުންނާއި އޮފިޝަލުންގެ އިތުރުން 22 ކުޅުންތެރިންނާއި އެކު ކޮލިފިކޭޝަން މެޗުތައް ކުޅުމަށް ރާއްޖެ ޓީމު ތަޖިކިސްތާނަށް ފުރީ މިމަހުގެ 19 ވަނަ ދުވަހު އެވެ.\nރާއްޖޭގެ އަންހެން ގައުމީ ޓީމު އެންމެ ފުރަތަމަ ވެސް ބައިނަލްއަގްވާމީ މެޗެއް ކުޅުނީ ވިއެޓްނާމްގައި ބޭއްވި ދެކުނު އިރުމަތީ އޭޝިއާ ސަރަހައްދުގެ ފުރަތަމަ ފުޓުބޯޅަ މުބާރާތުގަ އެވެ. ވިއެޓްނާމާއި ދެކޮޅަށް 2004 ވަނަ އަހަރު ރާއްޖެ ޓީމު ކުޅުނު މެޗުން ބަލިވީ 14-0 ގެ ނަތީޖާ އަކުންނެވެ. އޭގެ ފަހުން 2007 ވަނަ އަހަރު އޮލިމްޕިކް ކޮލިފައިންގައި ވިއެޓްނާމާއި ބައްދަލުކުރި މެޗުން ރާއްޖެ ޓީމު ބަލިވީ 5-0 ގެ ނަތީޖާ އަކުންނެވެ.\nވިއެޓްނާމްގެ އަންހެން ޓީމު މިވަގުތު އޮތީ ދުނިޔޭގެ ރޭންކިންގެ 33 ވަނައިގަ އެވެ. އޭޝިއާ ބައްރުގެ ޓީމުތައް ރޭންކު ކުރާއިރު ވިއެޓްނާމް އޮތީ ހަ ވަނައިގަ އެވެ. އެކަމަކު 1999 ވަނަ އަހަރުގެ ފަހުން އޭޝިއަން ކަޕްގައި ވިއެޓްނާމަށް ގްރޫޕް ސްޓޭޖް ފަހަނައަޅާ ދެވިފައެއް ނުވެ އެވެ.\nކޮލިފިކޭޝަން މެޗު ތަކަށް ތައްޔާރު ވުމަށް ރާއްޖެ ޓީމު ޔޫއޭއިގައި ކޭމްޕު ކުރި އެވެ. ކޭމްޕުގައި އެގައުމުގެ ސީނިއާ ޓީމާއި އެކު ދެ މެޗު ކުޅުނު އިރު، ފުރަތަމަ މެޗުން ރާއްޖެ ބަލިވީ 5-1 ގެ ނަތީޖާ އަކުންނެވެ. ދެވަނަ މެޗުގައި ރާއްޖެ ބަލިވީ 2-0 ގެ ނަތީޖާ އަކުންނެވެ.\nޓީމުގެ ހެޑް ކޯޗުގެ ޒިންމާއާއި ހަވާލުވެ ހުރީ އެފްއޭއެމްގެ ޓެކްނިކަލް ޑިރެކްޓަރު އަހުމަދު ޝަރީފް (ޑުންގާ) އެވެ. މުބާރާތަށް ފުރުމުގެ ކުރިން ޑުންގާ ބުނީ މުބާރާތުގައި ނަތީޖާ ނެރުމެކޭ އެއްވަރަށް މުސްތަގުބަލަށް ކަނޑައަޅާފައިވާ ޓާގެޓުތައް ހާސިލު ކުރުމަށް މަސައްކަތް ކުރާނެ ކަމަށެވެ.\nއޭޝިއަން ކަޕް ކޮލިފައިން އެއްގައި އަންހެން ޓީމު ބައިވެރިވާން ނިންމާފައި މިވަނީ 11 އަހަރުގެ މެދުކެނޑުމަކަށް ފަހު އެވެ. އެންމެ ފަހުން އޭޝިއަން ކަޕް ކޮލިފައިންގައި އަންހެން ޓީމު ބައިވެރި ވެފައި ވަނީ 2010 ވަނަ އަހަރު އެވެ. އެންމެ ފުރަތަމަ އޭޝިއަން ކަޕްގެ ކޮލިފައިންގައި އަންހެން ޓީމު ވާދަ ކުރީ 2006 ވަނަ އަހަރު އެވެ. އޭގެ ފަހުން 2008 ވަނަ އަހަރުގެ ކޮލިފިކޭޝަންގައި ޓީމުން ބައިވެރިވެފައެއް ނުވެ އެވެ. އަނެއްކާ ވެސް 2010 ވަނަ އަހަރު ބައިވެރި ވުމަށްފަހު 2014 އަދި 2016 ގައި ބައިވެރި ނުވެ އެވެ.\nއެފްއޭއެމް އޭއެފްސީ ގައުމީ ފުޓްބޯޅް ޓީމް


ކައިވެނީގެ ފުރަތަމަ ރޭ – Ilm\n3. ދެން بسم الله ކިޔައި، ތިބާގެ ކަނާއަތް އަނބިމީހާގެ ނިތްކުރިއާ ދިމާއިން ބޮލުގައި ބާއްވައި ނުވަތަ ނިތްކުރީގެ އިސްތަށިކޮޅުގައި ހިފަހައްޓައި ބަރަކާތަށް އެދި މިފަދައިން ދުއާކުރާނީއެވެ. ” اللَّهُمَّ إِنِّي أَسْأَلُكَ مِنْ خَيْرِهَا وَخَيْرِ مَا جَبَلْتَهَا عَلَيْهِ وَأَعُوذُ بِكَ مِنٍ شَرِّهَا وَشَرِّ مَا جَبَلْتَهَا عَلَيْهِ ” މާނައީ: ” އޭ الله މީނާގެ ހެޔޮކަމާއި، އިބަރަސްކަލާނގެ މީނާ އުފެއްދެވުމުގައި ލައްވާފައިވާ ހެޔޮކަންތައް ދެއްވުން އެދި މިއަޅާ އިބަ އިލާހުގެ ހަޟުރަތުން އެދެމެވެ. އަދި މީނާގެ ނަފްސުގައިވާ ނުބައިކަމަކާއި، އިބަރަސްކަލާނގެ މީނާ އުފެއްދެވުމުގައި ލައްވާފައިވާ ނުބައިކަންތަކުން ރައްކާތެރި ކޮށްދެއްވާންދޭވެ.”\n5. އެއްދާންވުމުގެ ކުރީގައި އަންނަނިވި ދުޢާކިޔުމަކީ ކޮންމެހެން ހަނދާން ބަހައްޓަންޖެހޭ ކަމެކެވެ. ” بِسْمِ اللهِ اللَّهُمَّ جَنِّبْنَا الشَّيْطَانَ وَجَنِّبِ الشَّيْطَانَ مَا رَزَقْتَنَا ” މާނައީ: “އޭ الله، އަޅަމެން ޝައިޠާނާގެ ކިބައިން ސަލާމަތް ކޮށްދެއްވައި، އަދި އިބަރަސްކަލާނގެ އަޅަމެނަށް ދެއްވާ ދަރިފުޅު ޝައިޠާނާގެ ކިބައިން ސަލާމަތް ކޮށްދެއްވާންދޭވެ.”\n📚 އއްޝައިޚް އާދަމް ޝަމީމް ބިން އިބްރާހީމް (حفظه الله)


Thi Soora Noon - 15 | Vaahaka ތި ސޫރަ ނޫން – 15 – Vaahaka\n2k20\tJanuary 13, 2022\n* ހިނދަކަށްފަހު ހިނދަކުން އުދާސްވެ ހޫނުވަމުން ގެންދިޔަ އެތަން ހީވަނީ އަވަނެއް ހެންނެވެ. ދާހިއްލަމުންދިޔަ ނަމަވެސް ޔައުލާންއަށް އުނދަގުލެއް ނުވެއެވެ. ކިރެމުން ކަހަލަ ގޮތަކަށް ޔައުލާން ކުރިއަށް ދިޔައީ ބަނޑުގައި އަތް އަޅާ ކެއްސަމުންނެވެ. ދުންތައް އެތެރެހަށްޓަށް ވާސިލުވެ ނޭވާލުމަށް ދަތިވެއްޖެއެވެ. ފެނުން ފުސްވާން ފެށުމާއި އެކީގައި ޔައުލާންއަށް މަންޒަރު ދެނެގަންނަން އުނދަގޫވިއެވެ. ކިރެމުން ކިރެމުން ކަހަލަގޮތަކަށް ޔައުލާން އަދިވެސް ހިނގީ ކުރިއަށެވެ. އަލިފާނުގެ އަސަރު އޭނައާއި ހަމައަށް ފޯރާ ނުފޯރާ ހުއްޓާ މީހަކު އޭނަގެ މެދުހަށީގައި ބެއްދިގޮތަށް ފަހަތަށް ދަމައިގަތެވެ. "ނޫން..! މިލީން..! ލީން..! ލީން ވީ އެތަނުގެ ތެރޭ.." ޔައުލާން ގަދަހެއްޖެވެ. ގައިގެ ވަރުވެސް މިނެޓަކަށްފަހު މިނެޓަކުން ދަށްވަމުން ދިޔަސް ޔައުލާން ހަޅޭއްލެވިއެވެ. މޮޔައެއް ފަދައިން މިލީންގެ ނަމުން ގޮވިއެވެ. ވޮޝްރޫމަށް ދާން މަސައްކަތްކުރިއެވެ. އޭނަގެ ގައިގައި ހިފާއްޓާފައިވާ އަތް ފޮޅުވާލަން މަސައްކަތްކުރިއެވެ. ގައިން ވަރުދޫވަމުން ދޫވަމުން ގޮސް ޔައުލާންގެ ލޯމެރުނުއިރު ފެނުނީ ހުޅުގަނޑު ބޮޑުވެ އިތުރަށް ފެތުރިގަތް މަންޒަރާއި ސީލިންގ އިން ބޮޑުބައެއް ހަލާކުވެ ވޮޝްރޫމްގެ ދޮރުމައްޗަށް އޮހިގަތް މަންޒަރެވެ. ޔައުލާން ހަޅޭއްލަވައިގަތްތަނާހެން މުޅިތަން އަނދިރިވިއެވެ. "ލީން..!!!" *\nރީއަލް ލަގޭޖްތައް ބޭރަށް ނެރުނެވެ. އޭރު ކޮޓަރި ތެރޭގައި މިއަލް އިނީ ނުތަނަވަސްވެފައެވެ. މިއަދަކީ މެއި މަހުގެ ނަވާރަވަނަ ދުވަހެވެ. ނަވާޒް ކައިރިއަށް އޭނަ ފުރަން އޮތް ދުވަހެވެ. ހެނދުނު ހޭލީއްސުރެ ފަށައިގެން މިއަލްގެ ތެޅެމުން ދިޔަ ހިތަށް ހަމަޖެހުމެއް ނުލިބެއެވެ. ޔައުލާން އަނބުރާ ރަށަށް ދިޔަތާ މަހެއް ވީއެވެ. ފާއިތުވީ ތިރީހަކަށް ދުވަސްތެރޭ ޔައުލާން މެސެޖް ކޮށްނުލިތާ ގުޅާފައެއްވެސް ނުވެއެވެ. މިއަލް ދެތިން ފަހަރަކު މެސެޖް ކުރި ނަމަވެސް ޖަވާބެއް ނާދެއެވެ.\nޔައުލާން ފުރި ދުވަހު އޭނައަށް ދިން ކަކުލާއި ހަމައަށް އަންނަ ކަޅުކުލައިގެ އަތްދިގު ހެދުން ލައިގެން މިއަލް އިނީ ތައްޔާރުވެގެންނެވެ. ހުދާއި ކަޅުކުލައިގެ ލޭސްފޮއްޗާއި ޝިފޯން މާތަކުނން އަތް ހަދާލާފައި ވާއިރު ހެދުމުގެ މެދަށް ވާގޮތަށް ރީތިގޮތަކަށް 'އެލް' އޭ ޖަހާލާފައިވެއެވެ. އަރިމައްޗަކަށް ސްޓްރެއިޓް ބޯ ޓައީއެއް ހަރުކޮށްލާފައިވީއިރު ހެދުމުގެ ފަސްބައި ހަދާފައިވަނީ ކަރވް ވޭވީފްލޯކޮށެވެ. ރީތިގޮތަކަށް ހުޅިއެއް ޖަހާލާފައި ބައެއް އިސްތަށިތައް ހައްޔަރުކޮށްލީ ޔައުލާންގެ ފަރާތުން ލިބުނު ކަޅު ޑަސްޓްތަކެއް ބުރުވާލާފައިވާ ހުދު ދަތިންނެވެ. ޕޭސްޓެލް ލައިޓްގްރޭ ސްކްރަންޗީ އަތަށް ލައްވާލާފައި ވާއިރު ޔައުލާން ދިން އަޅިކުލައިގެ އެކްސް ވަދެއްލާފައިވާ ސްޓްރެޕް ވެޖަކަށް އަރައއިގެން މިއަލް އެނދުގައި އިނީ ދެއަތް މޮޑެމޮޑެއެވެ.\n"އެލް.." ކިއަނާ އެތެރެއަށްވަނެވެ. އެމޫނުމަތީގައި ހިތާމަވެރިކަމުގެ ސާލެއް އޮޅާލެވިފައިވާ ފަދައެވެ. ހިނިތުންވުން ގެއްލިފައި ވީއިރު މޫނުމަތިންވެސް ފެންނަނީ މަޑުމޮޅިކަމެވެ. "އާނާ..'' އެނދުގައި އިށީން ކިއަނާގެ އަތުގައި މިއަލް ހިފިއެވެ. "އެލް ހަމަ ދަނީތަ..؟" ކިއަނާ ދެރަވެފައިވާ ރާގަކަށް އެއްސެވެ. "އާނ އަހަރެން ދަނީ.. ވަރަށް މިސްވާނެ.." ހިތް ރޮއިލަރޮއިލަ އޮތަސް މިއަލް އިނީ ހީނލައިގެންނެވެ. އޭނަ ދެރަވެފައި އިނދެއްޖެނަމަ ކިއަނާ އިތުރަށް ދެރަވާނެކަން އިނގޭތީއެވެ. އޭނަގެ އެއްފަޅި އާއި ވަކިވާން ޖެހުމުން މިއަލްގެ ހިތަށް ކުރާ އަސަރުވެސް ވަކި ކުޑައެއް ނޫނެވެ. ކިއަނާ އަދި ރީއަލް ނުލާ އޭނަ އުޅޭނީ ކިހިނެތްކަންކަން ބަޔާންކޮށްދޭން ދައްޗެވެ. އެއީ އުމުރުދުވަހުވެސް އެކުގައިވީ ދެ މީހުންނެވެ. ލޯތްބާއި އަޅާލުމާއި އެކީ ހިތާމަވެރިކަމާއި މިއަލް އިންޗިއެއްހާވެސް ދުރުކޮށްދޭން އެހީތެރިވި ދެ ފަރާތެވެ. "އާނާ ދެން ހީނލަބަލަ.. އިޓްސް އޯކޭއޭ.. ޖަސްޓް އަ ފިއު ޑޭސް.." މިއަލް ބުނެލިއެވެ. "ޔޫ މީން އަ ފިއު އިޔަރސް..؟" ކިއަނާ ހިތްދަތި ރާގަކަށް ބުނެލިއެވެ.\n"އަހަރެމެން ދެމީހުން ވަރަށް އަވަހަށް ބައްދަލުވާނެ އިންޝާﷲﷲ.. އާނާ ދެރަނުވޭ.. އަހަރެން އުޅޭނީ ރަނގަޅަށް.." މިއަލް ކަރުނަތައް ހިންދާލައިގެން ހުރެ ބުނެލިއެވެ. "މީ ހުސް އަހަންނާއި ހެދި ވީކަންތައް.. އެދުވަހު ކައިވެނި ހުއްޓުވަން ރަށުގައި ހުރެގެން އެލްއަށް ކުރެވޭނެކަމެއް އަހަންނަށް ބުނެވުނުނަމަ..." ކިއަނާ ކުށްވެރިކުރީ އަމިއްލަ ނަފްސެވެ. "އެއީ މައްސަލައެއް ނޫނޭ.. އެކަމަކު އާނާއަށް އިނގޭތަ..؟ މަށާއި މަންމަ އާއި ބައްދަލުވާން ދެން އޮތީ މަދު ދުވަސްކޮޅެއް.. ދޮންބެ ވަރަކަށް އުޅެގެން މަންމަވެސް އުޅެނީ ނަވާޒްބޭބެވެސް އުޅޭ ރަށުގައިކަން ހޯދައިފި.." އެހެން ދުވަސްތަކެކޭ ޚިލާފަށް މިއަދު މިއަލްގެ ވާހަކަ ގިނައެވެ. ވެފައިވާ ދެރަ އާއި އެކީހުރެވެސް މިއަލްގެ ހިތުގެ ކަނެއްގައި އުފާވެރިކަމުގެ މާތައް ފޮޅިފައިވެއެވެ. ވަކިވީފަހުން އެންމެ ފުރަތަމަ ފަހަރަށް މިޝްލާއާއި ބައްދަލުވެވެން އުޅޭކަމުގެ އޮރެންޖް ސިގްނަލް ލިބޭތީ އެހިތަށް ވަނީ ހަމަޖެހުމެއް ލިބިފައެވެ.\n"އެހެންތަ..؟ އެލްއަށް ކިހާ އުފާވެރި ޚަބަރެއް.." ކިއަނާ މިއަލްގެ އުފާވެރިކަމުގައި ބައިވެރިވިއެވެ. "އެކޮޅަށް ގޮސްފައި އަހަރެން މަތިން ހަނދާން ނައްތާ ނުލައްޗޭ.. އާ އެކުވެރިން ލިބުނަސް އަހަންނަށް ގަވައިދުން ގުޅާތި.. ފްރީ ކޮންމެއިރެއްގައި އަހަރެން ފޯނު ނަގާނަން.." ކިއަނާ މިއަލް ލައްވާ ވައުދު ކުރުވިއެވެ. އެ މަންޒަރު ބަލަން ދޮރުކަނީގައި އަތް ވިއްދާލައިގެން ރީއަލް ހުއްޓެވެ. ފެންކަޅިވެފައިވީ ނަމަވެސް ތުންފަތްމަތީގައި ވަނީ ފުން ހިނިތުންވުމެކެވެ. ވޭތުވެދިޔަ މަހުގެ ތެރޭ މިއަލް ދިޔަނުދީ ހިފޭއްޓޭތޯ ރީއަލް ބެއްޔެވެ. ނަމަވެސް މިޝްލާ އުޅެނީ އެރަށުގައިކަން އިނގޭތީ މިއަލްގެ އެދުމަށް ރީއަލް އެ މަސައްކަތް ހުއްޓާލީއެވެ. މަންމަ ދެކޭހިތް ރީއަލްވެސް ވެއެވެ. ނަމަވެސް އަދި އޭނައަށް ދެވޭކަށް ނެތެވެ. ނަވާލްގެ ނުރުހުމުގައި އެކޮޅަށް ދާކަށް ރީއަލްއަށް ލާހިކެއް ނޫނެވެ. އިރާދަކުރެއްވިއްޔާ މިއަލް އާއި މިޝްލާ ބައްދަލުވެއްޖެނަމަ އޭނަ އާއިވެސް ވަރަށް އަވަހަށް ދިމާވާނެކަމަށް ހިތް ބުނަމުން ގެންދެއެވެ.\n"އެލް ފުރާގަޑި ޖެހެނީ.." ވިލުނޫކުލައިގެ ގަމީސް ރަނގަޅުކުރަމުން އައިސް ނަވާލް އެތެރެއަށް ބޯ ދިއްކޮށްލިއެވެ. "އަނހަ އާނާވެސް އެބައުޅެންތަ..؟" ނަވާލް ހީނލިއެވެ. "އަހަރެން ހުންނާނެތާ ދޯ އެލް.." ކިއަނާވެސް ފާޑަކަށް ހިނިތުންވިއެވެ. އެކަން ފަޅާއެރިފަހުންވެސް ނަވާލް ވާހަކަ ދައްކަމުން ދިޔައީ ކަމެއް ނުވާ ފަދައިންނެވެ. އެކަމުގެ ފަހަތުގައި ފޮރުވިފައިވާ ސިއްރުތައް ކިޔައިދޭކަށްވެސް ނޫޅެއެވެ. ފޮރުވުނު ސަބަބާއި މިޝްލާ އާއި ދުރުވާން ޖެހުނު ސަބަބުވެސް ނުބުނެދެއެވެ. މިއަލްވެސް އިސްވެ އަހާކަށް މަސައްކަތެއް ނުކުރެއެވެ. އެކޮޅަށް ގޮސް މިޝްލާ އާއި ބައްދަލުވިނަމަ އެވާހަކަތައް ސީދާ މިޝްލާގެ ދުލުން އަޑުއަހަން ބޭނުންވާތީއެވެ. މިހާރު ނަވާލް ދޮގެއް ހެދިޔަސް ފާހަގަކުރަން ނޭނގޭނެތީއެވެ.\nޖެޓީދޮށަށް ދިޔައިރު ފުރާމީހުން ގިނައެވެ. ވަދާއީ ސަލާމް ކުރަން ޖެހޭ ވަގުތު އައިސް ޖެހުމާއި އެކީ ކިއަނާގެ ކަރުނަތައް ހިފޭއްޓުމެއް ނެތި އޮހިގަތެވެ. "ވަރަށް ހަނދާންވާނެ.. ބީ ސޭފް އޯލްވޭސް.." މިއަލްގެ ގައިގައި ނިކަން ބާރަށް ބައްދާލަމުން ކިއަނާއަށް އެހެން ބުނެވުނީވެސް ގިސސްލަމުންނެވެ. މިއަލްގެ ލޮލުންވެސް ކަރުނައައެވެ. ހިތުގައި މީހަކު ކުދިވިކުންތަކަކުން ވިކަމުން ދިޔަފަދަ އިހުސާސެއް މިއަލްއަށް ކުރެވެމުން ދިޔައެވެ. ރީއަލް ފެންކަޅިވެފައިހުރެ މިއަލްގެ މޫނަށް ބަލާލިއެވެ. "ދޮންބެ ވެސް ވަރަށް މިސްވާނެ.. ކުރިން ހީކުރީ އެލް ދޮންބެ އާއި ދުރަށް ކިޔަވަން ނޫނީ އެހެންކަމަކަށްވެސް ދިޔަސް އޯކޭވާނެ ކަމަށް.. އެކަމް މިއަދު އެބަ އިހުސާސްވޭ އެލް ދާން އުޅޭތީ ދޮންބެ ދެރަވާވަރު.. ރިއަލީ އައިމް ސޯ ހަރޓް.. މައި ހާރޓް އޭކްސް.. އެކަމް އެލްގެ ފައިދާއަށް ވިއްޔާ ދޮންބެގެ އެއްވެސް މައްސަލައެއް ނެތް.. ވިލް މިސް ޔޫ މައި ލިޓްލް ގާރލް.. ކިޔަވައިގެން މޮޅު މީހަކަށް ވާތި.. ދޮންބެ ފަޚުރުވެރިވާކަހަލަ ނަތީޖާއެއް ހޯދާތި.." އެހިސާބަށް ބުނެފައި ރީއަލް މިއަލްގެ ކޮނޑުގައި ދެއަތުން ހިފޭއްޓިގޮތަށް ގެނެސް ގާތްކޮށްލިއެވެ.\n"ގޯސްގޮތަކަށް ނޫޅޭތި.. ދޮންބެ ވަރަށް އިތުބާރުކުރަން އެލްއަށް.. ހިތާމަވެރިކަންވެސް އަންނާނެ.. އުފާވެރިކަން އައިސް އެ ހިތާމަތައް ވިއްސިވިހާލިކޮށްލާއިރަށް އަނެއްކާ ވެސް ހިތާމަވެރިކަން އައިސް އުފާވެރިކަމުގެ މައްޗަށް ގަދަވެގަންނާނެ.. އެފަދަ ދަނޑިވަޅުތަކުގައި އެލް ހިތްވަރުކުރާތި.. އުންމީދު ގެއްލުވާ ނުލާތި.." ރީއަލް މިއަލްއަށްދިނީ މުހިންމު މެސެޖްކޮޅެކެވެ. އޭނަގެ ބާރުގަދަ ދެއަތުގެ ހިމާޔާތް މިއަލްއަށް ދެމުން ރީއަލް ލޯމަރާލިއިރު ލޮލުން ކަރުނަތިއްކެއް ނީރާލިއެވެ. "އާދޭ އަރަން.." ނަވާލް މިއަލްގެ މުލައްދަނޑީގައި ހިފިއިރު އެމޫނުމަތިން ވަކި އަސަރެއް ދައްކުވައެއް ނުދެއެވެ. "އާނާ.. ޓޭކް ކެއަރ އޮފް ހިމް.. ދޮންބެވެސް އާނާއަށް އަޅާލާތި.." ދެމީހުންގެ އަތުގައި ހިފާ މިއަލް ކަރުނަވީ ހިނިތުންވުމަކުން ބުނެލިއެވެ. އަދި ފަސްއެނބުރިފައި ގޮސް ލޯންޗަށް އެރިއެވެ.\nއޭރުވެސް އަތްފައި ތުރުތުރުއަޅާވަރުން މިއަލްއަށް ކޮޅަށް ހުރެވެނީ ކިރިޔާއެވެ. ކަނޑުދެކެ ގަންނަބިރާއި ހުރެއެވެ. އަތްފައިފިނިވެފައިރު އަތުގައި ފިނި ދަލެއް ހިއްލާފައިވެއެވެ. ނިތްކުރިމަތިންވެސް ދާތިކިތައް ފާޅުވަމުން ދިޔައެވެ. ކުޑަދޮރާއި ކައިރިއަށް ހުރި ސީޓްގައި މިއަލް އިށީނެވެ. އިށީނީކީއެއް ނޫނެވެ. ފައިން ވާގިދޫވެގެން ސީޓްގައި އިށީނދެވުނީއެވެ. އެތަނުގައި ހުރި ދަގަނޑުކޮޅެއްގައި އަތް ކަނޑައިގެން ދާހާ ބާރަށް ހިފާއްޓާލެވުނުއިރު މިއަލްގެ ދެލޮލަށް ކަރުނަ ގިނަވިއެވެ. ނޭވާތައް ފުންވަމުން ދިޔައިރު މިއަލް ލޯމަރާލާ ހަމަޖެހެން މަސައްކަތް ކުރިއެވެ. އޭރުވެސް ނޭވާހާސްވާފަދަ އިހުސާސެއް ކުރރެވެމުން ދިޔައެވެ. ކަރުގައި މީހަކު ހިފައިގެން ހުރިނަމަ އެކުރެވޭ ނޭވާއުފުރޭކަމުގެ އިހުސާސް ކުރެވޭތީ މިއަލްގެ މޫނުގެ ކުލަ ދިޔައީ އޮއްސެމުންނެވެ. މިއަލް އާއި ޖެހިގެން އިން ސީޓްގައި އިށީން ނަވާލަށް އެކަން ފާހަގަވެގެން މިއަލްގެ އަތުގައި ބާރަށް ހިފާއްޓާލިއެވެ. ހިތްހަމަނުޖެހިފައި އިނަސް މިއަލް ނަވާލްގެ އަތުގައި ހިފާ ބާރުކޮށްލީ އެހެން މީހެއްގެ އެހީއަށް ބޭނުންވެފައި ވާތީއެވެ.\nލޯންޗް ދުއްވާލުމުގެ ކުރިން މިއަލް ޖެޓީދޮށުގައި އަތުގުޅުވާލައިގެން ހުރި ކިއއަނާ އާއި ރީއަލްގެ މޫނަށް އެންމެ ފަހުފަހަރަށް ބަލާލިއެވެ.\nއެއް މަސް ކުރި\nހުއްޓުމެއް ނެތި އިވެމުން ދިޔައީ ހޯލްޓަރ މޮނީޓަރގެ އަޑެވެ. ހިތުގެ ކޮންމެ ވިންދެއްގެ އަޑު އިވެމުން ގެންދިޔައިރު މަޑު ގިސްލުމެއްގެ އަޑު ވެސް އިވެމުން ގެންދިޔަހެން ހީވިއެވެ. ނުސާފުކޮށް އެއަޑުތައް މަސްހުނިވެގެން އިވެމުން ދިޔައިރު ހުވަފެނެއްގެތެރޭގައި އުޅެވޭ ފަދަ އިހުސާސެއް ކުރެވެމުން ދިޔައެވެ. އުނދަގޫ ގޮތަކަށް ޔައުލާން ލޯ ހުޅުވާލިއެވެ. "ޔުއެލް.." މިޝްލާގެ ކުރަކިވެފައިވާ އަޑު އިވުނުހެން ޔައުލާނަށް ހީވިއެވެ. ދެތިންފަހަރަށް ޔައުލާންއަށް އެސްފިޔަ ތަޅުވާލެވުނީ މަންޒަރު ފެންނަލެއް ފުސް ކަމުންނެވެ. ހީވަނީ ފަރުވާލެއް ނެތްގޮތަކަށް ކުލަތަކެއް ބުރުވާލާފައިވާ ކުރެހުމަކަށް ބަލަން ހުރެވުނު ހެންނެވެ. އިތުރުން އަތެއް ފަޔެއް ހަރަކާތް ނުކުރެވޭކަން ޔައުލާނަށް އިހުސާސްވިއެވެ. "ޔުއެލް ހިތް ގަދަކުރޭ... މިކަން ނިމޭކަށް މާ ދުވަހެއް ނެތް.." މިޝްލާގެ އަޑާއި އެކީގައި އެ ސޫރަވެސް ނުލާހިކު ފަނޑުކޮށް ފެނުނުހެން ޔައުލާންއަށށް ހީވިއެވެ. އަދި ކިރިޔަކިރިޔާ މީހަކު އޭނަގެ އަތުގައި އަތް ޖައްސާލި ކަމުގެ އިހުސާސްވިއެވެ. އަނެއްކާވެސް ޔައުލާންގެ ލޯ މެރުނެވެ. މުޅި މަންޒަރު އަނދިރިވެގެން ދިޔައީ ޔައުލާންގެ އެސްފިޔަތައް އޮޓޯމެޓިކްކޮށް ލެއްޕޭ ދޮރެއް ފަދައިން ޖެހުމުންނެވެ.\nޔައުލާން ހޭއެރީ އޭގެ ނުވަ ގަޑިއިރު ފަހުންނެވެ. އައިސީޔޫއިން ވާރޑަށް ޔައުލާން ބަދަލުކުރެވުނީ އަދިވެސް އިތުރު ޓެސްޓްތަކެއް ހަދަން ޖެހޭތީއެވެ. އަލިފާނުގެ ހިތާމަވެރި ހާދިސާގައި ޔައުލާންއަށްވެސް އޭގެން އަނިޔާވެ ވައަތާއި ބުރަކަށިން ބައެއް ވަނީ ފިހިފައެވެ. އއެހާ އެހާ ބޮޑުވަރު ނުވިޔަސް އެ ޒަޚަމް ގިނަ ދުވަސްތަކެއް ވަންދެން ހުންނާނެކަން ގައިމެވެ. ބައެއް ޓެސްޓްތައް ހެދިއިރުވެސް ޔައުލާން އިނީ އަނގައިން ބަހެއް ނުބުނެއެވެ. ހީވާގޮތުން އޭނަގެ ސިކުނޑި އަދިވެސް ރަނގަޅަށް މަސައްކަތް ކުރަން ނުފަށަނީއެވެ. އެކަހަލަ ހާދިސާއަކަށްފަހު އެފަދައިން ކަން ހިނގުމަކީ އެކަށީގެންވާކަމެކެވެ. އެހުރިހާ އިރަކުވެސް އަލީސާ އޭނަގެ ގާތުގައި ހުއްޓެވެ.\nޔައުލާންގެ ސިކުނޑި ރަނގަޅަށް ހިނގަން ފެށީ ވާރޑަށް ބަދަލު ކުރެވުނު ފަހުންނެވެ. ވޮޝްރޫމްއަށް މިލީން ސަލާމަތްކުރަން ވަންނަން ދިޔަ ވަގުތު މީހަކު އޭނަ ދަމައިގަތްކަމާއި ވޮޝްރޫމްގެ ދޮރުމައްޗަށް ނުހުޅުވޭނެހެން ވެރުނުހާ އެއްޗެއްސެއްމަތިން ހަނދާންވެ ޔައުލާންއަށް އޮށޯވެ އޮވެއޮވެފައި ފުންމައިގެން ތެދުވެވުނެވެ. ބަލިމީހުން ބާއްވާ އެނދުގައި ބޯއަޅާލައިގެން އޮތް އަލީސާވެސް ތެދުވީ ސިހިފައެވެ. "މަންމާ.. ލީން.. ލީން ކޮބާ..؟ އެގަޑީ ވޮޝްރޫމް.... ވޮޝްރޫމަށް ކުރިމައްޗަށް އޭއްޗެހިތައް ވެރިގަތީ.. ފަޔަރ ރެސްކިއު އައިސް ލީން އެތަނުން ނެރުނުދޯ..؟ ލީންއަށް ކިހިނެތްވީ..؟ ވަރަށް ބޮޑުވަރުވެފައިތަ ހުރީ..؟" އެއްފައްޗަކަށް ޔައުލާން އަމުނާލީ އަލީސާގެ އަތުގައި ހިފާ ބާރުކޮށްލަމުންނެވެ. ގުޅާފައިވާ އައިވީއަށްވެސް ވާންވިއެވެ. ނަމަވެސް މިލީންގެ ހާލު އެނގެން ބޭނުންވެފައި ހުރިވަރުން ޔައުލާންއަށް އެކަން އަޅައެއް ނުގަތެވެ. އަތަށް ވާންވެ ވާނެ ތަދުގެ އިހުސާސްވެސް އެވަގުތު ނެތެވެ.\nޔައުލާންގެ މޫނަށް ބަލަން ހުރެހުރެފައި އަލީސާ ތުންފިއްތާލިއެވެ. އަދި އިސްޖަހހާލިގޮތުން ރޮނީކަން ވަރަށް ރަނގަޅަށް އެނގުނެވެ. ރުއިމުގެ އަޑު ބޭރުވާން ފެށުމާއި އެކީގައި އަލީސާ ބާރަކަށް ތުންފަތުގައި ދައިގަތެވެ. ނަމަވެސް ކަރުނަތައް އޭގެ މަގާމްދޫކޮށް އަލީސާގެ ކޯތާފަތްމަތިން ޖާގައެއް ހޯދިއެވެ. އަލީސާގެ ރުއިމުގެ ބާރު އަޑު ވާރޑްގައި ހިފާލިއެވެ. ބައެއް ބަލިމީހުންނާއި އެހީތެރިންގެ ނަޒަރުވެސް ހުއްޓުނީ ޔައުލާން ގެނެސް މެޔާލާ ބޮނޑިކޮށްލި އަލީސާއަށެވެ. "ޔުއެލް.." ރޮވޭވަރުން އަލީސާގެ އަޑު ވެސް ނުކުތީ ކެނޑިކެނޑިގެންނެވެ. ހިތުގައި ޖެހިޖެހިފައި އަލީސާ ރޯތތީ އަވަސް ނޭވާތަކުގެ އަޑުވެސް އިވެމުން ދިޔައެވެ. ޔައުލާން ހާސްވެ ކަންބޮޑުވިއެވެ. މަންމަ އެފަދައަކުން ރޮނިކޮށް އަދި އޭނަ ދުވަހަކު ވެސް ނުދެކެއެވެ. އަލީސާގެ މިއަމަލާއިހުރެ ޔައުލާންގެ ލޮލުން ކަރުނަ ފާއްދާލަން ނެގީ މިނެޓްކޮޅެކެވެ. "މަންމާ.." އަލީސާގެ ހެދުމުގައި ކުޑަކުއްޖެއް ފަދައިން ހިފައިގަންނަމުން ކުރެހިފައިވާ އަޑަކުން ޔައުލާން ގޮވާލިއެވެ. "ހިތްވަރު ކުރާތި ޔުއެލް.." އަލީސާ ވަރަށް ހިތްވަރުކޮށްފައި ބުނެލިއެވެ. ދެން އަލީސާ ބުނެލި ޖުމްލައިން ޔައުލާންގެ މޫނުމައްޗަށް އަނދިރިވިއެވެ. ކިތަންމެ ހިތްގަދަޔަސް އެ ހިތްދަތި ޚަބަރު އިވި ޔައުލާންއަށް ކެތެއް ނުކުރެވުނެވެ. ކަނޑާލި ރުކެއް ފަދައިން ޔައުލާން އަލީސާ އާއި އެކީގައި އެނދަށް ގުޅައަކަށް ޖެހުނެވެ.\n"މިލީން މިދުނިޔެއަށް އަލްވަދާއު ކިޔައިފި.."\nއޭގެ ހަފްތާވީއިރުވެސް ޔައުލާން ކަރުނަނާޅާ ދުވަހެއް ނުދެއެވެ. މިލީންގެ އެ ކުއްލި ވަކިވުމާއި ހެދި އޭނަގެ ހިތަށް ފުން އަސަރުތަކެއް ކޮށްފިއެވެ. ފަސްއަހަރު ވަންދެން އެއްވެސް އުނިކަމަކާ ނުލާ މިލީންދެކެ އޭނަ ލޯބިވިއެވެ. އިންތިހާއަށް އަޅާލިއެވެ. ކޮންމެ މީހެއްދެކެ މިލީން ލޯބިވިޔަސް ކުޑަ ހަސަދަވެރިކަމަކާއި އެކީގައިވެސް އެމީހަކަށް ޔައުލާން ހިތްހެޔޮކުރިއެވެ. އޭނައާއި އެކީގައި ނުވިޔަސް މިލީންއަށް އުފާވެރި ދިރިއުޅުމެއް ދެއްވާތޯ ރެއާއި ދުވާލު ދުއާކުރިއެވެ. މިލީންގެ ތުންފަތްމަތީގައި އެ ރީތި ހިނިތުންވުން އަބަދުމެއަބަދަށް ލަހައްޓަވާތޯ ހެއްދެވިފަރާތުގެ ހަޟްރަތަށް ދެންނެވިއެވެ. އެތައް ދުވަހެއް ވަންދެން އޭނަ މިލީންދެކެ ވީލޯބީގެ ފޮނިމޭވާގެ ލިބޭނެކަމަށް ހުއްޓާ އެ ލޯބި ހަފޫޓްއަޑީގައި ވަޅުލެވިގެން އެދިޔައީ އެލޯބީގެ ރަހަބަލާލަންވެސް ނުލިބި އުޅެނިކޮށެވެ. އެތައް ދުވވަހެއްގެ މަސައްކަތުން އޭނަ ހެއްދި ބަގީޗާގެ މާތައް ވިހަ ކަށިތަކެއް ކަމުގައި ވެގެން އެދިޔައީ ސިކުންތުކޮޅެއްގެ ތެރޭގައެވެ. މަރަކީ އެކަކަށްވެސް ހިފޭއްޓޭނެ އެއްޗެއް ނޫނެވެ. ކިތަންމެ ބޭނުންވިޔަސް ނުވަތަ ނުވިޔަސް އެމީހެއްގެ ވަގުތު އައުމާއި އެކީގައި އެމީހަކު ގެންދަވާނެއެވެ. އެވަގުތު ކޮންމެ ތަނެއްގައި ކޮންމެ ކަމެއް ކުރަން ހުއްޓަސް އަޖަލު ޖެހުމާއި އެކީގައި އެމީހެއްގެ ފުރާނަ ވަކިވާނެއެވެ. އެކަން ގަބޫލުކުރިޔަސް ޔައުލާންގެ ހިތުގައި ފުނިޖެހެމުން ދިޔައީ ޝަކުވާތަކެވެ. މިލީންގެ ބަދަލުގައި އޭނަ މަރުވިނަމައެވެ. މިލީން އާއި ނުލާ އޭނަ ހަޔާތުގެ ބާކީބައި ހޭދަކުރާނީ ކިހިނެތްހެއްޔެވެ.؟ އޭނަ ދުނިޔެއަށް ފުރަތަމަ ނޭވާލީ ދުވަހުން ފެށިގެން އެކުގައި ހޭދަކުރި އެކުވެރިޔާ އަދި ކުރިމަގުގައި އޭނަގެ ބައިވެރިޔާއަށް ވާނެކަމުގައި ހީކުރި ފަރާތް މިފަދަ ހިތްމަރުވާފަދަ ގޮތަކަށް ވަކިވެ އޭނަގެ ހަޔާތުން ދުރަށް ދިޔުމުން ޔައުލާންގެ ހިތް އަދިވެސް ދަނީ ފަޅިފަޅިވަމުންނެވެ. މިލީންގެ ސޫރައަށް ނުބަލަން ހުއްޓަސް ޔައުލާންއަށް ފޯނު ނަގައިގެން މިލީންގެ ފޮޓޯތަކަށް ބެލެއެވެ. އެއިން ކޮންމެ ފަހަރަކު ޔައުލާންގެ ހިތް ކުނޑިކުނޑިވެއެވެ. ދެލޮލުން ކަރުނަ ހުސްވވާނަމަ ޔައުލާންގެ ލޮލުން ކަރުނަ ހުސްވާނެތާ އެތަންމެ ދުވަހެކެވެ. ހަންޖަރަކުން ދިރިހުއްޓާ ކޮންމެ ގުނަވަނެއް ވަކިވަކިން ޒަޚަމް ކުރިޔަސް މިހާރު ޔައުލާންގެ ހިތުގައި އެއަޅަމުންދާ ވޭނާއި ގާތްވެސް ނުވާނެކަން ޔަގީނެވެ. ގާތްމީހެއް ވަކިވެފައިވީ މީހެއްނަމަ ޔަގީނުންވެސް ޔައުލާންގެ ހިތަށް އެވވާ ތަދު އަންދާޒާކުރެވޭނެއެވެ. އެ ވޭނީ ހިތި ތަޖުރިބާތައް އިހުސާސްވާނެއެވެ. އެ އޮއްސަމުން ގެންދާ ކަރުނަތަކުގެ ހޫނުކަމާއި ހިތްދަތިކަން އެނގޭނެއެވެ. އެހެންމީހުންނޭ ޚިލާފަށް ޔައުލާނަށް ކާގަޑީ ނުހަނު ގިނައިން ކެވެއެވެ. ކުރިން ނުކާހާ ގިނަކޮށެވެ. އެކަމާއިހުރެ ނުހަނު ވަރުގަދދަކޮށް ހުރި އޭނަގެ ހަށިގަނޑުގެ ބައްޓަންވެސް މަޑުމަޑުން ދާންފެށިއެވެ. ފަލައޭ ކިޔާވަރަށް ފަލަ ނުވިޔަސް ޔައުލާންގެ ބަނޑެއްވެސް ލައިފިއެވެ. ހިލަގަނޑެއްހާ ހަރުކޮށް ހުންނަ މަސްތައް ޖެލީތަކަކަށްވާން އޮތީ މަދުދުވަސް ކޮޅެއް ކަންނޭނގެއެވެ. މިލީންގެ މަރާއި ހެދި ޔައުލާން ދުނިޔޭގައި ހުއްޓަސް އޭނަގެ ހިތްވަނީ އެތައް ހާސް މަރަކުން މަރުވެފައެވެ.\nއޭގެ ދުވަސްކޮޅެއް ފަހެވެ. މަރުވެފައިވާ ހިތަކާއި އެކީގައިވެސް ޔައުލާން ދުނިޔެ އާއި ކުރިމަތިލިއެވެ. ތެރަޕިސްޓެއް ސައިކޭޓްރިސްޓެއް ނޫނީ ސިކުނޑީގެ މެންޓަލް ހާލަތާއި ގުޅުން ހުރި އެއްވެސް މީހެއްގެ އެހީއާއި ނުލާ ޔައުލާން ކޮޅަށް ތެދުވިއެވެ. ހިތްރޮމުން ދިޔަސް ޔައުލާން ހިތްގަދަކުރިއެވެ. އަލީސާވެސް ހުރީ ބަސްމަދުވެފައެވެ. އެ ފާއިތުވީ ދުވަސްތަކުތެރޭގައި ޔައުލާންއަށް އެހެން މީހެއްގެ މަތިން ހަނދާން ކުރާކަށް ވަގުތެއް ނުލިބުނެވެ. ރެއާއި ދުވާލުގެ ކޮންމެ ގަޑިއިރެއްގެ މިނެޓެއްގެ ތެރޭގައި ޔައުލާންގެ ސިކުނޑީގައި ވަނީ މިލީންގެ ނަމެވެ. މިލީންގެ އަލްވަދާއެވެ. ދުވަސްއެކީ ކަރުނައާއި ނުލާ ހޭދަކޮށްފައި ރޭގަނޑުވަގުތު މުޅި ދުނިޔެއަށް ސިއްރުން ޔައުލާން އޭނަގެ ކަރުނަތައް އޮއްސައެވެ. ހިތާމަތައް ހިތުގެ ތެރެއިން ބޭރަށް ފުރާނާލެވޭތޯ ބަލައެވެ. ނަމަވެސް އެއީ އަދި ނުވާނެކަމެކެވެ. ފުރާނައިން ބައެއް ޖަހައިގަތްފަދަ އިހުސާސެއް ޔައުލާނަށް ކުރެވެމުން ދިޔައެވެ. މިލީން އެއީ އޭނަގެ އަނެއް ފަޅިއެވެ. އޭނަގެ ހިނިތުންވުމުގެ ސަބަބެވެ. އޭނަގެ އުނންމީދުތައް އަބަދުވެސް އާލާވޭވެ ހުންނަކަމުގެ މޭސްތިރިއެވެ. މައިންބަފައިންނަށްފަހު އޭނަ އެންމެ ލޯބިވާ ފަރާތެވެ.\nޔައުލާން ގެއަށް ދޫކޮށްލުމުން އެހަފްތާތަކުގެތެރޭގައި އޭނައަށް ނުލިބި ހުރި ޚަބަރުތައް ލިބިގެންދިޔައެވެ. ޒައިހާން ކޯމާއަކުން ހޭއެރީ ހަމަ ދެދުވަހެއް ކުރިންކަމާއި މިޝްލާވެސް ހިތާމަތަކުން ފުރިބާރުވެފައިވާ ހިތަކާއި އެކީގައި ޒައިހާންގެ ހިދުމަތުގައި ހުރިކަމެވެ. އެއީ އަންގާރަ ދުވަހެކެވެ. ޒައިހާން ޔައުލާން އާއި ބައްދަލުކުރަން ބޭނުންވެގެން ބުނީ އެދުވަހެވެ.\nހޮސްޕިޓަލްތެރެއަށް ނެގި ފިޔަވަޅާއިއެކީގައި އޭނަގެ މޫނުމަތިން ފެންނަނީ ހުސްކަމެވެ. ދިރިއުޅުމުގެ މަގްސަދުވެސް ގެއްލުނީއެވެ. ޔައުލާންގެ ދެލޮލުގައި ހިތާމައިގެ ފުން ކަނޑެއް އޮއިދަމަމުންދިޔަފަދައެވެ. ހިކިފައިވާ ތުންފަތާއި ރަތްވެ ވަޅުވަންނަވަރުވެފައިވާ ދެލޯ ފެނިއްޖެނަމަ މީހެއްގެ ހިތް ހަމްދަރުދީއިން ފުރޭނެއެވެ.\nއަލީސާ ޔައުލާން ގޮވައިގެން ޒައިހާން ބާއްވާފައި އޮތް ރޫމަށް ދިޔައިރު އެތަނުގައި އާދަޔާޚިލާފަށް ޑޮކްޓަރުންނާއި ނަރުހުން ހަރަކާތްތެރިވެ އުޅޭތަން ފެނުނެވެ. އަދި އެތެރެއިން މިޝްލާގެ ބާރު ރުއިމުގެ އަޑު އިވެމުން ދިޔުމާއިއެކީގައި ކަމެއް ގޯސްވެއްޖެކަން އަލީސާ އަދި ޔައުލާނަށްވެސް އެނގުނެވެ.


Council Inthihaabu Fas Kurumuge Bill Majileehah Hushahalhaifi | Hathaavees\nކައުންސިލް އިންތިހާބު ފަސް ކުރުމުގެ ބިލު މަޖިލީހަށް ހުށަހަޅައިފި\nއޭޕްރީލް 2, 2020 ހަތާވީސް އޮންލައިން\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް19 ވައިރަސް ރާއްޖެއިން ފެނިފައިވުމާއި ގުޅިގެން ލޯކަލް ކައުންސިލް އިންތިހާބު ރާއްޖޭގައި ބާއްވާނެ ފަދަ ހާލަތެއް ނެތުމުން އެ އިންތިހާބު ފަސްކުރުމާއި ގުޅޭ ގޮތުން އެކުލަވާލި "ހާއްސަ" ބިލު ރައްޔިތުންގެ މަޖިލީހަށް ހުށަހަޅައިފިއެވެެ.\nރައްޔިތުން މަޖިލީހުގެ އިއްޔެގެ ޖަލްސާގައި މަޖިލީހުގެ ރައީސް، ރައީސް މުހައްމަދު ނަޝީދު ވަނީ ކައުންސިލް އިންތިހާބާއި ގުޅޭ ހާއްސަ ބިލެއް މަޖިލީހަށް ހުށަހަޅާފައިވާ ކަމަށް ވިދާޅުވެފައެވެ. ނަމަވެސް އިތުރު ތަފްސީލެއް ހާމައެއް ނުކުރައްވައެވެ.\n“ހަތާވީސް އޮންލައިން” އަށް އެނގިފައިވާ ގޮތުގައި ކައުންސިލް އިންތިހާބު ފަސްކޮށް އެ އިންތިހާބު އަންނަ އަހަރުގެ ޖެނުއަރީ ހަވަނަ ދުވަހު ބޭއްވުމަށް ހާއްސަ ގާނޫނެއް އަންނަނީ އެކުލަވާލަމުންނެވެ. މި ގާނޫނުގެ ޑްރާފްޓު އެކުލަވާލުމަށްފަހު އަންނަ ހަފްތާގައި މަޖިލީހަށް ހުށަހެޅުމަށް ވެސް އަންނަނީ ތައްޔާރުވަމުންނެވެ. މި ގާނޫނު އެކުލަވާލުމުގެ މައިގަނޑު ސަބަބަކީ ލޯކަލް ކައުންސިލް އިންތިހާބުގެ ގާނޫނުގައި މިހާރު ބަޔާންކޮށްފައިވާ މުއްދަތުގައި އިންތިހާބު މިއަހަރު ބޭއްވިފައި ނުވާތީ އެކަމަށް ހައްލެއް ހޯދައި ދިނުމެވެ. އަލަށް އެކުލަވާލާ ގާނޫނު ކައުންސިލް އިންތިހާބު ނިމުމުން އުވިގެން ދާނެއެވެ.\nމިކަމަށް ހާއްސަ ގާނޫނެއް އެކުލަވާލަމުން އަންނައިރު ކައުންސިލް އިންތިހާބު އަންނަ މަހުގެ 18 ވަނަ ދުވަހު ނުބޭއްވޭނެ ކަމަށާ އެހެން ކަމުން އެކަމަށް ހައްލެއް ހޯދަން މަޖިލީހުން އެދިފައިވާ ގޮތަށް ގާނޫނަށް އިސްލާހު ގެނައުމަށް ބިލެއް ޑްރާފްޓްކޮށް ނިންމާފައިވާ ކަމަށް އިލެކްޝަންސް ކޮމިޝަނުން ވަނީ މީގެކުރިން ބުނެފައެވެ. އަންނަ މަހުގެ ހަތަރުވަނަ ދުވަހު ބޭއްވުމަށް ހަމަޖެހިފައިވާ އިންތިހާބު 18 ވަނަ ދުވަހަށް ފަސްކުރީ އެއީ ކޮމިޝަނަށް އިންތިހާބު ފަސް ކުރެވޭނެ އެންމެ ފަހު ތާރީހަށްވުމުންނެވެ.\nއެ ތާރީހަށް ވެސް އިންތިހާބު ބޭއްވިދާނެ ކަމުގެ ޔަގީންކަން ނެތުމުން، އިންތިހާބު ފަސް ކޮށްދޭން އެދި ހައި ކޯޓަށް މައްސަލައެއް ހުށަހެޅި އެވެ. އެކަމަކު އެ މައްސާލާގައި ބޮޑެތި ދުސްތޫރީ މައްސަލަތަކެއް ވެސް ހިމެނޭތީ، ހައި ކޯޓުން ވެސް މައްސަލަ ނަގައި ފަހުން ސުޕްރީމް ކޯޓަށް މައްސަލަ ހުށަހެޅީ އެވެ.\nނަމަވެސް އެ މައްސަލަ އަކީ ސުޕްރީމް ކޯޓަށް ބެލޭނެ މައްސަލައެއް ނޫން ކަމަށް މަޖިލީހުގެ ގިނަ މެންބަރުންނަށް ފެނިވަޑައިގެން މަޖިލީހުގެ މިނިވަން މުއައްސަސާތަކުގެ ކޮމިޓީއަށް އެ މައްސަލަ ހުށައެޅީ އެވެ. އެކަމާ ގުޅިގެން މަޖިލީހުން އަދި ގޮތްތަކެއް ނުނިންމައެވެ.\nPrevious އަންނަ ހަފްތާގައި3ދުވަހު ބޭންކުތަކުގެ ހިދުމަތް ލިބޭނެ\nNext ވައުދުތައް އަލުން ރިވައިޒް ކުރަންޖެހޭ: ނަޝީދު


ގެތައް އިޞްލާޙުކުރުމަށް 40 ނަސޭހަތް (34) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (34)\n12/06/2014 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\nނަވާރަވަނަ ނަސޭހަތް: އަންހެނުން ގެއިން ބޭރުގައި މަސައްކަތްކުރުމާމެދު ދެވަނަ ވިސްނުމަކަށް\nއިސްލާމްދީނުގެ އެއް ޝިޢާރު އަނެއް ޝިޢާރު ފުރިހަމަ ކުރެއެވެ.\n﴿وَقَرْنَ فِي بُيُوتِكُنَّ…﴾ [سورة الأحزاب٣٣]\nމާނައީ: “އަދި ތިޔަކަނބަލުން، ތިޔަކަނބަލުންގެ ގެތަކުގައި ތިބޭށެވެ…”\nމިފަދައިން ﷲ ތަޢާލާ އަންހެނުންނަށް އަމުރުކުރައްވާފައިވާއިރު އެބައިމީހުންގެ މައްޗަށް ބައްޕަ ނުވަތަ ފިރިމީހާ ޚަރަދުކުރުންވަނީ ވާޖިބުކުރައްވާފައެވެ.\nއަޞްލަކީ ޙާޖަތެއް ނެތި އަންހެނާ ގެއިން ބޭރުގައި މަސައްކަތް ނުކުރުމެވެ.\nޞާލިޙު ބޭކަލެއްގެ ދެ އަންހެން ކަނބަލުން ނަޢަމްސޫފިތަކަށް ފެންދިނުމަށް އިންތިޒާރުކުރަމުން ދިޔައިރު އެތަކެތި ދުރަށް ޖައްސާތީ މޫސާ عليه السلام އަށް ފެނިވަޑައިގެންނެވިއެވެ. އެކަލޭގެފާނު އެދެކަނބަލުންނާ ސުވާލުކުރެއްވިއެވެ.\n﴿…ما خَطْبُكُمَا ۖ قَالَتَا لَا نَسْقِي حَتَّىٰ يُصْدِرَ الرِّعَاءُ ۖ وَأَبُونَا شَيْخٌ كَبِيرٌ﴾ [سورة القصص ٢٣]\nމާނައީ: “…ތިޔަ ދެކަނބަލުންގެ ޚަބަރަކީ ކޮބާ ހެއްޔެވެ؟ (އެބަހީ: ތިޔަހެން ތިޔަ ހައްދަވަނީ ކީއްވެގެން ހެއްޔެވެ؟) އެ ދެ ކަނބަލުން ދެންނެވިއެވެ. ޖަނަވާރުތައް ހުއިހައްޕާމީހުން (އެއުރެންގެ ޖަނަވާރުތަކަށް ފެންދީ) ދުރަށް ހިނގައްޖައުމަށް ދާނދެން، ތިމަންމެންގެ ޖަނަވާރަށް ތިމަންމެންނަކަށް ފެނެއް ނުދެވޭނެތެވެ. އަދި ތިމަންމެންގެ ބައްޕާފުޅަކީ (އެފަދަކަމެއް ކުރެއްވޭވަރަށްވުރެ) ޢުމުރުން ދުވަސްވެފައިވާ މުސްކުޅިބޭކަލެކެވެ.”\nފަހެ، އެކަނބަލުންގެ ޙާލަތުގެ ގޮތުން ނަޢަމްސޫފިތަކަށް ފެންދިނުމަށް ނުކުތުމަށް އެކަނބަލުންނަށް ޢުޛުރު އެބައޮތެވެ. އެއީ އެދެކަނބަލުންގެ ބައްޕާފުޅަކީ ޢުމުރުން ދުވަސްވެ މަސައްކަތްކުރުމަށް ނުކުޅެދިފައިވާ ބޭފުޅަކަށްވުމުންނެވެ. އެދެކަނބަލުން ތިއްބެވީ ގެއިން ބޭރުގައި ކުރަން ޖެހިފައިވަ މަސައްކަތުން ސަލާމަތްވެވޭނެ ފުރުޞަތަކަށް ބަލަބަލައެވެ.\n﴿قَالَتْ إِحْدَاهُمَا يَا أَبَتِ اسْتَأْجِرْهُ ۖ إِنَّ خَيْرَ مَنِ اسْتَأْجَرْتَ الْقَوِيُّ الْأَمِينُ﴾ [سورة القصص ٢٦]\nމާނައީ: “އެ ދެ އަންހެނުންކުރެ އެކަކު ދެންނެވިއެވެ. އޭ ބައްޕާފުޅާއެވެ. އެކަލޭގެފާނަށް ނޯކިރީއެއް ދެއްވާފައި ބަހައްޓަވާށެވެ. ހަމަކަށަވަރުން ކަލޭގެފާނު ނޯކަރެއްކަމުގައި ބަހައްޓަވަން އެންމެ ރަނގަޅު މީހަކީ ގައިބާރުހުރި އަމާނާތްތެރިޔެކެވެ.”\nފަހެ، ގެއިން ބޭރުގައި މަސައްކަތްކުރުމުން ކުރިމަތިވެދާނޭ އުނދަގޫތަކުން އެކަމަނާގެ ނަފްސު ޙިމާޔަތްކުރެއްވުމަށްޓަކައި ގެއަށް ރުޖޫޢަވާން އުންމީދުކުރައްވާވަރު އެކަމަނާގެ ޢިބާރާތުން ހާމަވެގެންދެއެވެ.\nމި ޒަމާނުގައި ކާފިރުން އަންހެނުން ލައްވާ މަސައްކަތް ކުރުވަން ބޭނުންވީ، ދުނިޔޭގެ ބޮޑު ދެ ހަނގުރާމައަށްފަހު މަސައްކަތުގެ މައިދާނުގައި ފިރިހެނުންގެ ޢަދަދު މަދުވުމުން ލިބުނު ގެއްލުން ފޫބެއްދުމުގެ ގޮތުންނެވެ. ހަނގުރާމައިން ލިބުނު ގެއްލުންތައް ފޫބެއްދުމަށްޓަކައި އެމީހުންވީ މިކަމަށް ވަރަށް ބޮޑަށް ބޭނުންޖެހިފައެވެ. އަންހެނުންގެ މިނިވަންކަމުގެ ނަމުގައި އަންހެނުންގެ ޙައްޤުތަކަށް ގޮވާލާ، އަންހެނުން ފަސާދަކުރުމަށްޓަކައި އަދި ހަމައެހެންމެ މުޅި މުޖުތަމަޢު ފަސާދަކުރުމަށްޓާކައި ޔަހޫދީން ރާވަމުންދިޔަ ރޭވުންތަކާ މިމީހުންގެ މިފިކުރާ ދިމާވެއެވެ. އެހެންކަމުން އަންހެނުން ގެއިން ބޭރުގައި މަސައްކަތްކުރުމުގެ ފިކުރަށް ބާރުލިބިގެން ދިޔައެވެ.\nއަޅުގަނޑުމެންގެ ތެރޭގައި މިކަމަށް ހިތްވަރުދޭ ކަންކަން ނެތްކަމުގައިވިޔަސް އަދި މުސްލިމް ފަރުދުން އެބައިމީހުންގެ އަނބީންނަށް ޙިމާޔަތްދީ އެމީހުންގެ ޚަރަދުތައް ކޮށްދިންކަމުގައި ވިޔަސް، އަންހެނުންގެ މިނިވަންކަން ހޯދައިދިނުމުގެ ނަމުގައި ޙަރަކާތްތައް ކުރިއަށް ދެއެވެ. އަދި މިކަން ވާސިލުވެފައިވާ މިންވަރަކީ އަންހެނުންނަށް ކިޔަވައިދިނުމުގެ ނަމުގައި ޤައުމުން ބޭރަށް ފޮނުވަން ފެށުމެވެ. ދެން އެއަށްފަހު އެލިބުނު ސެޓްފިކެޓް ބޭކާރު ވިޔަނުދިނުމުގެ ގޮތުން މަސައްކަތްކުރުމަށް އެދެއެވެ.\nފަހެ، މުސްލިމް މުޖުތަމަޢެއްގައި މިފަދަ ފުޅާ ދާއިރާއެއްގައި މިކަން ކުރުމުގެ ޙާޖަތެއްނެތެވެ. މިކަމުގެ ހެއްކަކީ ވަޡީފާއެއް ނެތް ފިރިހެނުން ތިބިއިރުވެސް އަންހެނުން މަސައްކަތްކުރާނޭ ދާއިރާތައް ހުޅުވެމުން ދާކަމެވެ.\n“މިފަދަ ފުޅާ ދާއިރާއެއްގައި މިކަން ކުރުމުގެ ޙާޖަތެއްނެތް” ކަމަށް އަޅުގަނޑުމެން މިބުނާ ބުނުމުގެ މާނައަކީ ކިޔަވައި ދިނުމާއި، ބަލިމީހުންނަށް އަޅާލުމާއި، ބޭސްވެރިކަންފަދަ ބައެއް ދާއިރާތަކުގައި، ޝަރުޠުތަކަކާއެކު އަންހެނުން މަސައްކަތަށް ނުކުތުމުގެ ޝަރުޢީ ޙާޖަތެއް އޮތުމުންނެވެ. މިފަދައިން އަޅުގަނޑުމެން މިބުނަނީ، އެކަން ފަށައިގަތުމުން އަންހެނުން ޙާޖަތެއް ނެތިވެސް ގެއިން ބޭރުގައި މަސައްކަތްކުރުމަށް ނުކުންނަތަން ފެންނާތީއެވެ. އަދި އެއީ ބައެއްފަހަރު ވަރަށް ކުޑަކުޑަ މުސާރައަކަށެވެ. އެހެނީ އެމީހުން މަސައްކަތަށް ނުކުތުމުގެ މާބޮޑު ބޭނުމެއް ނެތްކަމުގައި ވިޔަސް އެމީހުން ކޮންމެހެންވެސް މަސައްކަތަށް ނުކުންނަން ޖެހޭކަމުގެ އިޙްސާސް އެމީހުންނަށް ކުރެވެއެވެ. އެއީ އެމީހުންނާ އެކަށީގެން ނުވާ ތަނެއްކަމުގައި ވިޔަސްމެއެވެ. ފަހެ، މިކަމުގެ ސަބަބުން ވަރަށް ބޮޑު ފިތުނައަކަށް މަގުފަހިވެއެވެ.


Amaan veshithakugai thibey kudhinnaa behey dhogu vaahaka nufethurumah edhije - ThePress.mv via Habaru\nއަމާން ވެށިތަކުގައި ތިބޭ ކުދިންނާ ބެހޭ ދޮގު ވާހަކަ ނުފެތުރުމަށް އެދިއްޖެ\nTue, 23 Feb 2021 01:32 PM\nView on this article on ThePress.mv\nއެކި ސަބަބުތަކާ ހެދި ދައުލަތުގެ ބެލުމުގެ ދަށަށް ގެންދާ ކުދިންނާ ބެހޭގޮތުން ހަގީގަތާ ހިލާފު ވާހަކަތައް ނުފެތުރުމަށް ޖެންޑާ މިނިސްޓްރީން އެދިއްޖެއެވެ.\nޖެންޑާ މިނިސްޓްރީން މިހެން ބުނެފައި ވަނީ އަމާންވެށިތައް ގާއިމް ކޮށްފައި ވާ ބައެއް ރަށްތަކުގައި، އެ އަމާން ވެށިތަކަށް ގެންދާ ކުދިންނާ ބެހޭ ގޮތުން ވާހަކަތައް ފަތުރާ، މުޖުތަމައުގައި ލޭބަލް ކުރުން ފަދަ އަމަލުތައް ހިންގަމުން ދާތީއެވެ. އެގޮތުން އެ ކުދިންނާމެދު ހިތްހަމަ ނުޖެހި، ބައެއް ރަށްތަކުގައި ހަމަނުޖެހުންތައް ވެސް ހިންގާފައި ވެއެވެ.\nދައުލަތުގެ ބެލުމުގެ ދަށަށް ކުދިން ގެންދަނީ އާއިލީ ވެއްޓެއްގައި ކުޑަކުދިންނަށް ބޭނުންވާ ރައްކާތެރިކަން ކަށަވަރު ނުކުރެވޭ ހާލަތްތަކުގައެވެ. ދައުލަތުގެ ބެލުމުގައި ދަށުގައި ތިބި މިފަދަ ކުރިން މާލެ ސަރަހައްދުގެ ދެ މަރުކަޒެއްގައި ދިރިއުޅެމުން ދިޔަ ނަމަވެސް، ބާކީވުމުގެ އިހުސާސް ވިޔަ ނުދޭން އެކުދިން އަތޮޅު ތެރޭގެ އަމާން ވެށިތަކަށް ބަދަލު ކުރުމުގެ މަސައްކަތް ޖެންޑާ މިނިސްޓްރީން ވަނީ ފަށާފައެވެ.\nޖެންޑާ މިނިސްޓްރީން ބުނީ އަމާން ވެށިތަކަށް ކުދިން ބަދަލު ކުރުމުގެ މަސައްކަތުގައި ގިނަ ގޮންޖެހުންތަކެއް ކުރިމަތިވާ ކަމަށާއި، އެފަދަ ކަންކަން ހައްލު ކުރަން މަސައްކަތް ކުރަމުން ދާ ކަމަށެވެ. ނަމަވެސް އެ ގޮންޖެހުންތަކަށް ރިއާޔަތް ނުކޮށް ބައެއް ފަރާތްތަކުން ހަގީގަތާ ހިލާފު ވާހަކަ ދައްކާތީ، އެކަމުގެ ނޭދެވޭ އަސަރު ދައުލަތުގެ ބެލުމުގެ ދަށުގައި ތިބޭ ކުދިންނަށް ކުރަމުންދާ ކަމަށެވެ.\nދައުލަތުގެ ބެލުމުގެ ދަށުގައި ތިބޭ ކުދިންނަކީ އެ ކުދިންގެ ހަޔާތުގައި ކުރިމަތިވެފައި ވާ ބައެއް ހާދިސާތަކާއި ހާލަތްތަކާ ހެދި އެ ކުދިންގެ ނަފްސާނީ ދުޅަހެޔޮ ކަމަށް ހާއްސަ ސަމާލު ކަމެއް ދޭން ޖެހޭ ކުދިންނެވެ. އެހެން ކަމުން އެ ކުދިން މުޖުތަމައަށް ރުޖޫއަ ކުރުމުގައި ގޮންޖެހުންތަކެއް ހުންނާނެކަން ގަބޫލު ކުރަން ޖެހޭ ކަމަށް ޖެންޑައިން ބުނެއެވެ. ޖެންޑާއިން އިތުރަށް ބުނީ، މިފަދަ ގޮންޖެހުންތައް ހައްލު ކުރުމުގައި ދައުލަތުގެ އިދާރާތަކައި މުއައްސަސާތަކުގެ ދައުރުގެ އިތުރުން މުޅި މުޖުތަމައުގެ ޒިންމާތަކެއް ވާކަމަށެވެ.\nހަބަރު ޖެންޑާ މިނިސްޓްރީ\nMore from ThePress.mv\nMon, 01 Mar 2021 10:23 PM\nކޮވިޑް ވެކްސިން: މިއަދު 5700 މީހުން ވެކްސިން ޖެހި\nMon, 01 Mar 2021 10:12 PM\nމާލެއިން 152 މީހުން ޕޮޒިޓިވްވެ މިއަދުގެ ޖުމްލަ ކޭސް 186 އަށް\nMon, 01 Mar 2021 09:55 PM\nޕެސްޓުގެ ބަންދުގެ މުއްދަތު 10 ދުވަހަށް އިތުރު ކޮށްފި\nMon, 01 Mar 2021 09:53 PM\nއެޗްޕީއޭގެ އުސޫލުތަކާ "ބަކަރި" ދައްކާ އުޒުރަކާ ތަފާތެއް ނެތް: ޑރ. އިޔާޒް\nMon, 01 Mar 2021 08:39 PM\nހަބީބަށް ތުހުމަތު ކުރެވޭ ކޮރަޕްޝަންގެ މައްސަލައެއް އޭސީސީއަށް


Tiger Shroff kaamiyaabee akee supporterun | Mihaaru\nޓައިގާ ޝްރޮފްގެ ކާމިޔާބީ އަކީ ސަޕޯޓަރުން\n08 އެޕްރީލް 2020 - 08:25\nސަޕޯޓަރުން އަބަދުވެސް ބޮޑެތި އުންމީދުތަކެއް ކުރާތީ މޯޓިވޭޝަން އިތުރުވާ ކަމަށް ބޮލީވުޑްގެ ޒުވާން އެކްޓަރު ޓައިގާ ޝްރޮފް ބުނެފި އެވެ.\nފިލްމު ކުޅެން ފެށިތާ ކުޑަ ދުވަސްކޮޅެއްގެ ތެރޭގައި ބޮލީވުޑްގެ އެންމެ ނުފޫޒު ގަދަ އެކްޓަރުންގެ ލިސްޓުން ޖާގަ ހޯދި ޓައިގާ، 30، މީޑިއާއަކަށް ދިން އިންޓަވިއުއެއްގައި ބުނީ އޭނާ ކުރާ މަސައްކަތްތައް ގިނަ ބަޔަކަށް ކަމުދިއުމަކީ އެންމެ ބޮޑު ހިތްހަމަޖެހުން ކަމަށެވެ.\n"އަދި ފޭނުންގެ އުންމީދުތައް އަހަންނާ ދޭތެރޭ ބޮޑު ވުމަކީ ހަގީގަތުގައި އެންމެ ބޮޑަށް މޯޓިވޭޓްވާ ސަބަބު. ޓައިގާ ބުންޏެވެ.\nއޭނާ ބުނިގޮތުގައި ކުރާ މަސައްކަތްތައް ބަލައިގަނެ، އެކަމަށް ސަޕޯޓަރުން ތައުރީފުކޮށް ވާހަކަ ދައްކައި، ހިތްވަރު ދިނުމަކީ ބުރަކޮށް މަސައްކަތްކުރުމުގެ ޖޯޝާއި ފޯރި އިތުރުކޮށްދޭ ކަމެކެވެ. އަދި ކުރާ މަސައްކަތްތަކާ ދޭތެރޭ އަމިއްލަ އަށް ވެސް ހިތްހަމަޖެހޭ ނަމަ ކަންބޮޑުވެ، ހާސްވާން ޖެހޭ ސަބަބުތަކެއް ނެތް ކަމަށް ބުންޏެވެ.\n"އަހަރެން އަބަދު ބެސް ބަލަނީ އޯޑިއަންސް ބޭނުންވާ ކަހަލަ މަސައްކަތްތައްކުރަން." ފިލްމު "ހީރޯޕަންތީ" އިން 2014 ގައި ބޮލީވުޑަށް ނުކުތް އެކްޓަރު ބުންޏެވެ.\nބެލުންތެރިން ޓައިގާ ބަލައިގަތީ ހަމައެކަނި މޮޅު އެކްޓަރެއްގެ ގޮތުގައެއް ނޫނެވެ. އޭނާ ފާހަގަކުރެވެނީ މި ވަގުތު ބޮލީވުޑްގައި ހުރި އެންމެ ވަރުގަދަ އެއް އެކްޝަން ހީރޯގެ ގޮތުގަ އެވެ. އަދި ފިޓްނެސް އަށް ދޭ ސަމާލުކަމާއި ޓައިގާގެ ނެށުމުގެ ހުނަރަކީ ވެސް ގިނަ ބައެއްގެ ތައުރީފު އަބަދު ވެސް އޮހެމުން އަންނަ ކަމެކެވެ.\nކޮރޯނާވައިރަހާ ހެދި މި ވަގުތު މަސައްކަތްތަކާ ދުރުވެ، ގޭގައި ހުންނަން ޖެހުމުން ވެސް ޓައިގާގެ ފަރާތުން އެންމެ ބޮޑަށް ފާހަގަކުރެވެނީ ކަސްރަތަށް ދޭ ސަމާލުކަމެވެ. އެގޮތުން ގޭގައި ކަސްރަތުކުރާ ވީޑިއޯތައް އޭނާ އަންނަނީ އިންސްޓަގްރާމްގައި ހިއްސާކުރަމުންނެވެ.\nA post shared by Tiger Shroff (@tigerjackieshroff) on Mar 28, 2020 at 1:33am PDT\nމަޝްހޫރު އެކްޓަރު ޖެކީ ޝްރޮފްގެ ދަރިފުޅުގެ އެންމެ ފަހުގެ ފިލްމަކީ މިދިޔަ މަހު ރިލީޒްކުރި "ބާގީ 3" އެވެ. ކޮރޯނާވައިރަހާ ހެދި އެ ފިލްމުގެ ޝޯތައް ހުއްޓައިލަން ޖެހުނު ނަމަވެސް، މި އަހަރު ދެވަނަ އަށް އެންމެ ރަނގަޅު ވިޔަފާރިއެއް ކުރި ފިލްމަކީ އެއީ އެވެ.\nރިޕޯޓްތައް ބުނާގޮތުން ކޮރޯނާވައިރަހުގެ ބަލިމަޑުކަން މައިތިރިވެ، އާންމު ހާލަތަކަށް ގޮސް ސިނަމާތައް އަލުން ހުޅުވުމުން "ބާގީ 3" އަލުން ސިނަމާތަކަށް ގެންނަން ނިންމި ނަމަވެސް، އެ ފިލްމުގެ ޓީމުން މިހާރު ނިންމާފައި ވަނީ ފިލްމު ސްޓްރީމިން އަށް ދޫކޮށްލާށެވެ. އެގޮތުން ޑިޒްނީ+ ހޮޓްސްޓާ އިން ވަރަށް އަވަހަށް ފިލްމު ބަލައިލުމުގެ ފުރުސަތު ބޮޑު ކަމަށްވެ އެވެ.\nއިތުރު ލިޔުންތައް ބޮލީވުޑް ބޮލީވުޑް ފިލްމު ޓައިގާ ޝްރޮފް\nލޮކްޑައުންގައި ޓައިގާ ދަސްކުރީ ލަވަކިޔަން


vnews - Madam Aisha Adh. ga: Rayyithun jumhooree vindhuga!\nމެޑަމް އައިޝާ އދ.ގައި: ރައްޔިތުން ޖުމްހޫރީ ވިންދުގައި!\nމެޑަމް އައިޝާ އދ.އަތޮޅަށް ކުރައްވާ ދަތުރުފުޅުގެ ތެރެއިން -- ފޮޓޯ: ޖޭޕީ، އަލީ ސޯލިހު\nގުޅިފައިވާ ޕާޓީތަކުގެ ރިޔާސީ ކެންޑިޑޭޓާއި ރަނިންމޭޓަށް ތާއީދު ހޯއްދެވުމަށް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އާއިޝަތު ނަހުލާ އދ.އަތޮޅަށް ކުރައްވާ ދަތުރުފުޅުގައި ރައްޔިތުންގެ ފަރާތުން ވަރަށް ބޮޑު ތަރުހީބެއް ލިބެމުންދާ ކަމަށް ޖުމްހޫރީ ޕާޓީން ބުނެފިއެވެ.\nޖުމްހޫރީ ޕާޓީގެ އިސް ބައެއް ބޭފުޅުންނާއެކު އެކަމަނާ މިއަދު ހެނދުނު ފުރާވަޑައިގަތީ މިދަތުރުފުޅަށް ޚާއްސަކޮށްގެން ތައްޔާރުކޮށްފައިވާ ލޯންޗެއްގައެވެ. ޖުމްހޫރީ ވިންދުގެ ނަމުން ނަންދީފައިވާ މި ލޯންޗު ވަނީ ގުޅިފައިވާ ޕާޓީތަކުގެ ދިދަތަކުން ޒީނަތްތެރިކުރެވިފައެވެ.\nމެޑަމް އައިޝާ ދަތުރުފުޅު ކުރައްވާ "ޖުމްހޫރީ ވިންދު" ލޯންޗު -- ފޮޓޯ: ޖޭޕީ، އަލީ ސޯލިހު\nއދ.އަށް ކުރައްވާ މިދަތުރުފުޅުގެ ފުރަތަމަ މަންޒިލެއްގެ ގޮތުން މެޑަމް އައިޝާ ވަޑައިގަތީ ދިއްދޫއަށެވެ. ދިއްދުއަށްފަހު ފެންފުއްޓާއި ދިގުރަށަށް ވެސް އެކަމަނާ ވަނީ ވަޑައިގެންފައެވެ. މިރަށްރަށަށް ވަޑައިގަތުމުން ރައްޔިތުން ވަނީ އެކަމަނާއަށް ވަރަށް ހޫނު މަރުހަބާއެއް ދަންނަވާފައެވެ.\nމެޑަމް އައިޝާ ވަނީ ދޮރުންދޮރަށް ހިންގަވައި ރައްޔިތުންގެ ހާލަތު ބައްލަވާލައްވައި ރައްޔިތުންގެ ޝުއޫރުތައް އަޑުއައްސަވާފައެވެ. އަދި ރަށު ކައުންސިލްތަކާއި ރަށްރަށުގެ ޒުވާނުންނާ ވެސް ބައްދަލުކުރައްވައި އެފަރާތްތަކަށް ދިމާވެފައިވާ މައްސަލަތައް އޮޅުންފިލުއްވައި ގުޅިފައިވާ ޕާޓީތަކުގެ ވެރިކަމެއްގައި އެކަންކަމަށް ގެނެސްދޭވޭނެ ހައްލުތައް ހިއްސާކުރައްވާފައިވެއެވެ.\nމީގެ އިތުރަށް އެރަށްރަށުގައި ތިބި ޖުމްހޫރީ ޕާޓީގެ މެމްބަރުންނާ ވެސް ބައްދަލުކުރައްވައި ކުރިއަށް އޮތް ރިޔާސީ އިންތިޚާބު ގުޅިފައިވާ ޕާޓީތަކުގެ ކެންޑިޑޭޓާއި ރަނިންމޭޓަށް ކާމިޔާބުކޮށްދިނުމަށް މަސައްކަތް ކުރުމަށް އެދިވަޑައިގެންފައިވެއެވެ. އަދި ޖުމްހޫރީ ޕާޓީ ހަރުދަނާކޮށް މެމްބަރުން އިތުރުކުރުމާ ގުޅޭގޮތުން ވެސް މަޝްވަރާ ކުރައްވާފައިވެއެވެ. މީގެ އިތުރަށް ކެމްޕޭން ޕޯސްޓަރު ހަރުކުރުމުގެ ހަރަކާތްތަކެއް ވެސް ރަށްރަށުގައި ކުރިއަށް ގެންދެވިއެވެ.\nޖުމްހޫރީ ޕާޓީގެ ޗީފް ސްޕޯކްސްޕާސަން އަލީ ސޯލިހު ވިދާޅުވީ މެޑަމް އައިޝާގެ މިދަތުރުފުޅަކީ ވަަރަށް ކާމިޔާބު ދަތުރުފުޅެއް ކަަމަށާއި ރައްޔިތުންގެ ފަރާތުން ވަރަށް ބޮޑު ތަރުހީބެއް ލިބެމުންދާ ކަމަށެވެ. ގުޅިފައިވާ ޕާޓީތަކުގެ ކެންޑިޑޭޓް އިބްރާހީމް މުހައްމަދު ސޯލިހާއި ރަނިންމޭޓް ފައިސަލް ނަސީމަށް އަދ.އަތޮޅުން ވަރަށް ބޮޑު ތާއީދެއް ލިބޭނެ ކަމަށް އަލީ ވިދާޅުވިއެވެ. އަލީ ވިދާޅުވީ ދިގުރަށުގައި މިރޭ ގުޅިފައިވާ ޕާޓީތަކުގެ ޚާއްސަ ޖަލްސާއެއް ވެސް އޮންނާނެ ކަމަށެވެ. އެޖަލްސާގައި ޖަރުމަންވިލާތުގައި ހުންނެވި ޖޭޕީގެ ލީޑަރު ގާސިމް އިބްރާހީމް ވެސް ވާހަކަފުޅު ދައްކަވާނެ ކަަމަށް އަލީ ސޯލިހު ވިދާޅުވިއެވެ.\nއދ.އަތޮޅަށް ފުރާވަޑައިގަތުމުގެ ކުރިން ވީނިއުސްއަށް ދެއްވި އިންޓަވިއުއެއްގައި މެޑަމް އައިޝާ ވިދާޅުވީ ޖޭޕީގެ ލީޑަރު ގާސިމް އިބްރާހީމަކީ މުޅި އަރިއަތޮޅު ފަޚުރުވެރިވާ އެއަތޮޅުގެ ކެޕްޓަން ކަމަށާއި، އެހެންކަމުން އެއަތޮޅު ރައްޔިތުންގެ ފަރާތުން ގުޅިފައިވާ ޕާޓީތަކުގެ ކެންޑިޑޭޓާއި ރަނިންމޭޓަށް ވަރަށް ބޮޑު ތާއީދެއް ލިބޭނެ ކަމަށް އުންމީދު ކުރައްވާ ކަމަށެވެ. އިސްލާހީ މަސައްކަތުގައި އަންހެން ބޭފުޅުންގެ ދައުރާ ގުޅޭގޮތުން އައިޝާ ވިދާޅުވީ މިއަދު ގައުމުގެ ހާލަތު އޮތްގޮތުން އެބޭފުޅުންނަށް މިމަސައްކަތަށް ނުކުތުމަށް މަޖުބޫރު ކަމަށެވެ.\nމެޑަމް އައިޝާގެ މިދަތުރުފުޅުގައި މާދަމާ މާމިގިލީގައި ހޭދަކުރެއްވުމަށްފަހު އާދީއްތަ ދުވަހު މަނަދޫ، ހަންޏާމީދޫ އަދި ދަނގެއްޗަށް ވަޑައިގަންނަވާނެއެވެ. ހޯމަ ދުވަހު ވަޑައިގަންނަވާނީ އޮމަދޫ، ކުނބުރުދޫ އަދި މަހިބަދޫއަށެވެ.\nމީގެ ކުރިން އެކަމަނާ ވަނީ ލ.އަތޮޅަށް ވެސް ދަތުރުފުޅެއް ކުރައްވައި ގުޅިފައިވާ ޕާޓީތަކުގެ ކެންޑިޑޭޓާއި ރަނިންމޭޓަށް ތާއީދު ހޯއްދެވުމަށް މަސައްކަތް ކުރައްވާފައެވެ.


Idhikolhun muzaaharaage namugai laahurenee,enuvey muzaaharaaakah: Raees Nasheed – Iru\nހައެއްކަ މީހުން މަގުމައްޗަށް ނިކުމެ ހަޅޭއް ލެވިޔަސް އެއީ މުޒާހަރާއަކަށް ނުވާނެ ކަމަށް ވިދާޅުވެ އިދިކޮޅު ކޯލިޝަނުން ކޮންމެ ދުވަހަކު ކުރަމުންދާ އިހުތިޖާޖަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ފާޑުވިދާޅުވެއްޖެއެވެ.\nއެމްޑީޕީގެ ގައުމީ މަޖިލީހުގެ ޖަލްސާގައި ވާހަކަދައްކަވަމުން ރައީސް ނަޝީދު ވިދާޅުވީ އިދިކޮޅުން ކުރާ ކަންކަމުގެ ވާހަކަ ދެއްކުމަކީ ވެސް ބޭކާރު ކަމެއް ކަމަށެވެ. އެކަމަކު މަގުމަތީގައި ހައެއްކަ މީހަކު މުޒާހަރާއެއްގެ ނަމުގައި “ލާހޫރޭ” ކަމަށެވެ. އެކަމަކު އެއީ މުޒާހަރާ އަކަށްވެސް ނުވާ ކަމަށެވެ.\nރައީސް ނަޝީދު ވިދާޅުވީ ކަމަކަށް ނުވާ ކަމެއްގައި ކޮންމެ ރެއަކު އެކަމުގެ ތެރޭގައި ފުލުހުން ތާށިވެ އެތަނުގައި ތިބެން ޖެހުމަކީ ހިތާމަކުރައްވާ ކަމެއް ކަމަށެވެ. އެމަނިކުފާނު ވިދާޅުވީ ހައެއްކަ މީހުން ބަލަހައްޓަން ފުލުހުން ނެރެން ނުވެސް ޖެހޭ ކަމަށެވެ.\nމީގެ އިތުރަށް ރައީސް ނަޝީދު ވިދާޅުވީ އިދިކޮޅު ކޯލިޝަނުން ކޮންމެ މަސައްކަތެއް ކުރިޔަސް ގައުމުގެ ކަންކަން ހިންގައި ކުރިއަށް ގެންދެވެން އޮތީ އެމްޑީޕީއަށްކަން ރާއްޖޭގެ ރައްޔިތުންނަށް ސާފު ކަމަށެވެ.\n“މަގުމަތީގައި ހައެއްކަ މީހުން އެބަ ‘ލާހޫރޭ’… ބުނަނީ މުޒާހިރާއޭ. މުޒާހިރާއަކަށް ނުވެސްވޭ. އަދި ހަގީގަތުގައި އެކައްޗަކަށް ވެސް ނުވޭ. ހައެއްކަ މީހުން މަގުމައްޗަށް ނިކުމެ ‘ލާހޫރު’ ން އެއީ އަޅުގަނޑުމެން ނުދެކެން އެއްވެސް ހާލެއްގައި މުޒާހަރާއެއް ކަމަކަށް. ދެން ވަރަށް ފުލުހުންގެ ވަގުތުތައް ނަގާލަން ޖެހޭ ކަމާއި ފުލުހުން އެތަންތަނުގައި ތިބެން ޖެހޭ ކަމީ. ދެން އަޅުގަނޑުމެންނަށް އެނގޭ ހައެއްކަ މީހުން ބަލަހައްޓަން ފުލުހުން ނެރެގެން އުޅޭކަން ނުވެސް ޖެހޭކަން،” ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ އިދިކޮޅުގެ ހަރަކާތައް ރައްޔިތުންގެ ތާއީދެއް ނެތް ކަމަށެވެ. ރައްޔިތުން ތިބީ އެމްޑީޕީއާއެކު ކުރިއަށްދާން ކަމަަށެވެ. އެއީ އެންމެ ރަނގަޅު ގޮތް ކަމަށް ރައްޔިތުން ގަބޫލުކޮށްފައިވާ ކަމަށް ވެސް ވިދާޅުވި އެވެ.\n“ކިތަންމެ ވަރެއްވިޔަސް ވެސް ރައްޔިތުންނަށް މިއަދު ސާފުވެފައި އޮތް ހަގީގަތަކީ ސަލާމަތްތެރިކަމާއެކީގައި ވިސްނުންތެރިކަމާއެކީގައި ބުއްދިވެރި ކަމާއެކީ ދިވެހިން ޖަހަން ބޭނުންވާ ‘ޖަންޕު’ ޖެހޭނީ އެމްޑީޕީއާ އެކީގައިކަން. އިރާދަކުރެއްވިއްޔާ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ޒައާމަތުގައި އަޅުގަނޑުމެން އެ ‘ޖަންޕް’ ޖަހާނީ،” ރައީސް ނަޝީދު ވިދާޅުވިއެވެ.


ސުންގަޑި: 09 ސެޕްޓެންބަރު 2019 1000\nށ.ފޯކައިދޫގައި ކޮމިއުނިޓީ ސެންޓަރެއް ޢިމާރާތްކުރާނެ ފަރާތެއް ހޯދުމާ ބެހޭ\n1. ލޯކަލް ގަވަރމަންޓް އޮތޯރިޓީގެ އެދިލެއްވުމުގެ މަތިން ށ.ފޯކައިދޫގައި ކޮމިއުނިޓީ ސެންޓަރެއް ޢިމާރާތްކުރާނެ ފަރާތެއް ހޯދަން ބޭނުންވެއެވެ.ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުޠުހަމަވާ ފަރާތްތަކަށް ހުޅުވާލަމެވެ.\n2. 30 މާރިޗު 2019 އިން ފެށިގެން މި މިނިސްޓްރީއިން ކުރިއަށް ގެންދެވޭ ބީލަންތަކުގައި ބައިވެރި ވެވޭނީ މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ގަވާއިދު" ގައިވާ ގޮތުގެމަތީން ރަޖިސްޓަރީ ވެފައިވާ ފަރާތްތަކަށެވެ. މިބީލަމުގައި ބައިވެރިވެވޭނީ އެރަޖިސްޓަރީގެGC01-03, GC01-04, GC01-05 GC01-01, GC01-02 އަށް ޝަރުތުހަމަވާ ދިވެހި ފަރާތްތަކަށެވެ.\n3. މި މަސައްކަތަށް ޝަރުތުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ ނެޝަނަލް ކޮމްޕެޓިޓިވް ބިޑިންގ (އެން.ސީ.ބީ) އުސޫލުގެ މަތިންނެވެ. މިކަމަށް ކުރިމަތިލާ ފަރާތްތަކުގައި ހުންނަންޖެހޭ ޝަރުޠުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައިވާނެއެވެ.\n4. ބީލަމުގައި ބައިވެރިވުމަށް -/500 (ފަސްސަތޭކަ) ދިވެހި ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 18 އޮގަސްޓް 2019 އިން5ސެޕްޓެންބަރު 2019 އަށް، ބަންދު ނޫން ކޮންމެ ދުވަހެއްގެ 09:00 އިން 12:00 އަށް މި މިނިސްޓްރީއިންނެވެ.\n5. މި މަސައްކަތާއި ބެހޭ އެންމެހައި ލިޔެކިޔުންތައް 19 އޮގަސްޓް 2019 އިން ފެށިގެން ސޮފްޓްކޮޕީ ފޯރމެޓުގައި މި މިނިސްޓްރީގެ ވެބްސައިޓްwww.finance.gov.mv އިން ޑައުންލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\n6. މި ޕްރޮޖެކްޓްގެ ބިޑް ސެކިއުރިޓީގެ ގޮތުގައި -/50,000 ރުފިޔާ ހުށަހަޅުއްވަންވާނެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަހެވެ.\n7. މި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 27 އޮގަސްޓު 2019ވާ އަންގާރަ ދުވަހުގެ 13:00 ގެ ކުރިން، ތިރީގައިވާ އީމެއިލް އެޑްރެހަށެވެ.\n8. ބީލަން ހުޅުވުން އޮންނާނީ9ސެޕްޓެންބަރު 2019 ވާ ހޯމަ ދުވަހުގެ 10:00 ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ގަޑިޖެހުމަށްފަހު ހުށަހަޅާ ބިޑްތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\n10. މިޕްރޮޖެކްޓާއި ގުޅޭ އެންމެހާ މަޢުލޫމާތު މި މިނިސްޓްރީގެ ވެބްސައިޓް www.finance.gov.mv އިން ޑައުންލޯޑްކުރެވެން ހުންނާނެއެވެ.


Lankage investment bank aa eku hihsaage bazaaraa behy forum fashaifi\nލަންކާގެ ހަތް އިންވެސްޓްމަންޓް ބޭންކާއެކު ހިއްސާގެ ބާޒާރާބެހޭ ފޯރަމް ފަށައިފި\nޖުމްލަ 30 ކުންފުނި ބައިވެރިވޭ\nރާއްޖޭގެ 22 ކުންފުނި ހިމެނޭ\nލަންކާގެ ގިނަ ބޭންކްތަކެއް ބައިވެރިވޭ\nއިކޮނޮމިކް މިނިސްޓަރު މުހައްމަދު ސައީދު.--އަވަސް ފޮޓޯ\nސްރީލަންކާގެ ހަތް އިންވެސްޓްމަންޓް ބޭންކާއެކު ހިއްސާ ބާޒާރާ ބެހޭ ފޯރަމެއް މިއަދު ފަށައިފި އެވެ.\nމޯލްޑިވްސް ސްޓޮކް އެކްސްޗޭންޖް (އެމްއެސްއީ) އާއި ކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސީއެމްޑީއޭ) އިން އިންތިޒާމުކޮށްގެން މަރުކަޒީ ބޭންކް (އެމްއެމްއޭ) ގައި ފެށި މި ފޯރަމްގައި ޖުމްލަ 30 ކުންފުންޏަކުން ބައިވެރިވެފައިވެ އެވެ.\n"މޯލްޑިވްސް އިޝުއާ ފޯރަމް" ގައި މިއަދު ބޭއްވި ރަސްމިއްޔާތު ފައްޓަވައި ދެއްވީ އިކޮނޮމިކް މިނިސްޓަރު މުހައްމަދު ސައީދު އެވެ.\nމިނިސްޓަރު ސައީދު ވިދާޅުވީ މި ފޯރަމް ފަށާފައިވާއިރު ރާއްޖޭގައި އުމްރާނީ ގޮތުން ގިނަ މަސައްކަތް ތަކެއް ފެށިފައިވާ ކަމަށެވެ. އަދި ޓޫރިޒަމް އިންޑަސްޓްރީއަށް އިގްތިސާދުން ކުރާ ބަރޯސާ ކުޑަކުރުމަށް ސަރުކާރުން ފިޔަވަޅުތަކެއް އަޅަމުންދާ ކަމަށެވެ.\nސައީދު ވިދާޅުވީ ރައީސް އަބްދުﷲ ޔާމީންގެ ސަރުކާރުން ރާއްޖޭގައި ބިޔަ މަޝްރޫއުތަކެއް ފަށާފައިވާ ކަމަށެވެ.\nމިނިސްޓަރު މުހައްމަދު ސައީދު ފޯރަމްގައި ވާހަކަ ދައްކަވަނީ.--އަވަސް ފޮޓޯ\nފޯރަމްގައި ބައިވެރިވި ލަންކާގެ ބޭންކްތައް:\nކެޕިޓަލް އެލަޔަންސް ހޯލްޑިންގްސް\nކެނަން އިންވެސްޓްމަންޓް ކޯޕަރޭޝަން ލިމިޓެޑް\nޕާސްޓް ކެޕިޓަލް ހޯލްޑިންގްސް\nޓެޕްރޮބާން ސެކިއުރިޓީޒް ޕްރައިވެޓް ލިމިޓެޑް\nއެންޑީބީ އިންވެސްޓްމަންޓް ބޭންކް\nއެކުއިޓީ ޕާޓްނާސް ޕްރައިވެޓް ލިމިޓެޑް\nފޯރަމް ފެށުމަށް ބޭއްވި ރަސްމިއްޔާތުގައި ކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސީއެމްޑީއޭ)ގެ ޗީފް އެގްޒެކްޓިވް އޮފިސަރު އަހުމަދު ނަސީރު ވިދާޅުވީ މިއީ ރާއްޖޭގެ ހިއްސާގެ ބާޒާރަށް ބެހޭ ގޮތުން ކުރިއަށް ގެންދާ މިފަދަ ދެވަނަ ފޯރަމް ކަމަށެވެ.\n"މީގެ ކުރިން މޮރިޝަސް ސްޓޮކް އެކްސްޗޭންޖާއި ގުޅިގެން ވެސް މިފަދަ ފޯރަމެއް ބޭވިއްޖެ. މި ފަހަރުގެ ފޯރަމްގައި ސްރީލަންކާގެ ހަތް ކުންފުންޏަކާއި ދިވެހި 22 ކުންފުންޏަކުން ބައިވެރިވެފައިވޭ،" ނަސީރު ވިދާޅުވި އެވެ.\nސީއެމްޑީއޭ އިން ވަނީ ރާއްޖޭގެ ހިއްސާގެ ބާޒާރު ތަރައްގީ ކުރުމަށް ގިނަ މަސައްކަތް ތަކެއް ކުރަމުންނެވެ. އެ މަސައްކަތުގެ ދަށުން މޮރިޝަސް ސްޓޮކް އެކްސްޗޭޖާއި ކޮލަމްބޯ ސްޓޮކް އެކްސްޗޭޖާ ދެމެދު ވަނީ އެމްއޯޔޫއެއްގައި ސޮއިކޮށްފަ އެވެ.


Mahaku 22,000 Rufiya Eh Nulibey - Zuvaan Masveriya - Vaguthu\n9 މަސް ކުރިން ( ޑިސެމްބަރު 24, 2020 )\nހުސެން ޝަޖަން (ޒުވާން މަސްވެރިޔާ)\nމިހާރު މަހަކު މަސްވެރިއަކަށް އެވްރެޖްކޮށް -/22،000 ރުފިޔާ ލިބޭނެ ކަމަށް މިނިސްޓަރު ޒަހާ ވަހީދު ވިދާޅުވެފައިވުމުން،އެވަރަށް ކޮންމެ މަހަކު ނުލިބޭ ކަަމަށް ޒުވާން މަސްވެރިޔާ ހަސަން ސާޖިން ބުނެފިއެވެ.\n"ރާއްޖެ ޓީވީ"ގެ ޕްރޮގްރާމެއްގައި ވާހަކަދައްކަވަމުން މިނިސްޓަރ ޒަހާ ވިދާޅުވީ، މަސްވެރިން ކުރިން ގޮތަށް ބިކަވެގެން ނުދާނެ ކަމަށާއި، މަސް ގަނެވޭނެ އެންމެ ދަށް އަގަކީ ކުރިން އަށް ރުފިޔާ ކަމަށާއި، މި ސަރުކާރު އައިސް އެ އަގު މުރާޖާކޮށް، މިހާރު އެންމެ ދަށް އަގަކީ 13 ރުފިޔާ ކަމަށެވެ. އެހެންކަމުން މިފްކޯ އާއި އެހެން ކުންފުންޏަކުންވެސް 13 ރުފިޔާއަށްވުރެ ދަށްކޮށް ނުދެވޭ ކަމަށް ޒަހާ ވިދާޅުވިއެެވެ.\nޒަހާ ވިދާޅުވީ، ކުރިން އޮތް ގޮތުންނަމަ މަހެއްގެ މައްޗަށް މަސްވެރިއަކަށް އެވްރެޖްކޮށް -/11،500 ރުފިޔާ ކަމަށާއި، ނަމަވެސް މިވަގުތުގެ ފްލޯ ޕްރައިޒް އަށް ބަލާއި، މިހާރު މަހަކު މަސްވެރިއަކަށް އެވްރެޖްކޮށް -/22،000 ރުފިޔާ ލިބޭނެ ކަމަށެވެ.\n"ކުރީގަ އޮތް ގޮތަށް ބަލައިފިކަމަށް ވާނަމަ ފްލޯ ޕްރައިސް އަކީ އަށް ރުފިޔާ ކަމަށް ބަލައިފި ކަމަށް ވަންޏާ ގާތްގަނޑަކަށް މަސްވެރިއަކަށް ލިބެނީ މަހެއްގެ މައްޗަށް 11،500 ރުފިޔާ. މިހާރު އަޅުގަނޑުމެންގެ ފްލޯ ޕްރައިސްގެ ކަލްކިއުލޭޝަންތައް ހެދީމަ 22،000 ރުފިޔާ މަސްވެރިއަކަށް ޖެހޭނެ،" ޒަހާ ވިދާޅުވިއެވެ.\nޒަހާ ވިދާޅުވީ، މިއީ މަސްވެރިކަމުގެ ފަހި މޫސުމެއްގައި ރަނގަޅު އަދަދެއް ކަަމަށެވެ.\nHama yageenun mashakah nulibey. https://t.co/76e5wrl2mn\n— 𝚉𝚞𝚟𝚊𝚊𝚗 𝙼𝚊𝚜𝚟𝚎𝚛𝚒𝚢𝚊 🇲🇻🎣 (@ZuvaanMasveriya) December 24, 2020\nޒަހާ މިގޮތަށް ވިދާޅުވުމާއި ގުޅިގެން ޒުވާން މަސްވެރިޔާ ހަސަން ސާޖިން ވިދާޅުވީ، އޭނާއަށް ހަމަ ޔަގީނުންވެސް އެ ވަރަށް ނުލިބޭ ކަމަށެވެ.\nޒަހާ ވިދާޅުވީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި މަހުގެ އަގު 20 ރުފިޔާއަށް މައްޗަށް ޖެއްސުމުގެ ނަތީޖާއަކަށް ވެގެން ދިޔައީ މަސްވެރިނަށް މިފްކޯއިން ފައިސާ ނުދެވުން ކަމަށެވެ. ކުރީ ސަރުކާރުން މަސްވެރިނަށް ނުދީ ހުރި ދަރަނި ބިލްތަކަށް މިހާރު ވާނީ ފައިސާދައްކާ ހަލާސްކޮށްފައި ކަމަށް ވެސް އޭނާ ވިދާޅުވިއެވެ.\nޒަހާ ވިދާޅުވީ ކުރީ ސަރުކާރުގައި މަސްވެރިންނަށް ފައިސާ ނުލިބި ދިޔަ ދިގު މުއްދަތައް މި ސަރުކާރުން ހައްލު ހޯދާދީފި ކަމަށެވެ. އަދި މަސްވެރިންނަށް ފައިސާ ލިބުމުގައި ދިމާވެފައިވާ ގޮންޖެހުމަށް ނިމުމެއް ގެނެސްދީފައިވާކަން ފާހަގަކުރައްވާ ޒަހާ ވިދާޅުވީ މިހާރު މިފްކޯއިން ދަނީ މަސްވެރިންނަށް ބަރާބަރަށް ފައިސާ ދެމުން ކަމަށެވެ. އަދި ކޮވިޑް-19ގެ ހާލަތުގައިވެސް މަސްވެރިނަށް ފައިސާ ދީފައި ވާނެކަންވެސް އެކަމަނާ ފާހަގަކުރެއްވިއެވެ.\nރައީސް އޮފީހުގެ މިނިސްޓަރު ކަމަށް ޒަހާ\nޑިސެމްބަރު 24, 2020 18:33\nސަރުކާރު ބޭފުޅުން އެހެން ބަޔަކައް މޮޅެއް ލިބެން އެދޭނެތަ ލާރިޔާގެން ބޫތް ކައިފަ ތިބި ބަޔެއް މޑޕ ސަރުކާރަކީ.\nޑިސެމްބަރު 24, 2020 20:07\nބަލަ ގަމާރާ އޭރުގަ ތިޔަ މުޒާހަރާތަކެއްނުކުރޭ މަސްވެރިންގެ ޖިބުތައް މިއައްވުރެތަނަވަސް މަސްވެރިންގެ ކުރެޑިޓް ފިހާރަތަކުގަ މިހާ ގިނަދުވަހަކު ނުކެޑި ނުހުރޭ ދެން ތިޔަކިޔާއެއްޗެއް ދިމާނުވާތީ ތިހަދަނީ ހުސްދޮގު\nޑިސެމްބަރު 24, 2020 21:26\nޒަހާ ިއްޔާ މަސްވެެިންނަށް 22.000 ރ ދެނީ އެކަމަނާއަށް އެނގޭނެއެއްނުން ވަލަށް ދަރު ކޮށަން ދޭބަލަ\nޑިސެމްބަރު 24, 2020 22:08\nޒުވާން މަސްވެރިޔާ ބުނީ ތެދެއް އެކަމަކު މި ނޫހުން ޒަހާއްތަގެ ވާހަކަ ޕްރޮމޯޓް ކުރަން އުޅޭތީ ބުނެލަން އޮތީ މިގައުމުގައި ކޮންމެ ބަޔަކު ވެރިކަން ކުރިޔަސް ކޮށްދޭކަމެއް ކޮށްދެނީ ރައްޔިތުންގެ ފައިސާއިން ރައިސްއާއި ކެބިނެޓްގައި ތިބޭ މިނިސްޓަރުންގެ ޖީބަކުންނެއްނޫން ފައިސާ ހަރަދު ކުރަނީ އަދި ރައްޔިތުންގެ މަޖްލިހުގައި ތިބޭ މެމްބަރުންގެ ޖީބުންވެސް ނޫން އެހެންވީމަ އެސަރުކާރޭ މިސަރުކާރޭ ނުކިޔޭނެ ސަބަބަކީ ކޮންމެ ވެރިކަމެއްގެ ދައުރު ނިމިގެން އެހެންބަޔަކު ވެރިކަމާއި ހަވާލުވާއިރު ނުނިމި ހުރިކަންކަން ކުރަން ޖެހޭނީ ދެން ހަވާލުވާ ބަޔަކު އެކަން ކުރަން ނޭގުނީމަ ނުވަތަ ގާބިލްކަން ނެތީމަ ދެން އެއްވެސް ބަޔަކު ކުށްވެރި ކުރެވޭނެ ޖާގައެއްނޯންނާނެ ތިމާ މިހާގެ ކިބއިގައި އެގާބިލްކަން ނެތިއްޔާ ރައްޔިތުންގެ ހައްގު ބޮލައްލައިގެން ނޫޅެ އިސްތިއުފާދީ އޭރުން އެކަން ނިމުނީ\nޑިސެމްބަރު 24, 2020 22:15\nދޮގުހަދައިގެން ހަމައެކަނި މިދުނިޔޭގަ ހިންގާ ސަރުކާރަކީ ކޮންސަރުކާރެއްތޯ އަހައިނަމަ ތިބޭފުޅުން ބުނާނީ ކީކޭތޯ؟ ބުނާނީ ސޯލިހުގެ ސަރުކާރޭ.\nޑިސެމްބަރު 24, 2020 22:48\nނޫނޭ ޒުވާޏް މަސްވެރިޔާއަށް ލައްކަޔަކަށްވުރެ ހިނަ ރުފިޔާ ލިބޭނެ އެއީ އިބޫ ސޯލިހު ފޯނުކޮށްފިއެއްނު އެހެންވީމާ އެލިބުނީ ހަމައަގު ދެން ކީއްވެ ނުލިބޭކަމަށް ތިބުނަނީ؟\nޑިސެމްބަރު 25, 2020 01:16\nޒަހާ ތިބުނާ އަދަދައް ލާރިލިބުނު މަސްވެރިޔަކާ ދިމަލެއްނު ވި.\nޢެހެން ވީމަ ވަރައް ވެދުން.\nޑިސެމްބަރު 25, 2020 09:30\nޒަހާ ތީ ކޮންތާކު ހު އްޓީ ބޮޑެ މޮޔަ އަންހެނެކެ. މަސްވެރިޔަކުނަޓެ ލެބެންނަވޫ 22000 ރުފިޔާހޭ. ޒަހާ ހާނ އެ ތަޓެ މަ އަޖަ އިބެ އަންތަރީސްވެގެ. ތޯކެ ބަ އއެޔަ ތި މަގާމުން.\nޑިސެމްބަރު 25, 2020 09:40\nކަމެއްނުވެ، ދޮގު ވަޢުދުވާން ކުރާ ފޯނުކޯލަކުން އުމްމީދު އާވާ "ޒުވާން މަސްވެރިޔަކު" ބޭނުމެއްނޫން .. ތީ ސުމެއްގެ މަސްވެރިއެއް. )މަބޮޑޭވެ މަޝްހޫރުވާން އުޅޭ މީހެއްތީ.) މަސްވެރިންގެ ނަމުގަ ދެން ކަލޭ ބަސްނުކިޔާތި. "ދެން ކަލޭ ޖަމަލުފޮޑި ނުޖަހާތި" ފޯނުކޯލަކުން ގުނބޯ ހެއްދޭ ޒުވާން މަރުމޯލު.


India gai covid ge haalathu dhanee ithurah goas vamun: Health Ministry - Hama.mv\nއިންޑިއާގައި ކޮވިޑްގެ ހާލަތު ދަނީ އިތުރަށް ގޯސްވަމުން: ހެލްތު މިނިސްޓްރީ\n01 އޭޕްރިލް 2021 | 12:20\nއިންޑިއާގައި ކޮވިޑް ޖެހޭ މީހުންގެ އަދަދު އަނެއްކާވެސް ވަނީ އިތުރުވާން ފަށާފައި\nބުރާސްފަތި , 01 އޭޕްރިލް 2021 | 12:20\nއިންޑިއާގައި ކޮވިޑް-19 ގެ ހާލަތު އިތުރަސް ގޯސްވަމުންދާކަމަށް އެގައުމުގެ ހެލްތު މިނިސްޓްރީން ބުނެފި އެވެ.\nމިނިސްޓްރީގެ އޮފިޝަލަކު އަލްޖަޒީރާ އަށް ދެއްވި އިންޓަވިއުއެއްގައި މިހެން ވިދާޅުވެފައިވާއިރު އިއްޔެ އެކަނިވެސް އިންޑިއާއިން 72،330 މީހުން ވަނީ ކޮވިޑަށް ޕޮޒިޓިވް ވެފަ އެވެ. މިއީ މިދިޔަ އޮކްޓޯބަރުގެ ފަހުން 24 ގަޑިއިރު ތެރޭގައި ކޮވިޑް ކޭސްތަކުގެ އަދަދު މިހާ މައްޗަށް ދިޔަ ފުރަތަމަ ފަހަރެވެ. އިއްޔެ ވަނީ 459 މީހުން ކޮވިޑްގައި އިންޑިއާއިން މަރުވެފަ އެވެ.\nހެލްތު މިނިސްޓްރީގެ އޮފިޝަލް ވިދާޅުވީ އިންޑިއާގެ ބައެއް ހިސާބުތަކުގައި ކޭސްތައް އިތުރުވަމުން އައިނަމަވެސް ނުރައްކާ މުޅި ގައުމަށް އެބަ އޮތެވެ. އެގޮތުން އެންމެ ބޮޑު ބިރެއް މިހާރު އޮތީ މަހަރާޝްޓްރަ އަށެވެ. އެތަނުގައި ޕޮޒިޓިވްވާ މީހުންގެ އަދަދު އިތުރުވުމާއިއެކު މަރުވާ މީހުންވެސް އެންމެ ގިނައީ މަހަރާޝްރައިންނެވެ.\nއަނެއްކޮޅުން ބެންގަލޫރުގައިވެސް ކޮވިޑްގެ ހާލަތު ގޯސްވެ ހޮސްޕިޓަލު އެނދުތަކުގެ 40 އިންސައްތަ އާއި 50 އިންސައްތައާއި ދެމެދަށް ފުރިފައިވާކަމަށް ރިޕޯޓުތައް ބުނެ އެވެ. ކަރްނާޓަކާގެ 10 އިންސައްތަ ހޮސްޕިޓަލް އެނދުތައް ވަނީ ފުރިފަ އެވެ.\nއިންޑިއާގައި ކޮވިޑްގެ ހާލަތު އެންމެ ހޯހީ މަހަރާޝްޓްރަގަ އެވެ. މީގެ އިތުރުން ޕަންޖާބް، ޗައްތީސްގަރް، ކަރްނާޓަކާ، ތަމިލް ނާޑޫ އަދި ކެރެލާގައިވެސް އަންނަނީ ހާލަތު ގޯސްވަމުންނެވެ.\nއިންޑިއާގެ ހެލްތު މިނިސްޓްރީން ބުނި ގޮތުގައި މިހާރު އިންޑިއާގައި ކޮވިޑް ބޮޑަށް ފެތުރެނީ ފަގީރު ހިސާބުތަކަކު ނޫނެވެ. މިހާރު ކޮވިޑް ފެތުރެނީ ތަރައްގީ ހިސާބުތަކުގަ އެވެ. މިކަމާއި ގުޅިގެން އިންޑިއާގެ އެންމެ ތަރައްގީ އެއް ސިޓީ، މުމްބާއިގައި ރައްކާތެރިކަމުގެ ފިޔަވަޅުތައް ވަނީ ވަރުގަދަ ކޮށްފަ އެވެ.


Ronaldo Juventus salaamaiy kohdheefi | Mihaaru\nރޮނާލްޑޯ ޔުވެންޓަސް ސަލާމަތްކޮށްދީފި\n27 ޑިސެމްބަރ 2018 - 09:36\nމިލާން (ޑިސެމްބަރު 27) - އިޓާލިއަން ލީގުގައި ރޭ އެޓަލަންޓާ އިން ލީޑުގައި އޮއްވައި ބަދަލު ކުޅުންތެރިއެއްގެ ގޮތުގައި ކުޅެން އަރައި ކްރިސްޓިއާނޯ ރޮނާލްޑޯ ޖެހި ގޯލުން 2-2 އިން އެއްވަރުކޮށް ޔުވެންޓަސް ބަލިނުވެ ސަލާމަތްވެއްޖެ އެވެ.\nއަދި މި ނަތީޖާއާ އެކު އެ ޓީމުގެ ލީޑު ފުޅާވީ ދެ ވަނައިގައި އޮތް ނަޕޯލީ ރޭ އިންޓަ މިލާން އަތުން 1-0 އިން ބަލިވުމުންނެވެ. ލީގުގެ 18 މެޗަށް ފަހު މެޗަކުން ބަލިނުވެ ޔުވެންޓަސް އެއް ވަނައިގައި އޮތީ 50 ޕޮއިންޓް ހަމަކޮށްގެންނެވެ. ދެ ވަނައިގައި އޮތް ނަޕޯލީ އަށް ވަނީ 41 ޕޮއިންޓް ލިބިފަ އެވެ. އިންޓަ މިލާން ތިން ވަނައިގައި އޮތީ 36 ޕޮއިންޓާ އެކު އެވެ. ބޮލޯނިއާ އަތުން 2-0 އިން މޮޅުވި ލާޒިއޯ ހަތަރެއްގައި އޮތީ 31 ޕޮއިންޓާ އެކު އެވެ.\nއެޓަލަންޓާ ދަނޑުގައި ރޭ ކުޅުނު މެޗުގެ ދެ ވަަނަ މިނިޓްގައި ޔުވެންޓަސް އިން ލީޑުނެގީ އެޓަލަންޓާގެ ބެރަތު ޔިމްސިޓީ އަތުން ބައިކޮޅަށް ވަން ގޯލަކުންނެވެ. ޔުވެންޓަސްގެ އަލެކްސް ސަންޑްރޯ ނަގައިދިން ހުރަހެއް ދިފާއުކުރަން އުޅުމުގެ ތެރޭގައި ޔިމްސިޓީ ފައިގައި ޖެހިފައި ބޯޅަ ވަނީ ގޯލަށެވެ.\nނަތީޖާ ހަމަހަމަ ކުރަން އެޓަލަންޓާ އިން ކުރި މަސައްކަތް ކާމިޔާބުވީ މެޗުގެ 24 ވަނަ މިނިޓްގަ އެވެ. ޔުވެންޓަސްގެ ލިއޮނާޑޯ ބޮނޫޗީ ކައިރިން ނައްޓާލުމަށް ފަހު އެޓަލަންޓާގެ ކޮލަމްބިއާ ފޯވާޑް ޑުވާން ޒަޕާޓާ ވަނީ އެ ޓީމަށް އެއްވަރުކޮށްދީފަ އެވެ. ދެ ވަނަ ހާފް ފަށައިގެން އަށް މިނިޓް ތެރޭ ޔުވެންޓަސްގެ އުރުގުއޭ މިޑްފީލްޑަރު ރޮޑްރީގޯ ބެންޓަަންކޫރަށް ވަނީ ދެ ވަނަ ރީނދޫ ކާޑާ އެކު ރަތް ކާޑެއް ދައްކައިފަ އެވެ.\nޔުވެންޓަސްގެ ކުޅުންތެރިއަކު މަދުވިތާ ތިން މިނިޓް ފަހުން ޒަޕާޓާ ވަނީ ލަނޑެއް ޖަހައި އެޓަލަންޓާ އަށް ލީޑުނަގައިދީފަ އެވެ. އެޓަލަންޓާ އިން ލީޑުނެގުމާ އެކު ޔުވެންޓަސް އިން ވަނީ ރޮނާލްޑޯ އާއި މިރަލެމް ޕިޔަނިޗް ކުޅެން އަރުވައިފަ އެވެ. ރޮނާލްޑޯ ޔުވެންޓަސް އަށް ނަތީޖާ ހަމަހަމަކޮށްދިނީ މެޗު ނިމެން 12 މިނިޓަށް ވެފައި ވަނިކޮށެވެ. އޭރިއާ ތެެރެއިން ލިބުނު ބޯޅައެއް ރޮނާލްޑޯ ވަނީ ބޮލުން ގޯލުގެ ތެރެއަށް ފޮނުވާލައިފަ އެވެ. މިއީ ރޮނާލްޑޯ ލީގުގައި ޖަހައިދިން 12 ވަނަ ގޯލެވެ.\nޔުވެންޓަސްގެ ކޯޗު މެސިމޯ އަލެގްރީ ރޭގެ މެޗަށް ފަހު ބުނީ މިއީ މޮޅުވެވޭނެ މެޗެއް ކަމަށާއި ކުޅުންތެރިންނަށް މާ ބޮޑަށް މެޗު ފަސޭހަކޮށްލެވުނީ ކަމަށެވެ. އަދި ރޮނާލްޑޯ ފުރަތަމަ އެގާރައިގައި ބޭނުންނުކުރީ ގާތްގާތުގައި މެޗުތަކެއް އޮތުމުން ކަމަށެވެ.\nއަމިއްލަ ދަނޑުގައި ކުޅުނު މެޗުން ނަޕޯލީ އަތުން އިންޓަ މޮޅުވީ 90 ވަނަ މިނެޓުގައި ލޮޓާރޯ މާޓިނޭޒް ޖެހި ގޯލުންނެވެ. މި މެޗުގެ 80 ވަނަ މިނެޓުގައި ނަޕޯލީގެ ކަލިދޫ ކޫލިބަލީ އާއި 90 ވަނަ މިނެޓުގައި ލޮރެންޒޯ އިންސީނޭ އަށް ވަނީ ރަތްކާޑު ދައްކައިފަ އެވެ. ކޫލިބަލީއާ ނަސްލީ ގޮތުން ދިމާކޮށްފައިވާތީ މެޗު ހުއްޓާލަފާނެ ކަމުގެ އިންޒާރު ތިން ފަހަރު ރޭ ދަނޑުގެ އެނައުންސަރު ދިނެވެ. ނަޕޯލީގެ ކޯޗު ކާލޯ އަންޗެލޮޓީ ބުނީ ދެން އެފަދަ ކަމެއް ވެއްޖެ ނަމަ ނަޕޯލީން މެޗު ހުއްޓާލާފައި ދާނެ ކަމަށެވެ.\nރޭ އޭސީ މިލާން ކުޅުނު މެޗުން ރަށުންބޭރުގައި ރެލިގޭޝަނުގައި އޮތް ފްރޮސިނޯނޭއާ 0-0 އިން އެއްވަރުވިއިރު، އެ ޓީމަށް ވަނީ ފަސް ވަނަ ވެސް ގެއްލިފަ އެވެ. ފަހަކަށް އައިސް މިލާނުގެ ނަތީޖާ ދަށްވުމުން އެ ޓީމުގެ ކޯޗު ޖެނާރޯ ގަޓޫސޯގެ މުސްތަގުބަލާ މެދު ވަނީ ސުވާލުއުފެދިފަ އެވެ.\nއިތުރު ލިޔުންތައް ކްރިސްޓިއާނޯ ރޮނާލްޑޯ އިޓާލިއަން ލީގު ޔުވެންޓަސް


މިއަދުވެސް ވަކީލުންނަށް ޔާމީނާ ބައްދަލެއް ނުވި\nމަނީ ލޯންޑަރިންގެ ކުށް ސާބިތުވެ ޖަލު ހުކުމް ތަންފީޒުކުރައްވަމުން ގެންދަވާ ކުރީގެ ރައީސް އަބްދުﷲ ޔާމީންއާ ބައްދަލުކުރަން އެ މަނިކުފާނުގެ ވަކީލުން މިއަދު މާފުއްޓަށް ވަޑައިގެން އިރު އެޗްޕީއޭގެ ހުއްދަ ނެތުމުން ޔާމީނާ ބައްދަލު ނުވި ކަމަށް ވަކީލުންގެ ޓީމުން ބުނެފި އެވެ.\n"ވަކީލުންނާ ބައްދަލުނުވެ، ޝަރީއަތް ފަށާތީ ކަންބޮޑުވޭ"\nކުރީގެ ރައީސް އަބްދުﷲ ޔާމީންގެ ވަކީލުންނާ ބައްދަލުނުވާތާ އެތައް ދުވަހެއް ވެފައިވާ މައްސަލައަށް ހައްލެއް ހޯދައިދޭން އެދިފައިވަނިކޮށް، އެ މަނިކުފާނުގެ މައްޗަށް ހުށަހަޅާފައިވާ ދައުވާތަކުގެ އަޑުއެހުމެއް މާދަމާ ބާއްވަން ކްރިމިނަލް ކޯޓުން ތާވަލް ކުރުމުން އިދިކޮޅު ކޯލިޝަނުން ކަންބޮޑުވުން މިރޭ ފާޅުކޮށްފި އެވެ.\nޔާމީނަށް އަލަށް ކުރި ދެ ދައުވާގެ ޝަރީއަތް ފަށަނީ\nކުރީގެ ރައީސް އަބްދުﷲ ޔާމީންގެ މައްޗަށް ފަހުން ކުރި ދެ ދައުވާގެ ޝަރީއަތް އަންނަ އާދިއްތަ ދުވަހު ފަށަން ކްރިމިނަލް ކޯޓުން ހަމަޖައްސައިފި އެވެ.\nAugust 04, 2020 26\nޔާމީންގެ އެދިވަޑައިގަތުމަށް މާދަމާގެ އަޑުއެހުން ކެންސަލް\nކުރީގެ ރައީސް އަބްދުﷲ ޔާމީންގެ އިސްތިއުނާފު ޝަރީއަތުގެ މާދަމާ ބާއްވަން ތާވަލްކުރި އަޑުއެހުން އެ މަނިކުފާނުގެ އެދިވަޑައިގަތުމަށް ކެންސަލް ކޮށްފި އެވެ.\nޔާމީނަށް ވަކީލުންނާ ބައްދަލު ނުކުރެވުމުގެ ކަންބޮޑުވުން\nމަނީ ލޯންޑްރިންގެ ކުށް ސާބިތުވެ، ޖަލުގައި މިހާރު ހުކުމް ތަންފީޒު ކުރައްވަމުން ގެންދަވާ ކުރީގެ ރައީސް އަބްދުﷲ ޔާމީނަށް، އެ މަނިކުފާނުގެ ވަކީލުންނާ ބައްދަލުނުކުރެއްވޭތީ އެ ކަމުގެ ކަންބޮޑުވުން އެބޭފުޅުން ފާޅުކުރައްވައިފި އެވެ.\nކުރީގެ ނައިބު ރައީސް އަހުމަދު އަދީބު މިނިވަންވުމާ އެކު، ކުރީގެ ރައީސް އަބްދުﷲ ޔާމީން މިނިވަން ކުރަން ގޮވާލައި، ރައްޔިތުންގެ މަޖިލީހަށް ހުށަހެޅި ކުއްލި މައްސަލަ ބަލައިނުގަތުމަށް...\nޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަބްދުﷲ ޔާމީންގެ ސިއްހީ ހާލުކޮޅު ގޯސް ކަމަށާއި ފަރުވާ އަށް އެ މަނިކުފާނު ގެއަށް ބަދަލުކުރަން ކުރީގެ ރައީސް މުހައްމަދު...\nJuly 01, 2020 17\n"ޔާމީންގެ މައްސަލާގައި ހައިކޯޓުން ބައްދަލެއް ނުކުރި"\nކުރީގެ ރައީސް އަބްދުﷲ ޔާމީންގެ އިސްތިއުނާފް ޝަރީއަތުގެ މައްސަލާގައި އިދިކޮޅު ކޯލިޝަނާ ބައްދަލުކުރަން ހައި ކޯޓުން ދެކޮޅު ހަދާފައިވާ ކަމަށް އެ ކޯލިޝަނުން މިއަދު ބުނެފި އެވެ.\n"ޔާމީނަށް ދައުވާކުރީ ސަރުކާރުގެ ނާގާބިލްކަން ފޮރުވަން"\nކުރީގެ ރައީސް އަބްދުﷲ ޔާމީންގެ މައްޗަށް އާ ދައުވާތަކެއް ކުރަނީ ސަރުކާރުގެ ނާބިލްކަމާ މެދު ރައްޔިތުންގެ ހިތްހަމަނުޖެހުން ބޮޑުވެފައި ވާތީ ސަމާލުކަން އެހެން ދިމާލަކަށް އަނބުރާލަންވެގެން ކަމަށް އިދިކޮޅު ކޯލިޝަނުން މިއަދު ބުނެފި އެވެ.\nMay 23, 2020 69\nޔާމީން މިނިވަންކުރަން ގޮވާލައި ޖާބިރުގެ ގަރާރެއް\nމަނީ ލޯންޑާ ކުރެއްވި ކަމުގެ ކުށް ސާބިތުވެ ފަސް އަހަށް ޖަލަށްލާފައިވާ ކުރީގެ ރައީސް އަބްދުﷲ ޔާމީން މިނިވަން ކުރުމަށް ގޮވާލާ ގަރާރެއް، ކާށިދޫ ދައިރާގެ މެމްބަރު އަބްދުﷲ ޖާބިރު ރައްޔިތުންގެ މަޖިލީހަށް ފޮނުއްވައިފި އެވެ.


Bridge Ge Mai Thanbu Thah Gulhaalumuge Fahu Maruhalaage Massakkai Fashaifi - Vaguthu\nބްރިޖްގެ މައި ތަނބުތައް ގުޅާލުމުގެ ފަހު މަރުހަލާގެ މަސައްކަތް ފަށައިފި\nމާލެ އާއި ހުޅުލެއާ ދެމެދު ހަދާ ބްރިޖްގެ މައި ތަނބުތައް ގުޅާލުމުގެ ފަހު މަރުހަލާގެ މަސައްކަތް ފަށައިފިއެވެ.\nހައުސިން މިނިސްޓަރު ޑރ.މުހައްމަދު މުއިއްޒު މިއަދު ކުރެއްވި ޓްވީޓެއްގައި ވިދާޅުވީ ބްރިޖްގެ މައި ތަނބުތަކުގެ ތެރެއިން 21 ވަނަ ތަނބާއި 22 ވަނަ ތަނބު ގުޅުވާލުމުގެ މަސައްކަތް މިހާރު ފަށާފައިވާ ކަމަށެވެ. އަދި އެ މަސައްކަތް މި މަހުގެ 12 ވަނަ ދުވަހު ނިންމާލެވޭނެ ކަމަށް ބެލެވޭ ކަމަށް މިނިސްޓަރު ވިދާޅުވިއެވެ.\nCMFB update: Steel girder launching has commenced. Steel box girders between pier#21 and #22 has been launced to the position, plan to lift today, and lower them down on 9th June, start to weld to closure on 12th June IA. pic.twitter.com/7VgWWW8Oz1\n— Dr.Mohamed Muizzu (@MMuizzu) June 7, 2018\nބްރިޖްގެ މައި ތަނބުތައް ގުޅާލުމުގެ ފަހު މަރުހަލާގެ މަސައްކަތް ފެށުނުއިރު ބްރިޖްގެ މަސައްކަތް ކުރިއަށްދަނީ ޝެޑިއުލް އާއި އެއްގޮތަށް ކަމަށް މިނިސްޓަރު މުއިއްޒު މީގެކުރިން ވަނީ ވިދާޅުވެފައެވެ.\nބްރިޖްގެ މަސައްކަތް ނިންމަން ތާވަލް ކޮށްފައި ވަނީ މި އަހަރުގެ ފަހުކޮޅަށެވެ. ނަމަވެސް ސަރުކާރުން ވިދާޅުވެފައި ވަނީ އަމާޒަކީ މިއަހަރުގެ ޖުލައި 26 ވަނަ ދުވަހާއި ހަމައަށް ބްރިޖްގެ މަސައްކަތް ނިންމާ ހުޅުވުން ކަމަށެވެ.\nޖޫން 7, 2018 - 17:58\nރައީސް އަބްދުﷲ ޔާމީންގެ ވައުދެއް އެއީ ބެޔަސް ނުބެޔަސް 10000ރ. ދަނޑުވެރިންނަށް 8000ރ. ކޮބާ؟؟؟؟\nޖޫން 7, 2018 - 19:06\nޖޫން 7, 2018 - 19:18\nބެޔަސް ނުބެޔަސް ވާހަކަ އިހަށް ބާއްވާފަ ބަލާދީބަލަ އެމެރިކާ ސަފީރު އިދިކޮޅުގެ އަނބިންނާ ބައްދަލްކުރީ އެކަހެރިކޮށް ތޯ؟ ޢެހަކަލަ ވާހަކައެއް ދެކެވޭ މިދަނޑިވަޅު ގައި މިކަން ސާފްކޮށް ދީބަލަ.\nޖޫން 7, 2018 - 20:39\nޖޫން 8, 2018 - 10:00\nގެޓވެލް ސޫން ބަޑީ\nޖޫން 7, 2018 - 20:50\nގަދަ ރައީސެއް ހުވާ މިބުނީ\nޖޫން 7, 2018 - 23:47\nކަމަކީ ބޮޑު ، ބިޔަކަމެއް ބުރަމަސައްކަތެއް ޚަރަދު އެއަށްވުރެ މާބޮޑު ވަރަށްބާރަށް މަސައްކަތް ކުރިއަށްދާއިރު މަސައްކަތުގެ ކޮލިޓީ އާއި މެދު ސުވާލު ނުއުފެދޭނެ ބާއްވައޭ ހިތަށްއަރާ ރަގަޅިއްޔާ ވަރަށް ރަގަޅު ގޯސްކޮށް އެއްމެކަމެއް ވިއަސް މުޅި ޕްރަޖެކުޓު ޚަރާބު\nޖޫން 8, 2018 - 01:00\nމިހެންވެ ދިވެހިރައްޔިތުންގެ ތެރެއިން ވިސްނުންތެރިން ބޭނުންވަނީ ރައީސް ޔާމީން އަދިވެސް ވެރިކަމުގައި ހުންނަވަން.\nޖޫން 8, 2018 - 01:36\nބްރިޖް ނިމޭއިރު ވެރިކަން ނުގެއްލުނިއްޔާ ވެދާނެ